
XII METAI 1935 Nr. 1 (18) 


Leidžia Vytauto Didžiojo Universiteto Teologijos - Filoso- 
fijos Fakulteto Teologijos Skyrius 


Dr. Pr Venckus 


Apreiškimo šaltiniai 


(De fontibus revelationis) 
Bendrieji dalykai, 


1. Mokslo šaltiniai. — Bet kurio mokslo šaltiniais vadiname 
tas vietas arba tuos tiesų koncentrus bei aruodus, iš kur tas mokslas 
savo teigiamoms tezėms ima argumentus, trumpiau — iš kur tas moks- 
las ima savo pagrindines, vedamąsias tiesas!). 

2. Teologijos šaltiniai. — Teologijos šaltiniai yra šie: 

a. Vyriausias ir paskutinis šaltinis, aišku, yra Dievo išmintis, 
Jo žinojimas, kuris mums perteikiamas apreiškimo keliu. 

b. Dievo apreiškimas šiandien turi du šaltinius, būtent, Tradici- 
ją ir Šv. Raštą. Tuodu šaltiniai vadinami konstitutyviniais 
arba pamatiniais (principia ex quibus constitutiva)?). 

c. Kalbamieji šaltiniai saugoti, iš jų neklaidingai tiesas imti yra 
pavesta neklaidingai Bažnyčiai. Todėl Bažnyčios žodis teologijai 
yra reikšmingas ir sudaro naują jos šaltinį, kurį teologai, skirdami nuo 
anų dviejų šaltinių, vadina normuojamuoju šaltiniu (principium 
directivum arba regulativum)?). 

d. Zmogaus protas su visais savo paties patirtais mokslais. Pro- 
tas įrodinėja tikėjimo pamatus, pav., Dievo buvimą (teodicėja), religijos 
reikalingumą (etika), sielos nemirštamumą (psichologija), apreiškimo 
faktą (fundamentalinė teologija); be to, žmogaus protas filosofiškai 
nušviečia ir gina apreikštas tiesas, suvokia istorijos faktus (istorijos 
mokslas). t 


1) Tuos šaltinius lotyniškai kaikas vadina „principia ex quibus“, tuo skirdami 
juos nuo „principia guae“, t. y. nuo pačių tiesų, glūdinčių tuose koncentruose bei aruo- 
duose. 

2) Lotyniškai rašytuose teologijos vadovéliuo-e tuodu šaltiniai turi dar kitą 
bendrą vardą, būtent, regula fidei materialis et remota. 

3) Šis šaltinis, būtent, neklaidingas Bažnyčios mokymas (infallibile magiste- 
rium Ecclesiae), dar vadinamas regula fidei formalis et proxima. 

Teologijos šaltinių mokslas sudaro ištisą ir atskirą traktatą. 
Tame traktate vyriausio ir paskutinio šaltinio (Dievo išmintis, Jo žino- 
jimas) dažniausiai net nenagrinėjama; tai paliekama kitam traktatui, bū- 
tent, apie vieną Dievą (de Deo uno). Teologijos šaltinių traktatas įprastai 
maža teliečia ir anksčiau minėtą ketvirtąjį šaltinį — žmogaus protą su 
jo paties patirtais mokslais. 

Teologijos šaltinių mokslo traktato svarbiausią objektą įprastai su- 
daro pirmiausia Šv. Raštas ir Tradicija (juose šiandien tūno Dievo ap- 
reiškimas) ir toliau neklaidingas Bažnyčios mokymas. 

Klausimas, kodėl šie šaltiniai yra vyriausi? Tai yra štai dėl 
ko: Paties Kristaus noru katalikų Bažnyčia neklaidingai išlaiko ir skel- 
bia Dievo apreiškimą. "Todėl Jos gyvas mokymas, Jos gyvas magiste- 
rijumas (vivum magisterium) žmogui yra artimiausia tikėjimo 
norma, prieinamiausias ir patikimiausias šaltinis. Atskiro žmogaus 
tikėjimas kaip tik ir remiasi Bažnyčios mokymu, kuris jam neklaidingai 
pateikia apreikštas tiesas. Taip iš tiesų yra. Toks jau Kristaus no- 
ras. Todėl teologijos šaltinių mokslas ir kalba apie tą šaltinį. 

Bet dabar iškyla kitas, ypač teologijai, svarbus klausimas: iš kur 
pati Bažnyčia gauna apreikštas tiesas, kokiu keliu Ji gauna Kristaus 
ir apaštalų skelbtą mokslą? Taigi čia kyla klausimas apie konstitutyvi- 
nius apreiškimo šaltinius, vadinasi, apie tuos, kurie apima visą Kristaus 
apreiškimą. 

Tie šaltiniai, kaip minėjome, yra Šv. Raštas ir Tradicija arba Pa- 
davimas. 

Šv. Raštas. Kristus apaštalams patvirtino, kad S. Įstatymo 
knygas rašė Šv. Dvasios įkvėpti asmens ir todėl tų knygų vyriau- 
sias autorius yra pats Dievas. Vėliau prie S. Įstatymo knygų pri- 
dėtos kitos naujos papasakojančios paties Kristaus paskelbtas tiesas. 
Jas rašė Šv. Dvasios įkvėpti apaštalai ar jų mokiniai. Iš čia susidarė Šv. 
rašto N. Įstatymo knygos; jų pirmasis autorius taip pat yra Dievas. 

Tiek Senojo, tiek Naujojo Įstatymo knygas apaštalai perteikė Baž- 
nyčiai, drauge paliudydam i, kad tos knygos yra dieviško kilimo, va- 
dinasi, jų vyriausias autorius yra pats Dievas. 

Tuo būdu jau turime vieną apreiškimo šaltinį, iš kurio mokomoji 
Bažnyčia gali imti ir ima Dievo apreikštas tiesas. Šis šaltinis įprastai 
vadinamas Šv. Raštu. Šis vardas apima tiek Senojo, tiek Naujojo Įsta- 
tymo knygas. Bet šis šaltinis Bažnyčiai nėra vienintelis. Yra ir antras, 
būtent, Tradicija arba Padavimas. 

Padavimas. Apaštalai Kristaus mokslo mokė kitus ne tik raš- 
tu, bet taip pat gyvu žodžiu. O gyvu žodžiu jie mokė ir pasakė 
daugiau, nekaip įkvėptose knygose yra surašyta. Visą iš Kristaus 
gautą ir gyvu žodžiu skelbtą mokslą (praedicationem oralem) apaštalai 

taip pat perdavė kitoms kartoms, įduodami jį Bažnyčiai, kad ši tą visą 
gautaji gyvą žodį (ar įdėtą Šv. Rašte ar ne) neklaidingai saugotų, ne- 
klaidingai nuolat jo mokytų kitus, neklaidingą jį perteiktų naujoms 
kartoms. Tas gyvas apaštalų mokymas, tas gyvas Bažnyčiai apaštalų 
perteiktas žodis ir gyvas jo tolimesnis gyvavimas gyvame Bažnyčios mo- 
kyme (in praedicatione perrenni) ir turėjo sudaryti kitą naują apreiški- 
mo (apreikštų tiesų) šaltinį. Jis pavadintas Padavimu, nes apaštalai 
Kristaus ir Šv. Dvasios sau pareikštas tiesas įteikė Bažnyčiai savo lūpo- 
mis tam, kad Bažnyčia tas tiesas gyvu ir neklaidingu žodžiu neštų per 
gyvenimą. Tuo būdu iš Šv. Rašto ir Tradicijos susidaro du atskiri apreiš- 
kimo konstitutyviniai šaltiniai, du atskiri apreikštų tiesų koncentrai bei 
aruodai ar iZdai. 

Jei palyginsime Tradiciją su Šv. Raštu, tai pamatysime, kad vienais 
atžvilgiais yra pranašesnė Tradicija, o kitais Šv. Raštas. Ir tai: 

a. Tradicija yra senesnė. Pačioje Bažnyčios gyvenimo pradžio- 
je buvo tik gyvasis apaštalų žodis; Bažnyčia jau buvo sukurta, kai Jai 
buvo įteiktos Šv. Rašto Naujojo Įstatymo knygos. 

b. Tradicija yra platesnė, nes Ji įima tiek rašytines (Šv. Rašte), 
tiek nerašytines apreikštas tiesas. 

Šv. Raštas praneša Tradiciją šiuo: 

a. Šv. Raštas yra paties Dievo raštas žmonėms, teologiškai 
kalbant, yra Dievo įkvėptas. 

b. Šv. Raštas šiaip tikintiesiems, palyginamai, lengviau priei- 
namas, lengviau suprantamas: Jis yra išlaikęs ir Kristaus bei 
apaštalų tartus žodžius, o Tradicijoje beveik neužsiliko apaštalų pasa- 
kytų pačių žodžių (o tik mintis); be to, pati jų doktrina Tradicijoje 
perduodama per įvairius tarpininkus, kurių nevisi lygiu lengvumu visiems 
prieinami!). 

Iš to, kas pasakyta, galima išvesti tai, kad, absoliučiai imant, Baž- 
nyčia galėtų apsieiti be Šv. Rašto, nė kiek nuo to nenukentédama ap- 
reikštų tiesų kiekio bei kokio atžvilgiais. Bet iš tiesų egzistuoja ir Šv. 
Raštas ir Tradicija. Tiek vienas, tiek antras yra didelė Dievo dovana 
žmonijai. 

Kad tuose šaltiniuose paliktas Kristaus mokslas būtų Bažnyčios ge- 
rai saugojamas ir neklaidingai perteikiamas tikintiesiems, Kristus liepė 
Bažnyčiai mokyti žmones tų tiesų ir tam davė Jai neklaidingumo dovaną. 

Šios mokomosios Bažnyčios ir yra uždavinys: 

a. gautas apaštalų žodžiu Dievo apreikštas tiesas ir toliau perteikti 
kitoms kartoms; 

b. taip pat paliudyti ir Šv. Rašto, kaipo šaltinio, tikrą išsilaikymą, 
jame esančių posakių tikrąją prasmę ir k. Vadinasi, Bažnyčios mokymui 


y 1) Apie tuos tarpininkus kalbésime Zemiau skyrium. 

tenka turėti prieš akis tiek Šv. Raštą, tiek Tradiciją. Todėl vysk. Pr. Bū- 
čys rašo: „Bažnyčia yra tas darbininkas, kuris be klaidos išima Dievo ap- 
reikštąją tiesą iš apreiškimo šaltinių: Šv. Rašto ir Šv. Perdavimo. Bažnyčia 
taip gi vienais laikais vienas tiesas primena žmonėms, kitais laikais ki- 
tas, sulig įvairių reikalų, niekuomet nenaikindama nei nemainydama to, 
kas pirma buvo skelbta Jėzaus vardu. — Šitas Bažnyčios veiksmas vadi- 
nasi Gyvosios Mokslijos veiksmas. Ka lotynų kalba sutarta vadinti 
Vivum Magisterium, tą mes vadiname Gyvoji Mokslija. 
Ji žmonių protu, Dievo antgamtinės neklaidingos malonės padedama, se- 
mia Dievo tiesas iš Šv. Rašto ir Šv. Perdavimo, pritaiko jas žmonių rei- 
kalams taip, kad tie reikalai prisitaikytų prie Dievo valios. Taip ir eina 
tikybos gyvenimas pasaulyje“!). : 


I. TRADICIJA 
Paaiškinamosios pastabos 


1. Vartojamasis metodas. — Fundamentalinės teologijos 
metodas bent kiek įvairėja pagal traktatus. Traktate apie Kristų, Die- 
vo Siųstąjį, vartojamas istorinis filosofinis metodas; traktate apie Kris- 
taus įsteigtą Bažnyčią taip pat vartojamas istorinis filosofinis metodas, 
bet čia pridedama kiek superracijonalio elemento, būtent, kad į Kristaus 
žodžius žiūrima kaip į Dievo Siųstojo; o traktate apie apreiš- 
kimo šaltinius to superracijonalio elemento dar daugiau, nes čia prisi- 
deda neklaidingas Bažnyčios mokymas. Iš čia suprantama, kad, 
kalbant apie Tradiciją, kuri kaip tik priklauso šiam pastarajam trakta- 
tui, tenka vartoti dogmatinis istorinis metodas: 

a. Dogmatinis, nes čia žiūrime, ką neklaidinga Bažnyčia, pasi- 
remdama Kristaus duotu apreiškimu, kalba tuo reikalu (apie Tradiciją), 
kitaip betariant, čia žiūrime, ką tuo reikalu kalba Kristus bei apaštalai 
(panašu į tai, kaip daroma traktate apie Bažnyčią) ir, kad nesuklystu- 
me, čia remiamės neklaidinga to apreiškimo aiškintoja — neklaidingu 
Bažnyčios mokymu. 

b. Istorinis, nes žiūrime, ką tuo reikalu kalba pirmykštės 
krikščionijos liudijimai. 

Čia tenka pasinaudoti: 

e Šv. Rašto knygomis, kur kalbama apie Tradicija. Pasinaudosime 
tik N. Įstatymo knygomis; jos mums čia eina dar tik patikimu 
istorišku krikščioniško apreiškimo šaltiniu, bet greta jo (šioje apologe- 


1) Trumpa apologetika?, Marijampolė 1926, 133. 

tikos vietoje) jau stovi Bažnyčia, neklaidinga apreiškimo aiškintoja. Šv. 
Rašto įkvėpimu (einame metodiškai) čia dar nesinaudojame. 

B. "Tenka pasinaudoti ir Bažnyčios Tėvų raštais, kurie 
parodo pirmykštės krikščionijos įsitikinimą Tradicijos reikale ir pasako, 
kaip ką suprato Kristus, apaštalai ir pirmieji krikščionys. Į Bažnyčios 
Tėvų raštus šioje apologetikos vietoje įprastai (metodo sumetimais) 
žiūrima, kaip į patikimų žmonių liudijimus (apie jų negalėjimą tam tik-- 
rose sąlygose nušokti nuo tiesos mes čia dar nekalbame; kalbėsime že- 
miau). 

2. Medžiagos suskirstymas. — Kalbėdami apie Tradiciją, 
medžiagą suskirstysime keturiais skirsniais: 1. Tradicijos sąvoka ir pa- 
dala; 2. Tradicijos, apreiškimo šaltinio, buvimas; 3. Tradicijos sklei- 
dėjai bei liudytojai (monumentai, tarpininkai); 4. Tradicijos kriterijai. 


1. Tradicijos sąvoka ir padala 


1. Žodžio „tradicija“ (padavimas) etimologija. — Etimolo- 
giškai imant, žodis „tradicija“ arba „padavimas“ reiškia kurio daikto 
(pav. doktrinos) perteikimą, perdavimą kitam, kad šis juo rūpintųsi 
(pav. kitus pamokytu, saugotų). Tolimesneje savo kalboje mes 
sustosime ties doktrinaliniu tradicijos objektu, kuris (doktrinalis 
objektas) gali turėti įvairų charakterį: religinį!), grynai mokslinį, isto- 
rinį; mes sustosime, svarbiausia, prie religinio pobūdžio doktrinali- 
nio objekto. 

Iš tų pasakytųjų kelių žodžių aiškėja, kad tradiciją galima imti dve- 
jopai: 

a. Objektyviai arba pasyviai, būtent, pats perteikiamas daik- 
tas, mūsų atveju pati perteikiamoji doktrina, konkrečiau 
kalbant, pačios apreikštos religinės tiesos. Kai apie tradiciją kalbama 
teologijoje, tai tradicija įprastai ir yra imama šia objektyvia prasme. 

b. Subjektyviai arba aktyviai, būtent, perteikimo aktas 
arba tiesą perteikiąs organas drauge su pačiu perteikimo aktu. 

Dar galima žodis „tradicija“ imti ir mišrai, suprantant drauge ak- 
tyvią ir pasyvią tradiciją. 

2. Žodžio „tradicija“ reikšmė paprastoje kalboje. 
— Paprastoje kasdieninėje kalboje, ypač istorijoje, objektyvi tradicija 
suprantami pasakojimai, kurių tikrumas paremtas ne rašytais ar kito- 
kiais istoriškais šaltiniais, bet žmonių gyvu žodžiu, žmonių atmintimi. 
Tie pasakojimai tik vėliau, po įvykių, ir jau iš žmonių gyvo žodžio gali 


1) Pav, Mat. 11,27; Luk. 10,22; 1 Tes. 2,13; 2 Tes. 2,15;3,6; 1 Kor. 11,2; Gal. 1,9. 

būti ar yra raštiškai užfiksuoti. Taip, Lietuvoje turime įvairių padavi- 
mų apie istorijos faktus bei daiktus. 

3. Žodžio „tradicija“ reikšmė teologijoje. — Teologijoje 
žodžiais „objektyvi tradicija“ yra suprantamos tiesos, liečiančios Kris- 
taus mokslą bei Jo įsteigtą Bažnyčią, kurios pradžioje buvo perteikiamos 
gyvu žodžiu ir tik vėliau surašytos įkvėptų ir neįkvėptų autorių. 

Šiaip suprastą Tradiciją galima imti platesne ir griežtąja prasme: 

a. Platesne prasme objektyvi Tradicija yra ta, kurią mes čia 
ką tik minėjome, būtent, Tradicija, apimanti į žmones gyvu žodžiu ėju- 
sias tiesas, kurios lietė tiek Kristų, tiek Jo mokslą, tiek Jo įsteigtą 
Bažnyčią. Čia dar nežiūrima, ar visos tos tiesos apreikštos ar 
ne. Taip suprasta objektyvi Tradicija reikia skirstyti į: 

a Grynaibažnytinę Tradiciją, kuri liečia dalykus, paeinan- 
čius iš apaštalų ipediniy (ne iš apaštalų) ir konsekventiškai liečiančius 
neapreikštus dalykus (pav., apaštalų įpėdinių pirmaisiais krikščionijos 
amžiais išleisti įstatymai, liečią apeigas bei discipliną). 

B. Grynai apaštalų Tradiciją, kuri liečia dalykus, neapreik- 
štus, bet vis dėlto paeinančius iš pačių apaštalų, Bažnyčios vadovų (pav., 
40 dienų pasninkas); ši Tradicija labai svarbi liturgikai, moralinei teo- 
logijai, bažnytinėms teisėms. 

y Dievo Tradiciją, kur ieina visos apreikštos tiesos, kurias apaš- 
talai gavo iš Kristaus ar Šv. Dvasios ir gyvu žodžiu perteikė Bažnyčiai. 

b. Griežtąja prasme objektyvi Tradicija yra ką tik minėtoji 
Dievo Tradicija, būtent, tos apreikštos tiesos, kurios teko Bažnyčiai iš 
Kristaus gyvu apaštalų žodžiu!). Ši Tradicija dažnai vadinama dogmati- 
ne Tradicija. 

Pastaba. — Pasakymas, kad Tradicija yra Dievo apreikštos tiesos, 
kurias apaštalai gyvu žodžiu perteikė Bažnyčiai, neišskiria tiesų, 
esančių Šv. Rašte; lygiai nepasako, kad apaštalų Bažnyčiai gyvu žodžiu 
perduodamos apreikštos tiesos negalėjo būti vėliau surašytos ir neįkvėptų 
autorių. 


4. Dogmatinės Tradicijos padala. — Dogmatinė Tradi- 
cija dar skirstoma: 

a. Atsižvelgiant kilimo: 

a. Dievo (Traditio dominica). Ji apima tiesas, kurias apaštalai 
gavo iš paties Kristaus ir gyvu žodžiu perteikė Bažnyčiai. 

B. Dieviškai apaštališką (Traditio divino-apostolica) ; 


1) B. Goebel, Katholische Apologetik, Freiburg I. Br. 1930, 432 Dievo tradi- 
ciją griežtąja prasme šiaip apibrėžia: ,Offenbarungswahrheiten, die die Apostel von 
Christus oder vom hl. Geist empfangen und mündlich, zum Teil nur mündlich der Kirche 
überliefert haben“. 

ji apima tiesas, kurias, Kristui į Dangų įžengus, apaštalai gavo betarpi- 
škai iš Šv. Dvasios ir gyvu žodžiu perteikė Bažnyčiai. 

b. Atsižvelgiant ryšio su Šv. Raštu: 

a. „Inhaesiva“; Ji apima tiesas, kurios yra ir Tradicijoje ir 
Šv. Rašte, vadinasi, kurios randamos abejuose šaltiniuose, kad ir nevisa- 
dos yra vienodai aiškiai išreikštos. 

B. Konstitutyvinė; ši apima tiesas, kurios yra tik Tradicijo- 
je ir nėra Šv. Rašte (pav., įkvėptų knygų skaičius). 

5. Objektyviir subjektyvi Tradicija eina drauge. 
— Anksčiau buvo sakyta, kad Tradicija galima ir reikia imti objektyvia 
(tiesos) ir subjektyvia (tiesas perduodąs organas, — subjektas) prasme. 
Reikia pasakyti, kad objektyvi Tradicija, vadinasi, tiesos, jų gyvas per- 
davimas kitiems, negali būti be subjektyvios Tradicijos, t. y. be to orga- 
no, be to subjekto, kuris tas tiesas perduoda, ir be jo veiksmo. Kitaip 
betariant, Tradicija arba Padavimas, konkretiškai yra drauge ir objek- 
tyvi (tiesos) ir subjektyvi (tiesas perduodąs subjektas) arba, dar kitaip 
sakant, objektyvi "Tradicija turi būti subjektyvios Tradicijos žinioje. 
Mūsų atveju Bažnyčios gyvasirneklaidingas mokymas 
(vivum et infallibile magisterium arba perennis praedicatio evangelii) 
yra subjektyvi Bažnyčios Tradicija, o Jos iš apaštalų gautos ir to- 
liau skelbiamos Kristaus tiesos (depositum fidei) yra objektyvi 
Tradicija, apie kurią mes čia kalbame. Šios dvi Tradicijos — objek- 
tyvi (Kristaus mokslas) ir subjektyvi (gyvas Bažnyčios mokymas) — 
čia būtinai eina drauge. 

Absoliučiai kalbant, galėjo būti, kad Kristus p.rmykštei Bažnyčiai 
gyvu žodžiu perteiktą savo mokslą (kuris nevisas įdėtas Šv. Rašte) galėjo 
palikti tikinčiųjų sielose ir nepavesti jo saugoti mokomajai Bažnyčiai, ne- 
pavesti pirmiausia pačiai Bažnyčiai tą mokslą gyvu savo žodžiu perduoti 
tolimesnėms kartoms. Tada būtų tekę kiekvienam krikščioniui pačiam 
jieškoti apreikštų ir Šv. Rašte neįdėtų dalykų, kitaip tariant, būtų reikėję 
jieškoti, ar ši tiesa yra Tradicijoje ar ne, dar kitaip tariant, būtų reikėję 
pačiam žvalgytis aplink, ar neužtiks kokiame dokumente Kristaus ap- 
reikštų, bet į Šv. Raštą nejdétu tiesų. Bet praktikoje tai būtų buvęs ne- 
įmanomas dalykas, nes, viena, neįmanoma, kad kiekvienas, susidūręs 
su tokia didele medžiaga, galėtų peržiūrėti visus Tradicijos dokumentus, 
peržvelgti visus jos liudytojus, kad sužinotų, kas juose yra; antra, 
neįmanoma, kad kiekvienas, tegu ir peržvelgtų tuos dokumentus, jau tuo 
pačiu galėtų pasakyti, kas toje rastoje medžiagoje priklauso dogmatinei 
Tradicijai, kas ne, kas ten tikra, kas ne, kas apreikšta, kas ne. "Todėl 
praktikoje tokia Tradicija nebetektų savo reikšmės. 

Iš čia lengva suprasti, kodėl Kristus, norėdamas, kad Jo paliekamas 
mokslas būtų žmonėms lengviau prieinamas, pavedė Bažnyčiai tą mokslą 

saugoti, jį skelbti žmonėms: „Eikite tat ir mokykite visas tautas, krik- 
štydami juos vardan Tėvo ir Sūnaus, iš Šventosios Dvasios ir mokydami 
juos laikyti visa, ką tik esu jums įsakęs. Ir štai aš esu su jumis per vi- 
Sas dienas iki pasaulio pabaigai'!). Kad Bažnyčia, bemokydama kitus, 
nesugadintų iš Kristaus gyvu žodžiu gauto mokslo, kad dalies tų tiesų 
neprarastų, kad jas visados gerai aiškintų ir kitus gerai mokytų, Kristus 
Bažnyčiai, perduodančiai Jo mokslą gyvu žodžiu kitiems, suteikė neklai- 
dingumo dovaną. "Tuo būdu neklaidinga Bažnyčia savo pečiais nešė ir 
neša Kristaus mokslą, nieko iš jo neprarasdama, teisingai jį aiškindama, 
autoritetingai skelbdama. Iš čia ir glaudus ryšys tarp objektyvios (tie- 
sų) ir subjektyvios (neklaidingo Bažnyčios mokymo) Tradicijos. Čia net 
galima sakyti, kad „authenticum et infallibile magisterium Ecclesiae est 
essentialiter traditionale“. i 

6. Objektyvios Tradicijos liudytojų, skleidėjų 
beitarpininkų vadinimas Tradicija. — Apaštalų gyvu žo- 
džiu skelbiamas Dievo apreiškimas jau pirmaisiais krikščionijos amžiais 
buvo bet kuo pažymimas: raštu, menu ir t. t.; tuo būdu apaštalų Bažny- 
čiai gyvu žodžiu perteikiamas Kristaus mokslas palikdavo savo pėdsakus 
ne tik klausytojų sielose, bet ir įvairiuose paminkluose (dokumentuose, 
monumentuose). Tie paminklai — iš kurių mes sužinome, ką Kristus 
paliko ir ko Bažnyčia mokė — vėliau ir šiandien virto objektyvios Tradici- 
jos liudytojais. Jie mums paliudija, kiek kuri doktrina vienu bei kitu 
laiku buvo priskiriama Tradicijai, kitaip betariant, pagal išsigalėjimą pa- 
sako, ar ši konkreti doktrina tuo bei kitu metu buvo priskiriama ap- 
reikštų tiesų rūšiai. Kadangi tų liudytojų objektyvios Tradicijos reikale 
svarba yra didelė ir jų ryšys su pačia objektyvia Tradicija yra glaudus, 
tai nenuostabu, kad patys tie liudytojai, skleidėjai bei tarpininkai dažnai 
vadinami tuo pačiu Tradicijos vardu. Ypač tai pastebima tada, kai, kal- 
bant apie kurią dogmatinę propoziciją, argumentas remiamas ir objek- 
tyvia Tradicija; o šiai surasti kaip tik panaudojami tie Tradicijos pa- 
minklai, šiuo atveju virstą mums objektyvios Tradicijos liudytojais. 
Kurie tie paminklai arba, kitaip betariant, Tradicijos liudytojai bei tar- 
pininkai yra bei gali būti, paminėsime žemau; tik čia pasakome, jog jų 
yra daug. 

2. Tradicijos buvimas 

Kalbėjome apie Tradicijos sąvoką ir padalą. Kalbą baigėme Dievo 
Tradicija, kuri greta Šv. Rašto sudaro atskirą Dievo apreiškimo šaltinį. 
Tai buvo paaiškinamasis žodis. Dabar pats klausimas, ar ta Dievo Tra- 
dicija tikrai yra, kitaip sakant, ar greta Šv. Rašto yra kitas Dievo ap- 
reiškimo šaltinis. Atsakymas skamba: 


1) Mat. 28, 19. 

Šv. Raštas nėra vienintelis Dievo apreiškimo šaltinis; greta Jo yra 
ir Dievo Tradicija. 

Paaiškinimai: 

1. Klausiant, ar visiems krikščionims tas atsakymas patinka, reikia 
pasakyti, kad krikščionijos pradžioje čia vienodai buvo manoma, būtent, 
buvo tvirtinama, kad greta Šv. Rašto yra ir Tradicija. Vėliau kilo nuo- 
monių skirtumas. Stiprų pasukimą čia padarė Martynas Liuteris. Jis 
Dievo apreiškimo šaltiniu tepripažino Šv. Raštą. Kodėl M. Liuteris nusi- 
gręžė nuo Tradicijos? Juk jis buvo kat. Bažnyčios ir šviestas ir auklė- 
tas. Į svetimą sąžinę nesigilinant, iš šalies žiūrint, dalykas galimas psi- 
chologiškai aiškinti: Katalikų Bažnyčia iki M. Liuterio skelbė Kristaus 
mokojamai Bažnyčiai pažadėtą neklaidingumo dovaną, skelbiant Jo moks- 
la. Suprantamas dalykas, kad, pripažinus Bažnyčios neklaidingumą ti- 
kėjimo ir dorovės dalykuose, lengva priimti ir suprasti Tradicijos gali- 
mumas ir net buvimas: jei kas, iš pirmųjų lūpų išgirdęs ir perėmęs kurį 
mokslą, gali jį neklaidingai išlaikyti, tai jau suprantama, kad tas gautas 
gyvas žodis visai gali eiti pirminiu šaltiniu. Dabar, kai M. Liuteris sumanė 
su kat. Bažnyčia nebesutikti, teko paneigti Jos neklaidingumą ir konsek- 
ventiškai taip pat Tradiciją, kurios stipriausias ir patikimiausias sau- 
gotojas ir skleidėjas buvo ir yra Kristaus Bažnyčia. 

Senieji protestantai, tiesa, neneigia Bažnyčios Tėvų ir Bažnyčios 
praktikoje esančią Tradiciją, bet pagal juos: a. Tradicija savo turiniu ne- 
turinti nieko daugiau už Šv. Raštą (traditio inhaesiva, bet ne konstitu- 
tyvi); b. ta Tradicija Šv. Rašto tiesas tik nušviečianti (traditio declara- 
tiva); c. ta Tradicija nebūtinai esanti neklaidinga (nes pagal juos pati 
Bažnyčia nesanti neklaidinga); d. konsekventiškai tradicija nesanti at- 
skiras savarankiškas apreiškimo šaltinis. 

M. Liuteris su savo sumanymais nepasiliko vienas. Juo pasekė ir 
kiti. Šiandieniniai Lietuvos evangelikai štai ką sako: „Šv. Rašte yra pil- 
nas mokslas apie mūsų išganymą ir apie dievotą gyvenimą“). Jie savo 
tvirtinimą remia Šv. Rašto žodžiais, būtent, Ps. 19, 8: „Dievo įstaty- 
mas yra tobūlas, sielą priverčiantis, tikras Viešpaties liudijimas, neišma- 
nančiam išmintį duodantis“ ir Jon. 8, 31—32: „Tada sakė Jėzus tiems žy- 
dams, kurie į Jį įtikėjo, jei laikysities mano žodžio, tai būsite tikri mano 
mokiniai ir pažinsite tiesą, o tiesa jus išvaduos“. 

Be to, jie sako: „Kiekvieną tradiciją, nesutinkančią su Šv. Raštu, at- 
metame, kaip žmonių pramanytą“?). Šią pastabą mėgina remti šiais Šv. 
Rašto tekstais3): 2. Petr. 1, 20—21: „Joki Rašto pranašystė neaiškinama 


1) Dr. P. Jakubėnas, Kuo skiriasi evangelikai nuo katalikų? Biržai 1930, 5. 
2) Dr. P. Jakubėnas, t. p. 

savaip, nes pranašystė niekuomet nebuvo atnešta žmonių valia, bet Šven- 
tosios Dvasios vedami žmonės kalbėjo iš Dievo“; Gal. 1, 8—9: „Bet net 
jeigu mes arba iš dangaus angelas skelbtų jums Evangeliją, nesutinkan- 
čią su ta, kuria mes jums esame skelbę, tebūna prakeikimas. Kaip mes 
pirm sakėme, taip dabar ir vėl sakau: jei jums kas nors skelbia Evange- 
lija ne tą, kurią priėmėte, tebūna prakeikimas“!). 

Katalikai tvirtina: a. Greta Šv. Rašto yra ir kitas savarankiškas ap- 
reiškimo šaltinis, kurį vadiname Tradicija; b. ta Tradicija, arba tas antra- 
sis apreiškimo šaltinis, ne tik paaiškina, bet ir papildo Šv. Rašto tiesas 
(traditio constitutiva), vadinasi, turi ir tokių apreikštų tiesų, kurių nėra 
Šv. Rašte. Savaime galimas dalykas, kad Tradicija, būdama savaran- 
kiškas apreiškimo šaltinis, savo turiniu visai galėtų prilygti Šv. Raštui. 
Iš tiesų yra kitaip, nes taip norėjo Kristus. 

2. Sakydami, kad Šv. Raštas nėra vienintelis Dievo apreiškimo šal- 
tinis, greta Jo yra ir Dievo Tradicija, pasakėme, kad Šv. Raštas nėra vie- 
nintelis apreiškimo šaltinis. Neabejojame, kad Šv. Raštą reikia laikyti 
apreiškimo šaltiniu. Bet pridedame, kad Jis nėra vienintelis. Yra ir 
antras šaltinis, būtent, Tradicija. 


3. Klausimas, kuo remiamas tvirtinimas, kad greta Šv. Rašto yra 
taip pat Tradicija? Atsakymas: tokia yra Kristaus valia, kuri taip pat 
atsižvelgia natūralių žmogaus gyvenimo aplinkybių ir jo paties pajėgu- 
mo. Įrodydami Tradicijos buvimą, parodome, kad greta Šv. Rašto yra 
antras pirmojo nepriklausąs Dievo apreiškimo šaltinis — Tradicija (pozi- 
tyvus Tradicijos buvimui įrodyti kelias) ir, antra, Kristaus apreiškimui 
paliudyti ir jį gerai išaiškinti vieno Šv. Rašto nepakanka (negatyvus 
Tradicijos buvimui įrodyti kelias). 

Įrodymas: 

Greta Šv. Rašto turi būti ir antras apreiškimo šaltinis — Tradicija. 
Tai rodo: 

1) Pats Šv. Raštas: 

a. Kristus įsako apaštalams skelbti Jo mokslą. Tas įsakymas 
turi galvoje skelbimą gyvu žodžiu, tik nieku būdu ne aiškų įsakymą su- 
rašyti Kristaus mokslą. Taip, Kristus apaštalams sakė: „Eidami į visą 
pasaulį, skelbkite Evangeliją visam sutvėrimui“?); „Bet saugokitės 
žmonių; nes jie paduos jus teisti susirinkimams ir plaks jus savo sinago- 
gose“3); „Ką aš jums sakau tamsoje, sakykite šviesoje, ir ką girdite į 


1) Šv. Rašto tekstai paimti tokie ir taip, kaip jie yra Prof. Jakubėno minėtoje 
knygelėje parašyti. 

2) Mork. 16, 15. 

3) Mat. 10, 17. 

ausį, skelbkite ant stogų“1); „Eikite tat ir mokykite visas tautas, krikšty- 
dami juos vardan Tėvo ir Sūnaus, ir Šventosios Dvasios“?). 

Taigi, jei Kristus būtų manęs tik apie raštu skelbiamą savo mokslą, 
tai apaštalams būtų pasakęs: „Sėdėdami ir rašydami mokykite“ ar pana- 
šiai. O tuo tarpu pasakė: „Eikiteirmokykite“, 

b. Taip pat ir žmonėms, kurie klauso kalbančių apaštalų, įsa- 
komajųklausyti. Kristus pasakė: „Kas tikės ir bus pakrikštytas, 
tas bus išganytas; kas gi netikės, bus pasmerktas“3). 

Panašiai šv. Povilas rašo: „Sveiki žodžiai, kuriuos girdėjai iš ma- 
nęs, tebūna tau pavyzdys tikėjime ir meilėje Kristuje Jėzuje. Sergėk 
gražią tau pavestą gėrybę šventąja Dvasia, kuri gyvena mumyse“4). Tas 
pats apaštalas nekartą pabrėžia, kad žmonių tikėjimas ir išganymas eina 
iš atpasakojamojo ir priimamojo Kristaus mokslo: „Ne visi paklusnūs 
Evangelijai, nes Izaijas sako: Viešpatie, kas įtikėjo tam, ką iš mūsų gir- 
déjo?.. Bet aš sakau: Argi jie negirdėjo? Juk gi: Jų balsas išėjo į visą 
žemę ir jų žodžiai iki žemės skritulio kraštų“), 

c. Apaštalai iš Kristaus žodžių suprato svarbiausią savo parei- 
gą esant skelbti Kristaus mokslą gyvu žodžiu. Tai mums gra- 
žiai liudija Ap. Darbų knygos: „Tose dienose, kuomet mokytinių skai- 
čius ėjo didyn, kilo murmėjimo graikų prieš žydus, kad jų našlės buvo 
aplenkiamos kasdieniniame išmaldų paskirstyme. Taigi Dvylika sušau- 
kė mokytinių minią ir tarė: Netinka, kad mes paliktumėm Dievo žodį ir 
tarnautumėm prie stalų. Todėl, broliai, nužiūrėkite iš savo tarpo septynis 
gero liudijimo, Šventosios Dvasios ir išminties pilnus vyrus, kad juos įsta- 
tytumėm šitai reikmenei. Mes gi pasiliksime prie maldos ir žodžio tarna- 
vimo'6). Kitoje tų pačių knygų vietoje atpasakoti šv. Povilo žodžiai, 
tarti Efezo bažnyčios vyresniesiems: „AS neapleidžiau nieko naudingo, 
kad nebūčiau jums skelbęs ir mokinęs jūsų viešai ir namie, liudydamas 
žydams ir pagonims apie reikalingumą grįžtis į Dievą ir tikėti į mūsų 
Viešpatį Jėzų Kristų. Štai, dabar aš, surištas dvasioje, einu į Jeruzalę. 
Aš nežinau, kas man joje atsitiks; tiktai šventoji Dvasia man liudija vi- 
suose miestuose, sakydama, kad Jeruzalėje manęs laukia pančiai ir su- 
spaudimai. Bet aš nieko to nebijau ir nebranginu savo gyvybės labiau 
kaip savęs, kad tik pabaigčiau savo bėgimą ir žodžio tarnystę, kurią aš 
gavau iš Viešpaties Jėzaus liudyti apie Dievo malonės evangeliją“7). 

Turint galvoje tokį savo pareigų supratimą, aišku pasidaro, kodėl 


1) Mat. 10,27. 

2) Mat. 28, 19. 

3) Mork. 16, 16. 

4) 2 Tim. 1, 13—14. 

5) Rom. 10, 16—18; plg. Jon. 17,20. 
9) Apd. 6, 1—4. 

7) Apd. 20, 20—24. 

tik maža dalis apaštalų terašėknygas. Didesnė dalis jų pasiten- 
kino vien Evangelijos apsakinėjimu gyvu žodžiu. 

Aiškus pasidaro ir tas faktas, kodėl knygas rašiusieji apaštalai jų 
nerašė pačioje pradžiojesavo darbų ir tai padarė 
vėliau. 

Iš šių pastabų seka, kad apaštalai iš pradžių negalėjo nau- 
dotis Šv. Rašto N. Įstatymo knygomis, nes Jos vėliau pa- 
rašytos; negalėjo jomis iš pradžių naudotis ir tikintieji. 

d. Šv. Rašto rašytojai nurodo gyvo žodžio Tradi- 
ciją ir įsako ją užlaikyti. Taip, Šv. Povilas giria korintiečius, kad jie 
gerai išlaiko i$ jo gautą mokslą: „AS giriu jus, broliai, kad visame atsi- 
menate mane ir laikote mano įsakymus, kaip jums daviau'!). Ragina pi- 
Lipiečius užlaikyti visa, ką iš jo girdėjo: „Ko jūs išmokote, priėmėte, gir- 
dėjote iš manęs ir ką regėjote, tai darykite; ir ramybės Dievas bus su 
jumis“2). Norėdamas pamokyti galatus, gera veikimo normą nu- 
rodo gyvo žodžio Tradiciją: „Bet nors mes ar angelas iš dan- 
gaus jums skelbtų kitą evangeliją, ne kaip mes jums skelbėme, tebūna 
atskirtas. Kaip pirma sakėme, taip ir dabar vėl sakau: Jei kas jums 
skelbtų evangeliją ne tą, kurią priėmėte, tebūna atskirtas. Nes ar aš 
dabar ieškau žmonių palankumo ar Dievo? Ar aš stengsiuos įtikti žmo- 
nėms? Jei dar norėčiau įtikti žmonėms, aš nebūčiau Kristaus tarnas. 
Taigi aš sakau jums, broliai, kad mano apskelbtoji evangelija ne žmonių 
mokslas, nes ne iš žmonių aš ją gavau ir neišmokau, bet Jėzaus Kristaus 
apreiskimu‘s). Kitame savo laiške perspėja lygiai branginti tiek ra- 
šytinę Tradiciją, tiek gyvo žodžio Tradiciją: „Taigi, 
broliai, tvirtai stovėkite ir laikykite padavimus, kurių išmokote ar tai žo- 
džiu, ar tai mūsų laišku“+). Laiške Timotiejui ragina ar įsako išlaikyti 
išjogyvužodžiugautą Kristaus mokslą: „Sveiki žodžiai, kuriuos 
girdėjai iš manęs, tebūna tau pavyzdys tikėjime ir meilėje Kristuje Jė- 
zuje. Sergék gražią tau pavestą gėrybę šventąja Dvasia, kuri gyvena 
mumyse“5). Tam pačiam Timotiejui įsako ne tik pačiam išlaikyti, bet 
gyvužodžiuskelbtiir kitiems gautą mokslą: „Ir ką tu esi 
girdėjęs iš manęs prie daugelio liudytojų, tai pavesk ištikimiems žmo- 
nėms, kurie bus tinkami ir kitus mokinti“6). Už šį darbą pažada pagirti: 
„Tai išdėstydamas broliams, tu būsi geras Kristaus Jėzaus tarnas, maitin- 
damas save žodžiais to tikėjimo ir gero mokslo, kurį tu sekei'7). Timo- 


1) 1 Kor. 11, 2. 

?) Pil. 4, 9. 

3) Gal. 1, 8—12. 

4) 2 Tes. 2, 15. 

5) 2 Tim. 1, 13—1a. 
6) 2 Tim. 2, 2. 

7) 1 Tim. 4, 6. 

tiejų siųsdavo į tas vietas, kur pats jau buvo buvęs, kad Timotiejus pr i- 
mintų tos vietos žmonėms, ko Povilas buvo juos mokęs: „Taigi 
aš meldžiu jus, būkite mano sekėjai, kaip ir aš Kristaus. Todėl aš nusiun- 
čiau pas jus Timotiejų, kurs yra mano mylimiausis ir ištikimas sūnus 
Viešpatyje; jis primins jums mano kelius Kristuje Jėzuje, kaip aš moki- 
nu visur kiekvienoje bažnyčioje“). 

Taigi, iš šių tekstų aišku, kad apaštalų laikais svarbiausiu apreiški- 
mo šaltiniu ėjo mokslas, Bažnyčios gyvu neklaidingu žodžiu paduodamas. 


e. Šv. Rašte niekur nepasakyta, kad Jis esąs vie- 
nintelis apreiškimo šaltinis; tas nepasakymas, nutylėjimas yra čia 
reikšmingas. Kaip vėliau pamatysime, apreiškimui išlaikyti sveikam ir 
plačiai žmonėse paskelbti vieno Šv. Rašto nepakanka. Ir jei Šv. Raštas 
tebūtų vienintelis apreiškimo šaltinis, tai toks svarbus dalykas nebūtų 
galėjęs būti Šv. Rašte nepaminėtas. Net priešingai: Šv. Rašte mes 
matome aškiai paminėtą gyvo žodžio Tradiciją, kurios rei- 
kia laikytis. Be to, ten dar yra pasakyta, kad Šv. Rašte tik kaikurie 
dalykaitėrasurašyti: „Yra dar daug ir kitų dalykų, kuriuos Jė- 
zus padarė. Jei kiekvienas iš jų būtų atskirai parašytas, tai manau, kad 
ir visas pasaulis negalėtų sutalpinti visų knygų, kurios reiktų parašyti“2). 

2) Pirmykštės krikščionijos įsitikinimas. 

Jau pirmieji krikščionys buvo įsitikinę, kad greta Šv. Rašto yra ir 
antras apreiškimo šaltinis, būtent, Tradicija. Tą šaltinį jie iš esmės jungė 
su pačios Bažnyčios gyvu ir neklaidingu mokymu (magisterium vivum et 
infallibile), vadinasi, pagal tą įsitikimą pati Bažnyčia savo gyvu ir neklai- 
dingu žodžiu turėjo ir turi iš Kristaus ir apaštalų lūpų gautą Kristaus 
mokslą skelbti toliau, perduoti iš rankų į rankas, nešti iš kartos į kartą. 
Tuo būdu pagal pirmykštės Bažnyčios įsitikinimą pats Bažnyčios moky- 
mas iš esmės yra tradicinis. 

Pirmųjų krikščionių įsitikinimą mums pasakoja Bažnyčios Tėvai ir 
rašytojai. Jie gyveno ir rašė pirmaisiais krikščionijos amžiais. Taigi 
jais galima pasitikėti. 

Bažnyčios Tėvai ir rašytojai parodo mums du dalykus: a. Greta Šv. 
Rašto yra antras apreiškimo šaltinis, būtent, Tradicija, ir b. Tradicija 
medžiagos atžvilgiu yra platesnė už Šv. Raštą. Jie, tiesa, iš pradžių 
teoretiškai nedaug tekalba apie Tradicijos platumą. Bet prakti- 
koje tą tiesą jie pripažįsta ir išreiškia tuo būdu, kad drauge su visa Baž- 
nyčia priima ir tiki į tas tiesas, kurių nėra Šv. Rašte. Čia pavyzdžiu gali 
eiti vieningas tikėjimas į Šv. Rašto knygų įkvėpimą, kurį galėjo pa- 
semti tik iš Tradicijos. 

1) 1 Kor. 4, 16—17. 

2) Jon. 21, 25; plg. Mat. 4, 28; 9, 35. 


16 Dr. Pr. Venckus 


Bažnyčios Tėvai ir rašytojai, tiesa, labai brangina Šv. Raštą; tai 
daryti jie ragina ir kitus. Tačiau greta Šv. Rašto jie nemažiau brangina 
ir Tradiciją. 

Iš daugelio tokių Bažnyčios Tėvų ir rašytojų galima paminėti bent 
keletas Ir tai: Papias tyrinėja, brangina ir tai, ko mokė apaštalai ir 
jų mokiniai. Jis sako: „Aš manydavau, kad man naudos duoda ne tiek 
knygos, kiek tai, ko išmokstame iš gyvo ir nuolat esančio žodžio“!). 
Šv. Irenėjus, Lugduno (dabartinio Lijono) vyskupas, miręs apie 
202 m., smarkiai grūmėsi su savo laiko eretikais ir prieš juos parašė 
veikalą ‚Adversus Haereses“. Pagal jį Tradicija visų kraštų bažnyčiose 
išlaikanti vieningą ir nepagadintą apaštalų tikėjimą. Jis sako: „Bažnyčia, 
esanti visame pasaulyje, iš apaštalų ir jo mokinių gavo tikėjimą — tikė- 
jimą į vieną Dievą, visagalį Tėvą..., į Jėzų Kristų, Dievo Sūnų, įsikūnijusį 
mūsų išganymui... ir į Šv. Dvasią... Šį tikėjimą... Bažnyčia stropiai saugo... 
ir tiki jiems (apaštalams), tarytum būdama vienos sielos ir vienos širdies 
su jais, ir tai sutartinai skelbia, moko ir paduoda, lyg teturėtų vienas 
lūpas. Nors pasaulyje daug skirtingų kalbų, bet Tradicijos galia yra ta 
pati... Kaip saulė, Dievo kūrinys, viena tėra visame pasaulyje (suprask 
mūsų saulės sistemą — Pr. V.), lygiai taip pat tiesos skelbimo šviesa 
visur šviečia ir apšviečia visus žmones, kurie nori pažinti tiesą“?). Pa- 
gal tą patį šv. Irenėjų katalikų Bažnyčia neturi ir nepripažįsta jokių 
slaptų tradicijų; visa, ką paskelbė apaštalai žmonėms, lengva atrasti 
kiekvienoje bažnyčioje; kad ta iš apaštalų gauta tiesa atėjo iki mūsų svei- 
kutele, tai tik todėl, kad, pradedant pirmaisiais vyskupais, ji ėjo per ne- 
nutrūkstamą jų eilę iki šių dienų. Ir todėl: „visi, kurie nori pažinti tiesą, 
gali kiekvienoje bažnyčioje pamatyti Tradiciją, kuri žinoma visame 
pasaulyje“). Kilusiems neaiškumams išspręsti reikia kreiptis į Tradi- 
ciją: „Tai ką gi, jei apaštalai nebūtų mums palikę Šv. Rašto, nejaugi 
nederėjo sekti Tradicija, kurią jie perdavė tiems, kuriems pavedė baž- 


1) Fragmenta 2, 4; plg. Ed. Funk, Patres apostolici, I? 353: ,Neque enim quae 
libri tå Pha exhibent tantam mihi utilitatem afferre existimabam, 
quantam ea quae viva voce et manente discimus“. 

2) Adversus Haereses, I 10, 1—2: „Ecclesia enim per universum orbem 
usque ad fines terrae seminata et ab apostolis et a discipulis eorum accepit eam fidem, 
quae est in unum Deum, Patrem omnipotentem... et in unum Iesum Christum, Filium 
Dei incarnatum pro nostra salute; et in Spiritum Sanctum... Hanc fidem quemadmo- 
dum praeditimus, ecclesia... diligenter custodit, quasi unam domum inhabitans; et si- 
militer credit iis, videlicet quasi unam animam habens, et unum cor, et consonanter 
haec praedicat, et docet et tradit, quasi unum possidens os... Nam etsi in mundo 
loquelae dissimiles sunt, sed tamen virtus traditionis una et eadem est.. Sicut sol, 
creatura Dei, in universo mundo unus et idem est, sic et lumen, praedicatio veritatis, 
ubique lucet et illuminat omnes homines qui volunt ad cognitionem veritatis venire". 

3) Adversus Haereses, III 3, 1: „Traditionem itaque apostolorum in toto mundo 
manifestam, in omni ecclesia adest respicere omnibus qui vera velint videre; et habemus 
annumerare cos, qui ab apostolis instituti sunt episcopi et successores eorum usque 
ad nos, qui nihil tale docuerunt neque cognoverunt, quale ab his deliratur“. 

nyčias?“1). Tertulijonas (miręs apie 222-3 m.) taip pat liudija 
Tradicijos buvimą. Jis sako, kad, norint žinoti, kuri esanti tiesa, reikią 
atsiklausti bažnyčias, įsteigtas apaštalų, kurie tas bažnyčias pamokę taip 
gyvu žodžiu, taip vėliau ir raštu?). Čia Tertulijonas, aišku, suponuoja 
Bažnyčios gyvą ir neklaidingą mokymą, kuris ir išlaiko visą apreiškimą. 
Tertulijonas dažnai vis akcentuoja, kad, jieškant tiesos, reikią klausti 
apaštalų įsteigtos bažnyčios; kur jos visos sutinka, ten ir tiesa. Svarbu 
čia, jog Tertulijonas nereikalauja, kad kiekviena tiesa, kurios moko 
Bažnyčia būtų ir Šv. Rašte. Gali kam rodytis, kad Tertulijonas čia kal- 
bas apie dalykus, liečiančius Bažnyčios discipliną, taigi apie disciplinarine 
Tradiciją, kuri nejeina į apreiškimą, į „depositum fidei“. Bet šį rei- 
kalą mums paaiškina pats Tertulijonas toje pačioje vietoje; jis čia kalba 
apie doktriną, kurią „bažnyčios gavo iš apaštalų, apaštalai iš Kristaus, 
o Kristus iš Dievo“. Taigi, Tertulijonas kalba apie tiesas, gautas i$ pa- 
ties Dievo. Origenas (miręs apie 255 m.) tuo klausimu rašo: ,,BaZ- 
nyčia iš apaštalų gavo Tradiciją, kad ir vaikams turi būti teikiamas 
krikštas; tie, kuriems buvo patikėtos Dievo paslaptys, žinojo, kad visuose 
(žmonėse) yra nuodėmės dulkės, kurias reikia nuplauti vandeniu ir Šv. 
Dvasia“3). Pirmu pažvelgimu, tiesa, matyti Origeną čia kalbant apie 
dalyką, kuris liečia bažnytinę discipliną; bet iš kitos pusės reikia pasa- 
kyti, kad ši disciplina šioje vietoje yra tampriai susijusi su dogma: mažas 
vaikas tinka Dievo malonėms priimti, kad dėl tos gaunamos ir priima- 
mos malonės vaikas lieka laisvas nuo pirmapradės nuodėmės dulkių bei 
sutepimo. Kad Origenas čia matė apreikštą tiesą, reikia vesti iš to fakto, 
kad pati Bažnyčia ją tokia laikė. Šv. Augustinas pasakė: „Jei kas į tai ne- 
tiki, tas yra aiškus netikėlis“4). Taigi Origenas parodo, kad vaikai turi 
būti krikštijami, kad jie per krikštą gautų pašvenčiamąją malonę. O apie 
šią tiesą, kad vaikas sugeba priimti malonę, Šv. Rašte tiesiog nieko 


1) Adversus Haereses, III 4, 1: „Quid autem, si neque apostoli quidem scripturas 
reliquissent nobis, nonne oportebat ordinem sequi traditionis, quem tradiderunt iis, 
quibus committebant ecclesias“? 

2) De praescriptione haereticorum, 21: ,Hinc igitur dirigimus praescriptionem: 
si Dominus Jesus Christus apostolos misit ad praedicandum, alios non esse recipiendos 
praedicatores, quam Christus instituit.. Quid autem praedicaverint, idest, quid illis 
Christus revelaverit et hic praescribam non aliter probari debere nisi per easdem. 
ecclesias, quas ipsi apostoli condederunt, ipsi iis praedicando tam viva, quod aiunt, 
voce, quam per epistulas postea. Si haec ita sunt constat proinde omnem doctrinam, 
quae cum illis ecclesiis apostolicis, matricibus et originalibus fidei, conspiret veritati 
.deputandam, sine dubio tenentem quod ecclesiae ab apostolis, apostoli a Christe, 
Christus a Deo accepit". 

3) In epist. ad Romanos commentarii, V 9: „Ecclesia ab apostolis traditionem 
suscepit etiam parvulis baptismum dare; sciebant enim illi, quibus mysteriorum 
secreta commissa sunt divinorum, quod essent in omnibus genuinae sordes peccati, 
quae per aquam et Spiritum oblui deberent". 


1) Epistola 98, 10. 


—— 

nėra pasakyta. Šv. Bazilius (apie 330—379 m.) apie gyvo žodžio 
Tradiciją sako: „Iš tikėjimo tiesų ir įsakymų, kuriuos išlaikė Bažnyčia, 
dalį jų turime parašytą, dalį iš apaštalų padavimo; tiek vienos, tiek 
antros lygiai naudingos pamaldumui“!). Šv. Epifanijus (apie 315 
— 403 m.) rašo: „Reikia naudotis taip pat Tradicija, nes nevisa galima 
rasti Rašte. Todėl šventi apaštalai viena paliko raštu, kita padavime“); 
Šv. Jonas Chryzostomas (344—407 m.) panašiai kalba. Paci- 
tavęs šv. Povilo tesalonikiečiams antrojo laiško žodžius: „Taigi, broliai 
tvirtai stovėkite ir laikykite padavimus, kurių išmokote ar tai žodžiu 
ar tai mūsų laišku“3), tęsia: „Iš čia aišku, kad jie (apaštalai) nevisa 
perteikė laišku, bet daug ir neraštu ir šie užsitarnauja tikėjimo“4). S v. 
Augustinas (354—430 m.), kalbėdamas apie į Bažnyčią grįžtančių 
klaidatikių krikštą, pastebi, kad jų krikštas esąs geras. Pamatas — Tra- 
dicija, einanti iš apaštalų laikų. „Šv. įprotis“, sako jis, „tikiu, eina iš 
apaštalų Padavimo, kaip lygiai ir daug kitų dalykų, kurių negalime rasti 
nei jų (apaštalų) raštuose nei vėlybesnių laikų susirinkimų nutarimuo- 
se; bet kadangi tuos dalykus saugo visa Bažnyčia, todėl tikima, kad 
juos perdavė apaštalai“5), 

Kaip iš kalbėtųjų citatų matyti, Bažnyčios Tėvai ir rašytojai pa- 
rodo pirmųjų krikščionių įsitikinimą, jog greta Šv. Rašto yra dar ir 
antras apreiškimo šaltinis, kurs medžiagos atžvilgiu yra net platesnis 
už Šv. Raštą. Tas įsitikinimas jaunoje Bažnyčioje buvo stiprus. Tai rodo 
net protestantizmas: kai reformatoriai įsitikino visų Šv. Rašto Naujojo 
Įstatymo knygų įkvėpimu, pripažino vaikams teikiamo krikšto tikrumą, 
aišku, jie rėmėsi ne kuo kitu, kaip tik Bažnyčioje esančia Tradicija“). 


1) De Spiritu Sancto, c. 27 n. 66: „Ex asservatis in ecclesia dogmatibus et praedi- 
cationibus alia quidem habemus e doctrina scripto predita, alia vero nobis in mysterio 
tradita recepimus ex traditione apostolorum, quorum utraque vim eamdem habent ad 
pietatem". 

2) Adversus haereses Panarium, 61, 6: „Traditione quoque opus est; neque enim 
ex scripturis peti possunt omnia; idcirco alia in scripturis, in traditionibus alia sancti 
apostoli reliquerunt“. 

3) 2 Tesal. 2, 15. 

4) Homilia 4 in ep. 2 ad Thessalorlicenses: „Itague fratres, state et tenete tra— 
ditiones quas didicistis sive per sermonem sive per epistolam nostram (2 Thess. 2, 15) 
Hinc est perspicuum quod non omnia fradiderunt per epistolam, sed multa etiam sine 
Scriptis, et eo quoque sunt fide digna. Quamobrem ecclesiae quoque traditionem cen- 
seamus esse fide dignam; est traditio, nihil quaeras amplius". 

5) De baptismo, II c, 7 n. 12: „Quam consuetudinem credo ex apostolica tradi- 
tione venientem, sicut multa quae non inveniuntur in litteris eorum neque in conciliis. 
posterorum, et tamen, quia per universam custodiuntur ecclesiam, non nisi ab ipsis 
tradita et commendata creduntur". 

6) B. Goebel, Katholische Apologetik, 435: , Wie tief diese Überzeugung im 
Bewusstsein der Kirche wurdelte, bekundet übrigens der Protestantismus selbst. 
Wenn die Reformatoren an der Inspiration des ganzen NT, an der Gültigkeit der Kin- 
dertaufe weiterhin festhalten, so standen sie auf dem Boden des alten katholischen 
"Traditionsprinzips". 

Baigiant apie Bažnyčios Tėvus ir rašytojus, reikia pasakyti, kad jų 
raštuose randame vietų, iš kurių gali susidaryti įspūdis, jog Šv. Raštą, 
tartum, jie laikę vieninteliu apreiškimo šaltiniu. Bet čia reikia atsiminti, 
kad tai nėra tose vietose, kur specijaliai kalbama apie Šv. Raštą. Supranta- 
ma, kad Šv. Raštui pagarba priklauso ir jie ją Jam atiduoda. Bet, kaip 
minėjome, vietose, kur kalbama apie tai, ar Šv. Raštas yra vienintelis. 
apreiškimo šaltinis, Bažnyčios Tėvai ir rašytojai prideda paaiškinimų, 
kad Šv. Raštas nesąs vienintelis ir pilnas apreiškimo šaltinis!). 

3) Bažnyčios neklaidingas mokymas. 

Kad greta Šv. Rašto yra ir antras apreiškimo šaltinis, būtent, Tra- 
dicija, liudija taip pat neklaidingas Bažnyčios mokymas. Bažnyčios kalba, 
turint galvoje Jos neklaidingumą tikėjimo ir dorovės dalykuose, čia yra 
pati svarbiausia. Pav., Tridento susirinkimas sako, jog Kristaus Evan- 
gelijos tiesa esanti parašytose knygose ir taip pat nerašytinėse Tradi- 
cijose: „in libris scriptis et sine scriptis traditionibus quae ex ipsius Christi 
ore ab Apostolis acceptae aut ab ipsis Apostolis Spiritu Sancto dictante 
quasi per manus traditae ad nos usque pervenerunt'?). Tuos Tridento 
nutarimus atkartojo Vatikano susirinkimas?). 

4) Šv. Raštas vienas nėra pakankamas apreiš- 
kimo šaltinis (negatyvus argumentas įrodyti, kad Kristaus moks- 
lui išlaikyti greta Šv. Rašto turi būti dar kas nors kita). 

Į Šv. Raštą galima čia žiūrėti dvejopai: 

a. Kaip į knygas, kurios turi daugiau ar mažiau medžiagos, vadinasi, 
knygos svarstyti materijaliniu atžvilgiu, ir b. kaip į knygas pačias, kaip 
į rašytinį žodį, vadinasi, jos svarstyti formaliniu atžvilgiu. Šv. Rašto kny- 
gas tais dviem atžvilgiais mes ir pasvarstysime. Svarstymo pamatan de- 
dame gerai mums žinomą Kristaus norą, kad visi žmonės ir visais laikais 
Jo mokslą pažintų ir jo laikytųsi. Iš čia savaime plaukia kita tiesa, bū- 
tent, kad Kristus, turėdamas tokį norą, siekdamas tokį tikslą, pasirinko 
ir tinkamas priemones. Bet čia kaip tik ir tenka pasakyti, kad Šv. Raštas 
nėra pakankama priemonė minėtajam tikslui pasiekti, vis viena, ar pa- 
imsime Jo knygas materijaliniu atžvilgiu, vadinasi, esamos ten medžiagos 
atžvilgiu, ar formaliniu atžvilgiu, vadinasi, Šv. Rašto knygas pačias. 

19. Jei paimsime Šv. Raštą medžiagos atžvilgiu, tai sunku ir 
net negalima įrodyti, kad Jame būtų suimtas visas Kristaus apreiškimas, 
ir štai kodėl: 

a. Šv. Rašto N. Įst. knygų kilimas nesudaro įspūdžio, kad tos knygos 
turėtų tikslą apimti visą Kristaus mokslą: dažniausiai jos parašytos tik 


1) Plg. Tertullianus, C. Hermong. 22; S. Augustinus, De doctrina Christi, 
II 9, 14; C. Crescon, I 33, 39; S. Irenaeus, Contra Haereses, III 2, 1. 

2) Sess. IV. 

3) Sess. III, c. 2. 

tam tikromis progomis, atsitikus kurioje nors bažnyčioje ku- 
riam reikalui. Taigi pačios Šv. Rašto knygos nesudaro įspūdžio, kad apaš- 
talai jas būtų rašę Kristaus darbams surašyti, lyg būtų manę, kad jau 
po jų mirimo Kristaus mokslas galįs išnykti. 

b. Šv. Rašto knygų paskyrimas ir dar labiau turinys ne- 
daro įspūdžio, kad Šv. Raštas turįs tikslą apimti visą Kristaus mokslą. 
Pamatas: apaštalai vieną syk rašo atskiroms bažnyčioms, kitą syk atski- 
riems asmenims; aptaria ir kelia aikštėn tuo laiku kaikurių krikščionių 
tarpe įsivyravusias negeroves; duoda įvairių nurodymų, kaip sutaikinti 
susikivirčiję krikščionys; kai kuriuos iš Kristaus gyvenimo faktus ir 
kalbas vieni autoriai pamini plačiai, kiti trumpai, o treti ir visai nemini, 
Taigi autorių raštuose nematyti noro ir intencijos Kristaus mokslą su- 
rašyti kateketiškai, pilnai, didaktine tvarka. 

c. Turime apreikštų tiesų, kurių nėra Šv. Rašte, 
pav., kurios knygos yra įkvėptos, galėjimas krikštyti vaikus ir k. 

Kurie veikalai, kurios knygos įeina į Šv. Raštą, pasako tik Tradicija 
ir jei sakoma, kad nesą Tradicijos, neklaidingo Padavimo, tai tuo pačiu 
parausiami pamatai pačiam Šv. Raštui. Taip ir atsitinka tiems, kurie nei- 
gia Tradiciją. Pav., M. Liuteris, paneigęs Tradiciją, nepripažino, kad šv. 
Jokūbo laiškas turįs jeiti į Šv. Rašto knygų bei laiškų skaičių. Šiandien 
nemažas protestantų procentas jau nė šv. Jono evangelijos nebelaiko 
Dievo įkvėptu veikalu. Kaikurie protestantai šiandien net visai Šv. Rašto 
nebelaiko Dievo įkvėptu veikalu. 

d. Apaštalai savo raštuose nei tiesiog nei netiesiog 
nepažymi, jog Šv. Rašte esąs visas apreiškimas. Ten yra net prie- 
šingai pasakyta!). 

e. Apaštalai pamokę vienoje vietoje žmones, savo vietoje tikin- 
tiesiems palieka ne knygas, kad iš jų patys mokytųsi ti- 
kėjimo tiesų, bet savo įpėdinius, vyskupus, kad šie toliau gyvu 
žodžiu palaikytų įsteigtas bažnyčias?). 

f. Šv. Rašto knygose pasakyta, kad nevisas Kristaus gyve- 
nimas ten papasakotas ir nevisas jo mokslas ten surašytas: „Yra dar 
daug ir kitų dalykų, kuriuos Jėzus padarė. Jei kiekvienas iš jų būtų atski- 
rai parašytas, tai, manau, visas pasaulis negalėtų sutalpinti visų 
knygų, kurios reiktų parašyti“3). 

Taigi, jau faktai: a. kad apaštalai po ilgesnio savo veikimo ėmėsi 
rašyti Kristaus darbus ir mokslą; b. kad tie raštai savo kilimu daro ne iš 
anksto visą Kristaus mokslą rašyti numatytų, tik atsitiktinai kasdieni- 
nio gyvenimo iššauktų raštų įspūdį; c. kad Šv. Rašto knygos savo tu- 


1) Jon. 21, 25. 
2) Rom, 16, 17. 
3) Jon. 21, 25; plg. Mat. 4, 23; 9, 35; Luk. 24, 27; Apd. 1, 3. 

riniu nedaro įspūdžio knygų, turinčių tikslą surašyti visą Kristaus moks- 
14; d. kad apaštalai savo raštuose nei tiesiog nei netiesiog nepažymi, jog 
ten esąs sudėtas visas apreiškimas, o net priešingai, dažnai mini reikalą 
laikytis gyvo žodžio Tradicijos; e. kad apaštalai, išvykdami iš savo įkur- 
tų bažnyčių kitur, savo vietose palikdavo ne raštus, bet vyskupus; f. 
kad esama apreikštų tiesų, kurių nėra šv. Rašte — prieštarauja tam, 
kad Šv. Raštas tesąs vienintelis apreiškimo šaltinis, apimąs visą apreiškimą. 

20, Jei dabar paimsime Šv. Rašto knygas formaliniu atžvilgiu, 
vadinasi, pažiūrėsime į jas tik kaip į knygas, tai teks prieiti išvados, kad 
knyga nėra pakankama priemonė sėkmingai pasiekti tam tikslui, kurį 
turėjo Kristus, paskelbdamas savo mokslą, būtent, kad Jo mokslas visais 
laikais išliktų nesugadintas ir plaičai ir drauge visais laikais pasklistų 
žmonėse (,Eikite tat ir mokykite visas tautas... mokydami juos laikyti 
visa, ką tik esu jums įsakęs. Ir štai aš esu su jumis per visas dienas iki 
pasaulio pabaigos“1; „Eidami į visą pasaulį, skelbkite evangeliją visam 
sutvėrimui. Kas tikés ir bus pakrikštytas, tas bus išganytas“?). 

Spręsdami klausimą, ar tokiam tikslui pasiekti knyga pati yra visai 
pakankamą priemonė ar ne, mes galime imti ją skyrium arba drauge su 
kuo kitu, kas padeda ta knyga pasinaudoti. 

a. Jei knyga paimama skyrium, tai gali būti Dievo arba žmogaus. 
Jei yra žmogaus, tai suprantama, kad, viena, ji tegali turėti tam 
tikro laipsnio autoritetą, ir jei Šv. Raštas būtų tik žmogaus veikalas, tuo 
pačiu teturėtų žmogišką autoritetą ir konsekventiškai tuo pačiu nebūtų 
pakankamas apreiškimo liudytojas; antra, ji reikalauja, kad kas ją 
tikrai ir autoritetiškai paaiškintų: rašytinio žodžio aiškumo Žmonėms 
niekados nepakanka. 

Jei ta knyga yra Dievo veikalas, kaip mūsų atveju yra Šv. Raš- 
tas, tai ir tada knyga pati dar nėra pakankama priemonė Kristaus norams 
realizuoti. 

Pamatas yra šis: «. Čia dar reikia įrodyti, kad ta knyga yra 
dieviško kilimo, ko padaryti iš jos pačios čia negalima: tiesą, kad 
kuri parašyta knyga yra Dievo, apreiškia Dievas, kad žmonės žinotų, ką 
prieš save turi; pačios knygos liudijimas šiuo atveju pakankamo argu- 
mento dar nesudaro, nes kaip tik šiuo atveju ir statomas klausimas, kiek 
svarus yra Šv. Raštas; bet Jo svarumas daug pareina ir nuo kilimo. 

B. Reikia dar įrodyti, kad knygoje tikrai yra įdėtas visas 
apreiškimas. Mūsų atveju, kaip aukščiau minėjome, Šv. Rašte kaip tik 
nėra visų apreiškimo tiesų (pav., kiek yra įkvėptų knygų; jei dalis prote- 
stantų drauge su katalikų Bažnyčia ir pripažįsta ir laiko įkvėptomis pa- 
žymėtą skaičių Šv. Rašto knygų, tai tik dėl to, kad protestantai tų tiesų 
išmoko katalikų Bažnyčioje, o ši iš Tradicijos; niekur Šv. Rašte nepa- 

1) Mat. 28, 19—20. 

2) Mork. 16, 15—16. 

sakyta, kiek Jame turi būti knygų bei laiškų; niekur nepasakyta, kad vi- 
sos dabartinio Šv. Rašto knygos yra tikrai Dievo įkvėptos). 

y. Kaip kiekviena knyga, taip ir ši reikalauja, kad žmogus būtų 
skaitymui pasirengęs, t. y. mokétu Skaityti ir skaitomą dalyką supras- 
tų. Jei kalbama apie Šv. Raštą, tai reikia pasakyti, kad Jis suprasti ir 
aiškinti šiandien labai sunku: tai reikalauja daug filosofijos, teologijos 
žinių, reikalauja mokėti kalbas, kuriomis Šv. Raštas buvo parašytas, Zi- 
noti Palestinos geografiją, žydų tautos istoriją, įpročius ir t. t. Be to, 
skaitytojui reikia dar geros valios, reikia laiko. 

ô. Knyga reikalauja, kad kas tikrai ir autentiškai ją paaiškintų. 
Nemaža yra Šv. Rašto skaitytojų, kurie skaito Ji pasirengę ir turėdami 
laiko, bet nevisi visados vienodai supranta, aiškina skaitomą dalyką. Toks 
jau rašytinio žodžio likimas žmonėse; jo aiškumo žmonėms niekados ne- 
pakanka. Pav., Šv. Rašte aiškiai pasakyta, kad Kristus, paėmęs duoną, 
tarė: „Imkite ir valgykite, tai yra mano kūnas“!). Tuos aiškius žodžius 
katalikai supranta tiesiog, būtent, kad duona virsta Kristaus kūnu, o 
evangelikai tuos žodžius supranta kitaip, reformatai dar kitaip. Tuo 
būdu iš vieno Kristaus sakinio susidarė kelios priešingos nuomonės. To- 
dėl vysk. Pr. Būčys rašo: „Išganytojas žinojo ta žmonių gudrumą iš vie- 
no aiškaus rašto sudaryti daugybę pažvalgų, dėlto Dievo išmintis prie 
Šv. Rašto paliko gyvą Bažnyčią, kad ji pasakytų, kuri žmonių išvedamoji 
pažiūra yra tikra, o kurios yra klaidingos“?). 

b. Jei dabar paimsime Šv. Rašto knygas drauge su kuo kitų, 
kas padėtų ta knyga naudotis, tai tos knygos dėl to dar 
netampa vieninteliu apreiškimo šaltiniu. Tas padėjėjas arba ta subjek- 
tyvi priemonė knygoms skaityti gali būti arba gamtinė arba antgamtinė, 

a. Jei ta subjektyvi priemonė, padedanti skaityti ir 
geriau suprasti knygas, yra gamtinė, tai yra arba pats skaitanciojo įde- 
damas darbas, arba koks nors žmogiškas autoritetas, padedąs skaitytojui 
geriau skaityti ir suprasti knygas. Tačiau tiek vienas, tiek antras dalykas 
nėra pakankamos priemonės, kuriomis plačioje visuomenėje būtų pasklei- 
stas ir išlaikytas Kristaus mokslas. 

Nėra pakankama priemonė paties žmogaus įdedamas 
darbas, nes neduoda visos garantijos, kad apreikštos tiesos bus ne- 
klaidingai suprastos. Kaip jau anksčiau minéjome, rašytinio Žodžio aiš- 
kumo žmonėms nepakanka; juo labiau tai pasakytina apie knygas, para- 
šytas seniai, koks yra Šv. Raštas. Suprantamas dalykas, kad paprastam 
skaitytojui, kurs nenusivokia nei filologijoje, nei istorijoje, nei teologijo- 
je, net laiko neturi ir tik gimtąją kalbą temoka, Šv. Rašto neklaidingas 
aiškinimas neįmanomas, 

Nepakanka čia ir žmogaus autoriteto, pav., egzegety, nes 


1) Mat. 26, 26. 
2) Trumpa apologetikas, 130. 

toks autoritetas čia teturi tiek vertės, kiek savo tvirtinimus 
įrodo. Be to, tarp pačių autoritetų turėtų būti visiškas visuose aiški- 
nimuose sutarimas, ko kaip tik nėra. Juo labiau, iš kur paprastam 
skaitytojui susivokti ir susigaudyti tiek dėl pačių autoritetų, tiek 
dėl jų rūšies bei vertės. Ir dar, ką reikš autoritetas vienaip ar 
kitaip nusiteikusio valiai? Ji pati sau autoritetas, „aš taip pat žmogus, 
kaip ir jis“, kalbės sau toks. 

B. Jei ta subjektyvi priemonė yra antgamtinė, tai 
yra arba kiekvieno skaitytojo antgamtiškas apšvietimas skaitant arba 
kuri dieviška ir neklaidinga šio pasaulio institucija, kuri neklaidingai 
aiškina Šv. Raštą. 

Individualus kiekvieno skaitytojo antgamti- 
škas apšvietimas skaitant yra pakankama priemonė Šv. Raštui 
neklaidingai suprasti. Tik tam dalykui, kad ta priemonė turi būti visiems 
skaitantiems pažadėta, mes Šv. Rašte nematome jokių argumentų. O 
praktikoje ryškiai matome, kad Šv. Rašto skaitytojų tarpe yra neviena 
nuomonė dėl to ar kito sakinio. Pavyzdžiui imkime protestantus, kurie, 
atmetę ir Tradiciją ir neklaidingą Bažnyčios mokymą, galią aiškinti Šv. 
Raštą pripažino kiekvienam tikinčiajam. Todėl jie tą patį Šv. Rašto teks- 
tą nevienaip, vis kitaip aiškina. Nekartą atskiri aiškinimai pasidaro vienas 
kitam diametrališkai priešingi. Taip, labai aiškius Kristaus žodžius apie 
Šv. Sakramento įsteigimą: „Tai yra mano Kūnas“, patys protestantai 
nevisi vienodai aiškina. 

Dieviška institucija Šv. Raštui neklaidingai 
aiškinti bei suprasti, aišku, taip pat yra pakankama priemonė. To- 
kia institucija iš tiesų yra Bažnyčia su neklaidingumo dovana Kristaus 
mokslui žmonėse neklaidingai skelbti, Šv. Raštą neklaidingai aiškinti ir 
t. t. Bet pats jau neklaidingos institucijos įsteigimas ir jos buvimas pa- 
rodo, kad vieno Šv. Rašto, apreiškimo šaltinio, nepakanka.!) Tai ir yra 
negatyvus argumentas, parodąs, kad greta Šv. Rašto turi būti dar kas 
nors kita. 

: 4. Baigiant galimas paminėti vienas kitas priekaištas. 

Vienas priekaištas: Surašius apreiškimą Šv. Rašto Naujojo 
Įstatymo knygose, Tradicija yra nebereikalinga. 

Atsakymas: 

a. Abstrakčiai imant dalyką, visai nėra prieštaravimo, kad, sura- 
šius visą apreiškimą Šv. Rašto knygose, Tradicija liautųsi būvusi ap- 
reiškimo šaltinis. Bet, žiūrėdami konkrečiai, matome, kad Kristaus 
valia buvo kita; o pozityviuose Dievo dalykuose nulemia. ir nušviečia 
dalyką ne žmogaus norai bei filosofavimai, tik viena Kristaus valia. Apie 


1) Pig. Dieckmann H. De Ecclesia, Friburgi Br. 1925, II 176—179. 

Kristaus valią, kad greta Šv. Rašto būtų ir Tradicija, jau anksčiau kal- 
bėjome. 

b. Kas daro tą priekaištą, vis dėlto neduoda jokio rimtesnio 
argumento, kuris parodytų, kad, parašius Šv. Raštą, Tradicija ne- 
besanti apreiškimo šaltinis. Kurie tepripaZista Šv. Raštą, jiems vienin- 
teliu dievišku argumentų šaltiniu yra tik Šv. Raštas. Bet tamė pačiame 
Šv. Rašte niekur nepasakyta, kad Jis (Šv. Raštas) tesąs vienintelis ap- 
reiškimo šaltinis. 

c. Neseniai minėjome, kad vieno Šv. Rašto nepakanka ap- 
reiškimui neklaidingai suprasti ir paties Šv. Rašto dieviškam kilimui įro- 
dyti ir integralumui konstatuoti. Čia Bažnyčios neklaidingas mokymas 
(subjektyvi Tradicija, Tradicijos organas), gyvu žodžiu perteikimas iš 
Kristaus ir apaštalų lūpų gauto mokslo (objektyvi Tradicija, pačios ap- 
reikštos ir Kristaus bei apaštalų lūpomis Bažnyčiai perteiktos tiesos) 
kaip tik yra labai svarbus faktorius apreikštai tiesai visais laikais žmo- 
nėse plisti ir sveikai išlikti, 

d. Galima dar pridėti tas didelis subjektivizmo pavojus, 
kuris kiltų ir kyla, atmetus Tradiciją ir Bažnyčios neklaidingumą ir pa- 
silikus tik su vienu Šv. Raštu. Tas pavojus toks didelis, jog galėtų pa- 
kenkti tikėjimo ir Bažnyčios vieningumui. Tai istorija rodo. 

Antras priekaištas: Šv. Raštas vis dėlto yra tikresnis dalykas 
— juoda ant balto, — imk ir skaityk. Kitas dalykas — Tradicija, gyvu 
žodžiu perteikiamas mokslas: čia lengva sumaišyti tiesa su netiesa, leng- 
va tiesa pražūdyti; be to, sunku taip išbarstytos visos tiesos sugaudyti 
int to 

Į tai reikia atsakyti, kad tie visi priekaište iškelti keblumai tikrai 
būtų, jei subjektyviai Tradicijai būtų atimtas vienas svarbus faktorius, 
būtent, Bažnyčios neklaidingumas. Kas Tradicijoje yra apreik- 
šta, kas ne, tik Bažnyčia tegali išspręsti, panašiai kaip Ji tegali ir Šv. 
Raštą autentiškai aiškinti, Tradicijai Bažnyčios neklaidingumas yra vie-. 
nas svarbiausių ar net esminis dalykas. Objektyvi Tradicija remiasi 
neklaidingos Bažnyčios pečiais. Jei tie pečiai būtų atimti, tai, aišku, Ją 
lauktų toks pats likimas, kokio susilaukia ir žmonių padavimai. 

Trečias priekaištas: Kodėl Dievas apreiškimui išlaikyti jo viso 
nesurašė į knygas, bet pasirinko ir lūpų Tradiciją? Juk iš rašto lengviau 
surasti tiesa, nekaip iš Tradicijos. 

Čia pasakytina štai kas: 

a. Tokia yra Kristaus valia. 

b. Kodėl Kristus greta Šv. Rašto pasirinko ir Tradiciją, pamatas 
gali būti šis: 

«. Kaip jau anksčiau minėjome, rašytinio žodžio aiškumo žmonėms 
nepakanka; iš vieno rašytinio sakinio žmonės moka padaryti nevie- 

ną net diametrališkai skirtingą nuomonę. Rašytinis žodis galimas įvairiai 
išaiškinti, įvairiai suprasti; ilgainiui to paties žodžio reikšmė pasikeičia. 
Taigi, vienu rašytiniu žodžiu patikėti negalima: tai permenka priemonė 
tiesai išlaikyti, ypač tokiai tiesai, kuriai vienaip ar antraip reaguoja žmo- 
gaus valia, kurios stipriai priklauso pats žmogaus gyvenimas. Papras- 
toms, nereliginėms tiesoms pavojus mažesnis; jos įprastai gali ramiau 
gyventi. 

B. Kad rašytinis žodis būtų apsaugotas nuo klaidos, Dievas galėjo 
kiekvieną skaitantį Šv. Raštą individualiai apšviesti. Bet iš tiesų Dievas. 
pasirinko kitą kelią: ne apšviesti kiekvieną Šv. Rašto skaitytoją, bet su- 
teikti neklaidingumo dovaną savo Bažnyčiai, kurią drauge įpa- 
reigojo mokyti kitus. Tikslas pasiektas — pasiektas net su kaupu, nes 
klausyti neklaidingos Bažnyčios žmonėms lengviau, nekaip studijuoti ir 
su Šv. Dvasios pagalba sau aiškinti Šv. Raštas. 


Ketvirtas priekaištas: Šv. Rašte esą vietų, nukreiptų prieš Tra- 
dicijos buvimą. Kelias tas vietas pažymime: 

a. Mat. 15, 3—9: (Kristus sakė) „Kodėl ir jūs peržengiate Dievo 
paliepimą dėliai savo padavimo“. Paaiškinant reikia pasakyti, kad Kris- 
tus čia kalba ne apie dieviškąją, bet apie grynai žmonių tradi- 
ciją, padavimą; Kristus ir prideda: „dėliai savo padavimo“. Šis pa- 
davimas nustelbdavo net Dievo įsakymus. 

b. Jon. 5, 39: „Jie (Raštai) tai ir yra, kurie liudija apie mane“. Iš 
čia gali atrodyti, kad kalbama tik apie Šv. Raštą. Čia tenka pasakyti, 
kad Kristaus pasakymas turi galvoje Šv. Rašto S. Įstatymo pa- 
kankamumą Kristaus mesijaniškumui įrodyti!) Bet 
šie žodžiai nieko dar nepasako, ar Šv. Rašte įdėtas visas apreiškimas. Ir 
negali pasakyti, nes čia Kristaus žodžiai turi galvoje S. Įstatymo knygas. 

c. Jon. 20, 31: „Taigi parašyta, kad tikėtumėte, jog Jėzus yra Kris- 
tus, Dievo Sūnus“. Šiais žodžiais evangelistas šv. Jonas parodo tikslą, kurį 
turėjo, rašydamas evangeliją; tas tikslas ir buvo įrodyti Kristų esant 
Mesiją, natūralų (tikrąjį) Dievo Sūnų. Bet apaštalas tuo dar nepasa- 
ko, kad jo parašytoje evangelijoje ar net ir visame Šv. Rašte įdėtas 
esąs visas apreiškimas. 

d. Gal. 1, 8: „Nors mes ar angelas iš dangaus skelbtų jums kitą. 
evangeliją, ne kaip mes jums skelbėme, tebūnie atskirtas“. Iš šių žodžių 
neseka, kad apaštalas turėtų galvoje tik savo rašytinį skelbimą; 
juoba tai neseka dėl to, kad šv. Povilas, kaip žinome, po šio laiško pa- 
rašė dar ir kitų laiškų. Šv. Povilas čia kalba apie doktrinas, ku- 
rios priešingos tam, ko jis mokė. Žodžiai „kitą... ne kaip 


1) Pažymėjome Šv. Rašto S. Įstatymą, nes Kristaus laikais N. Įstatymo knygų 
dar nebuvo. 

mes“, lotyniškai „praeter“, o graikiškai  Tap4 iš tiesų reiškia „prie- 
šingai“, lotyniškai tiksliau „contra“. 

e. 2 Tim. 3, 15—16: „Ir kaip nuo pat kūdikystės žinai iš šventųjų 
Raštų, kurie gali pamokyti tave išganymui tikėjimu į Kristų Jėzų. Kiek- 
vienas Dievo įkvėptas Raštas yra naudingas mokyti, sudrausti, pataisyti, 
auklėti teisybėje“. Kaikas šiuose šv. Povilo žodžiuose norėtų matyti pa- 
kankamumą vien Šv. Rašto. Bet reikia pasakyti, kad šv. Povilas čia kalba 
apie Šv. Rašto naudingumą, bet nekalba apie jo pakankamu- 
mą tikėjimo reikalui!). 

f. Apr. 22, 18: „Aš (Kristus) liudiju kiekvienam girdinčiam šitos 
knygos pranašystės žodžius. Jei kas pridėtų ką nors prie to, Dievas uždės 
ant jo aprašytas šitoje knygoje slogas“. Šis pasakymas galimas gerai iš- 
aiškinti ta prasme, kad jei kas prie to, kas pasakyta, pridės dar pats ką 
nors, kaipo įkvėptą knygos dalį, tai toks yra baustinas. Vadi- 
nasi, minėtasis pasakymas jokiu būdu neneigia, kad negali būti ar pačia- 
me Šv. Rašte ar Tradicijoje dar kitų čia nepaminėtų apreikštų tiesų. 

g. Jon. 8, 31—32: „Tiems žydams, kurie į Jį įtikėjo, Jėzus sakė: 
jei pasiliksite mano moksle, jūs būsite tikri mano mokiniai, pažinsite tiesą, 
ir tiesa padarys jus laisvus“. Šie žodžiai pasako, kas yra Kristaus moki- 
nys; tai kiekvienas, kuris laikosi Kristaus žodžio. Kitaip ir būti ne- 
gali: mokinys arba sekėjas yra tas, kuris klauso savo mokytojo ir juo 
seka. Nesvarbu, ar mokytojas pamoko raštu ar gyvu žodžiu. Kristus mo- 
kė tik gyvu žodžiu. Ką šiandien turime Šv. Rašte ir Tradicijoje, turime 
iš Kristaus ir Šv. Dvasios. Todėl Kristaus mokiniai yra visi tie, kurie pa- 
klausė Kristaus gyvojo žodžio, kurie paklausė apaštalų, 
kurie klauso Kristaus įsteigtos ir neklaidingos Bažnyčios. O Bažnyčia 
apreikštoms tiesoms semti naudojasi dviem šaltiniais: Šv. Raštu ir 
Tradicija. 

h. 2 Petr. 1, 20—21: „Ne viena Rašto pranašystė neaiškinama sa- 
vaip; nes ne žmonių valia buvo mums atnešta kuomet nors pranašystė, bet 
šventosios Dvasios įkvėpti kalbėjo šventi Dievo žmonės“. Prie šių žodžių 
Arkivyskupas J. Skvireckas deda ši paaiškinimą: „Gerai daro, 
kas skaito ir tyrinėja Šv. Rašto žodį; bet kad jis būtų tikra šviesa krik- 
ščionims, reikia atsiminti, jog jo nevalia aiškinti kiekvienam pagal savo 
išmanymą, nes tame dalyke pigiai galima suklysti. Dievas yra Šv. Rašto 
autorius, todėl Jis vienas tegali nurodyti Jo tikrąją prasmę... ypač pra- 
našystės vien savo išmanymu žmogus aiškinti negali dėlto, kad tikruoju 
Šv. Rašto autorium yra ne žmonės, bet pats Dievas. Dievo gi veikalas 
gali būti išaiškintas tiktai Jo paties arba per jo išrinktuosius organus“?). 


1) Plg. 2 Tim. 3, 14; 4, LS 
2) Šventasis Raštas, VI 516—517. Čia F. C. Ceulemans, Commentarius in 
epistolas catholicas et in Apocalypsim?, Mechliniae 1925, 103 taip rašo: „Nexus et sen- 


Apreiškimo šaltiniai 27 
3. Tradicijos skleidėjai bei liudytojai 


Gyvas apaštalų žodis net greit po jų mirimo buvo pradėtas žymėti 
oficijaliuose dokumentuose ar privačiuose raštuose ar mene 

Nebuvo, tiesa, būtino reikalo Tradicija surašyti į knygas ar kaip 
kitaip dokumentuoti, kad tuo būdu būtų vėliau iš tenai perduota kitoms 
kartoms. Tradicija yra gyvas Bažnyčios mokslas, amžinai skelbiamas 
Romos ir viso pasaulio vyskupų. Todėl nors ir neturėtume jokių Tradicijos 
dokumentų, arba turėdami jais ir nesinaudotume, vien Romos ir visų 
vyskupų sutarimas iš esmės atstotų tuos dokumentus, nes jau turime 
nuolat skelbtą, iš pirmųjų Bažnyčios laikų ligi mūsų atėjusią tiesą. 

Tradicijos liudytojai vis dėlto yra tam tikrais atžvilgiais reikalingi. 
Kai reikia tikintieji pamokyti ar kovoti su erezijomis, tai darbas daug 
lengvesnis ir sėkmingesnis, jei dokumentuotai parodomas nenutrūkęs da- 
bartinės doktrinos ryšys su senove ir per amžius besitraukiąs tikėjimo 
tapatumas. 

Tradicija dokumentuoti, kaip minėjome, pradėta nuo pat pirmųjų 
amžių. Tų dokumentų bei liudytojų yra daug ir jie įvairūs. Juos randa- 
me išsklaidytus įvairiose vietose: Bažnyčios susirinkimų ir popiežių ak- 
tuose, tikėjimo išpažinimuose, liturginėse knygose, bažnytinėse teisėse, 
krikščioniškajame mene, Bažnyčios Tėvų bei teologų raštuose ir t. t. 

Tų visų dokumentų vertė nevienoda. Kad jie būtų pakankami tiesos 
liudytojai, kartais jų reikia daugiau, kartais mažiau. Yra tiesų, kurios 
nedaugeliu dokumentų yra paliudytos, bet dėl tų dokumentų svarbumo, 
tiek pat yra vertingos, kiek kitos ir daugelio dokumentų paliudytos. Pav., 
net vieno visuotinio susirinkimo iškilmingas nutarimas tiesą daro jau 
tikėtiną. 

Plačiau pažymint Tradicijos liudytojus ir skleidėjus, galimi paminėti 
šie svarbesni: 

19. Iš daugiau ar mažiau oficijalių Tradicijos liudytojų (sklei- 
dėjų, paminklų, šaltinių) paminėtini yra: 

a. Simboliai arba tikėjimo išpažinimai, kuriuose 
suglaustai pažymėtos svarbiausios tikėjimo tiesos ir svarbesni atpirkimo 
darbo įvykiai bei faktai. Svarbesni jų yra šie: 

a. Apaštalų išpažinimas arba vadinamasis apaštalų sudėjimas 
(Symbolum apostolicum), kurs senąja savo forma siekia apaštalų laikus, 
o dabartine — ketvirtą amžių!). Jis plačiai žinomas. 


sus videtur esse hujusmodi: Bene facitis sermoni prophetico attendentes: nam hoc 
imprimis scire debetis quod nulla prophetia Scripturae est propriae inventionis, seu 
fallibile inventum prophetarum... Nulla enim unquam prophetia prodiit ex humano 
libitu, sed a Spiritu Sancto inspirati ( «pepou.evot ) divinas revelationes elocuti 
sunt sine etiam scriptis mandarunt sancti homines legati Dei“. 

1) Plg. B. Goebel, Katholische Apologetik, 437. 

3. Tradicijos skleidėjai bei liudytojai 


Gyvas apaštalų žodis net greit po jų mirimo buvo pradėtas žymėti 
oficijaliuose dokumentuose ar privačiuose raštuose ar mene 

Nebuvo, tiesa, būtino reikalo Tradicija surašyti į knygas ar kaip 
kitaip dokumentuoti, kad tuo būdu būtų vėliau iš tenai perduota kitoms 
kartoms. Tradicija yra gyvas Bažnyčios mokslas, amžinai skelbiamas 
Romos ir viso pasaulio vyskupų. Todėl nors ir neturėtume jokių Tradicijos 
dokumentų, arba turėdami jais ir nesinaudotume, vien Romos ir visų 
vyskupų sutarimas iš esmės atstotų tuos dokumentus, nes jau turime 
nuolat skelbtą, iš pirmųjų Bažnyčios laikų ligi mūsų atėjusią tiesą. 

Tradicijos liudytojai vis dėlto yra tam tikrais atžvilgiais reikalingi. 
Kai reikia tikintieji pamokyti ar kovoti su erezijomis, tai darbas daug 
lengvesnis ir sėkmingesnis, jei dokumentuotai parodomas nenutrūkęs da- 
bartinės doktrinos ryšys su senove ir per amžius besitraukiąs tikėjimo 
tapatumas. 

Tradicija dokumentuoti, kaip minėjome, pradėta nuo pat pirmųjų 
amžių. Tu dokumentų bei liudytojų yra daug ir jie įvairūs. Juos randa- 
me išsklaidytus įvairiose vietose: Bažnyčios susirinkimų ir popiežių ak- 
tuose, tikėjimo išpažinimuose, liturginėse knygose, bažnytinėse teisėse, 
krikščioniškajame mene, Bažnyčios Tėvų bei teologų raštuose ir t. t. 

Tų visų dokumentų vertė nevienoda. Kad jie būtų pakankami tiesos 
liudytojai, kartais jų reikia daugiau, kartais mažiau. Yra tiesų, kurios 
nedaugeliu dokumentų yra paliudytos, bet dėl tų dokumentų svarbuma, 
tiek pat yra vertingos, kiek kitos ir daugelio dokumentų paliudytos. Pav., 
net vieno visuotinio susirinkimo iškilmingas nutarimas tiesą daro jau 
tikėtiną. 

Plačiau pažymint Tradicijos liudytojus ir skleidėjus, galimi paminėti 
šie svarbesni: 

19. Iš daugiau ar mažiau oficijalių Tradicijos liudytojų (sklei- 
dėjų, paminklų, šaltinių) paminėtini yra: 

a. Simboliai arba tikėjimo išpažinimai, kuriuose 
suglaustai pažymėtos svarbiausios tikėjimo tiesos ir svarbesni atpirkimo 
darbo įvykiai bei faktai. Svarbesni jų yra šie: 

«. Apaštalų išpažinimas arba vadinamasis apaštalų sudėjimas 
(Symbolum apostolicum), kurs senąja savo forma siekia apaštalų laikus, 
o dabartine — ketvirtą amžių!). Jis plačiai žinomas. 


sus videtur esse hujusmodi: Bene facitis sermoni prophetico attendentes: nam hoc 
imprimis scire debetis quod nulla prophetia Scripturae est propriae inventionis, seu 
fallibile inventum prophetarum.. Nulla enim unquam prophetia prodiit ex bumano 
libitu, sed a Spiritu Sancto inspirati ( teppUsvot ) divinas revelationes elocuti 
sunt sine etiam scriptis mandarunt sancti homines legati Dei“. 

1) Plg. B. Goebel, Katholische Apologetik, 437. 

čios Tėvai, teologai ir tikintieji yra tie įvairūs keliai, kuriais sužinome, ko 
Bažnyčia jau iš pradžių yra mokiusi!). 

Kalbėdami apie Bažnyčios mokymą, paminėjome žodžius bent 
kada mokiusi. Tai tyčia padarėme: Bažnyčia iš Kristaus ir apaštalų 
gavo visą, ne kurią dalį apreiškimo ir tų apreikštų tiesų mokė kitus. Bet 
ilgainiui ir klaidingoms nuomonėms gimus, teko kaikurias tiesas labiau 
ginti; ginamasis dalykas tada, suprantama, stipriau už kitas tiesas at- 
sispindėdavo ir dokumentuose (Bažnyčios Tėvų raštuose ir k.) ; kitados pa- 
gal reikalą galėjo būti daugiau paakcentuotos kitos tiesos. Taigi, spren- 
džiant klausimą, ar kuri tiesa yra Tradicijoje ar ne, nėra reikalo, kad 
Tradicijoje esanti tiesa visais laikais, nuo pat pradžios iki šių dienų būtų 
buvusi vienodu ryškumu pabrėžiama ir tuo būdu visais laikais visos ap- 
reikštos tiesos vienodai atsispindėjusios dokumentuose. Todėl ir Vincento 
Liriniečio (V amž.) pasakymas: „Quod ubique, quod ab omnibus credi- 
tum est, hoc est vere propriegue catholicum“2), yra teisingas teigiama 
prasme, vadinasi, kad apreikšta tiesa yra visa tai, kas visais laikais ir 
visur buvo aiškiai priimta ir laikyta apreikšta tiesa. Bet šis pasakymas 
būtų neteisingas, jei būtų šiaip suprastas: kas nevisados aiškiai tikima, 
tuo pačiu jau nėra apreikšta tiesa, jau nėra Tradicijos objektas; būtų ne- 
teisingas, nes dar yra vadinamoji „fides implicita“. 

2. Bažnyčios Tėvai. — Bažnyčios Tėvų tikėjimo 
ir dorovės dalykų vieningas sutarimas yra pa- 
kankamas Tradicijos kriterijus. 

Pastebėjimai: 

19. Iš pradžių tenka pasakyti keli žodžiai, kaip čia suprantama Baž- 
nyčios Tėvus. Senovėje tėvais buvo vadinami vyskupai. Jie yra pirmieji 
Tradicijos skleidėjai. Šiandien Bažnyčios Tėvo vardu tevadinami pirmųjų 
amžių didieji ir šventi Bažnyčios mokytojai, t. y. tie asmens, kurie 
buvo šventi, pasižymėjo tikruoju katalikišku mokslu ir gyveno pirmai- 

Bet kadangi apie tikrąjį bet kurio Tėvo šventumą ir mokslą gali 
spręsti tik Bažnyčia (iškilmingų sprendimu ar paprastu pritarimu), tai 
Bažnyčios Tėvui dar reikia, kad Bažnyčia jį pripažintų Bažnyčios Tėvu 
(approbatio Ecclesiae). 

Taigi, iš Bažnyčios Tėvo reikalaujama: 

a. Šventumo, nes šventas žmogus geriau pastebi tiesą ir svar- 
biausia, kad kas galėtų mokyti švento gyvenimo kitus, pats taip pat turi 
būti šventas. 

b. Gryno ir didelio tikėjimo dalykų mokslo, 
surašyto ir išlikusio jo raštuose. Savaime suprantama, kad viena ar kita 


1 Plg. B. Goebel, Katholische Apologetik, 439. 
2) Commonitoria, 2. 

materijalė klaida čia tikrajam katalikybės mokslui nieko nekenkia, jei 
tik Tėvas visados laikėsi katalikiškos minties ir kituose dalykuose kata- 
likiškai kalbėjo. 

c. Gyvenimo pirmaisiais krikščionijos amžiais, 
Šiek tiek keblumų yra dėl laiko, iki kurio eina Bežnyčios Tėvų perijodas. 
Sutartinai kalbama, kad Rytų Bažnyčios Tėvų perijodas baigiasi šv. Jonu 
Damaskiečiu (mirė apie 754 m.). Vakaruose panašiai norimas baigti 
vienu kuriuo vardu Bažnyčios Tėvų pedijodas, tik čia yra įvairių nuomo- 
nių. Paskutiniuoju Vakarų Tėvu laikyti vieni nori Grigalių Didįjį (mirė 
604 m.), kiti tą perijodą nori pratęsti net iki XII amžiaus ir paskutiniu 
Tėvu laikyti šv. Bernardą (mirė 1153 m). Mums atrodo, jog Tėvų peri- 
jodas Vakarų Bažnyčios galimas baigti Grigalium Didžiuoju arba Izidorium 
Seviliečiu (mirė 636 m.). Kalbant apie Bažnyčios Tėvus, turima galvoje 
visuotinė Bažnyčia, kuriai iš pradžių, taip sakant, jaunutei, reikėjo ypa- 
tingų darbininkų ir iš žmonių tarpo. Po to amžiaus Bažnyčiai darbininkai 
reikalingi, bet nebeina Tėvais; vėliau Tėvų bereikėjo labiau atskiroms 
bažnyčioms, nekaip visuotinei Bažnyčiai. 

20. Kad Bažnyčios Tėvai būtų tikri apreiškimo liudytojai, reikia: 

a. Kad jie visi vienodai sutartų. Šis pasakymas imtinas teigiama 
prasme. Atbulai, jo negalima imti neigiama prasme, tarytum, ko jie visi 
nesutaria, tai tas dalykas nesąs apreikštas: negalima dėl to, kad Tėvai 
nėra vieninteliai Tradicijos liudytojai. 

b. Kad Bažnyčios Tėvų sutarimas būtų ne tik vienodas, bet ir tvir- 
tas (firmus). Kartais Tėvai gali ką kalbėti savo vardu, gali tik spėlioti; 
todėl tos pažiūros (o juo labiau spėliojimai), tegul būtų ir universalios, 
gali nebūti tvirtos. Taigi, jei Tėvai ką ir vieningai skelbia, bet jei tas su- 
tarimas nėra tvirtas, tai dalykas gali būti ir neapreikštas. 

Kalbėdami apie Bažnyčios Tėvų vieningumą bei vienodumą kurioje 
tiesoje, tą vienodumą, sutarimą (unanimitas) suprantame ne matemati- 
škai, bet morališkai. 

Tą Tėvų vienodą ir tvirtą sutarimą galime patirti dvejopu keliu: 

a. Vienas kelias (tiesioginis) yra pamatyti, kad kurią nors 
tiesą vienu kuriuo metu iškelia ir pabrėžia daug Tėvų. Patirti vienodas 
Tėvų sutarimas sakytu keliu yra labai sunku ir dažnai net negalima; yra 
žuvusių daug Tėvų raštų, o kituose neviskas pažymėta, nes daug raštų 
parašyta, dienos gyvenimui pareikalavus ir iškilus atskiriems dalykarns. 

B. Kitas kelias (netiesioginis) yra pažiūrėti į svarbiausius to 
ar kito dalyko asmenis. Iš istorijos žinome, jog, pradėjus kam neigti ar 
klaidingai aiškinti bet kurią apreikštą tiesą, iš Bažnyčios mokytų vyrų 
tarpo vienas ar keli stodavo į kovą, ypatingu būdu gindavo tiesą ir be- 


bet užtat širdimi ir žodžiu pritardavo vadams. Taip, kai Nestorijus tvir- 

tino, kad Šv. Marijos negalima esą vadinti Dievo Motina, tą nuomonę 
Aleksandrijos Kirilius pasmerkė eretišką. Kiti Bažnyčios Tėvai Kiriliui 
pritarė. 

c. Kad Bažnyčios Tėvai būtų dogmatinės Tradicijos liudytojai, rei- 
kia, kad liudytų, jog tiesa yra apreikšta. Gamtos moksluose jie turi 
tiek autoriteto, kiek juose nusivokia ir kiek pagrindžia savo tvirtinimą. 

Kurią tiesą Tėvai laiko apreikšta, kurią ne, dažniausiai galima pa- 
žinti: arba «. iš atskirų pavartotų žodžių, pav., jei, kalbėdami apie visą 
Bažnyčią, sako: credimus, confitemur; arba f. iš paties Tėvų 
padėto pažymėjimo, jog minimoji tiesa esanti apreikšta ar esan- 
ti Tradicijoje, ir konsekventiškai, jog visi į ją turį tikėti; arba y. iš pasa- 
kymo, kad minimajai tiesai priešingas tvirtinimas esąs eretiškas. 

30. Paaiškinę terminus, vėl kartojame patį teigimą, būtent, jei Baž- 
nyčios Tėvai, vienodai ir tvirtai sutardami, skelbė kurią tiesą apreik- 
štą, tai ta tiesa tikrai priklauso Tradicijai, kitaip sakant, toks vienodas. 
Bažnyčios Tėvų sutarimas yra tikras Tradicijos kriterijus. Pamatas: 

a. Jei Bažnyčios Tėvus laikytume tik paprastais liudyto- 
jais (pamiršdami, kad jie savo tikėjimo tiesomis, savo doktrina buvo 
atsišlieję į neklaidingą Bažnyčios mokymą), tai ir tada jie būtų tikėtini 
ir svarbūs liudytojai, nes: « jie laiko atžvilgiu stovi arčiau apaštalų, 
todėl tiksliai gali žinoti pirmykštės krikščionijos skelbiamą doktriną; £ 
jie, išsilavinę teologijoje ir filosofijoje, lengviau galėjo orijentuotis Kris- 
taus paskelbtoje doktrinoje; y jie, žmonės šventi, mylėjo tiesą, ypač 
tikėjimo tiesą ir ją statė aukščiau už viską; X jų buvo daug, iš įvairių 
kraštų, skirtingų būdų — sunku suponuoti, kad vienodai ir patvariai 
būtų mokę klaidingų dalykų. 

b. Bažnyčios Tėvams tenka skirti didesnis svarumas, nekaip šiaip- 
jau sąžiningiems liudytojams, nes Bažnyčios Tėvai turi ypatingą 
ryšį su mokomąją Bažnyčia. Bažnyčioje, tiesa, neklaidin- 
gi tėra Romos popiežiai ir viso pasaulio vyskupai drauge su popiežiumi; 
jų neklaidingumas plaukia iš Kristaus pažadėtos jiems Šv. Dvasios asis- 
tencijos vyriausio mokymo metu; taigi, neklaidingumas mokant jiems 
priklauso iš einamų pareigų, lotyniškai betariant „vi muneris“. Bet, kaip 
minėjome, kai Bažnyčios Tėvai vienodai ir tvirtai sako kurią nors tiesą 
esant apreikštą, tai jų tvirtinimas taip pat yra neklaidingas, kitaip ta- 
riant, čia taip pat nėra klaidos. Bet čia tuo nepasakoma, kad Bažnyčios 
Tėvų neklaidingumas plauktų tiesiog iš jų pareigų (infallibilitas vi mu- 
neris). Ne; jiems nepažadėta betarpiškos Šv. Dvasios pagalbos, kad mo- 
kydami neklystų. Kad jų vienodas mokymas tikėjimo ir dorovės daly- 
kuose yra laisvas nuo klaidos, tai plaukia iš to ryšio, kuris yra tarp 
Bažnyčios Tėvų ir mokomosios Bažnyčios, lotyniškai tariant, „infallibilitas 
ex relatione cum Ecclesia docente". Tą jų neklaidingumą vienodoje: 

doktrinoje, arba laisvumą nuo klaidos reikia pripažinti štai kodėl: Baž- 
nyčios Tėvų įtaka tiek dvasiškiams, tiek tikintiesiems buvo labai didelė; 
jų mokymas žodžiu, dar labiau raštu atsispindėjo tikinčiųjų protuose ir 
širdyse. Žodžiu, Bažnyčios Tėvai — artimiausi mokomosios Bažnyčios 
bendradarbiai. Tr jei dabar suponuotumime, kad Bažnyčios Tėvai, vie- 
nodai ir tvirtai bemokydami kitus, suklydę, tai tuo pačiu būtų įžeistas 
pačios Bažnyčios neklaidingumas: Bažnyčia neklaidingai aiškina ir skel- 
bia Kristaus mokslą (tam ir duota Jai neklaidingumo dovana), o čia 
Bažnyčios Tėvai savo vienodu ir tvirtu mokymu būtų pasėję tikinčiuo- 
siuose klaidingą mokslą. 

Kadangi Bažnyčios neklaidingumu abejoti negalima, tai reikia pri- 
pažinti, kad ir Bažnyčios Tėvų vienodas ir tvirtas sutarimas tikėjimo ir 
dorovės dalykuose yra neklaidingas. 

c. Pati Bažnyčia pripažista Tėvams didelį au 
toritetą apreikštai tiesai paliudyti. Galimi čia paminėti Konstanti- 
nopolio susirinkimas II (553)1), Tridento susirinkimas?), popiežius Leo- 
nas XII’), popiežius Pijus X4). 

3. Teologai. — Dėl ju „mutatis mutandis", pasakytina panašiai, kas 
buvo pasakyta dėl Bažnyčios Tėvų: ko teologai, vienodai ir 
tvirtai sutardami mokė kaip apreikštą tiesą, 
tai ta tiesa tikrai priklauso Tradicijai. 

Pastebėjimai: 

10, Teologų laikotarpis eina po Bažnyčios Tėvų laikotarpio. 

Teologais čia suprantami mokyti Bažnyčios asmens, kurie, pasibai- 
gus Tėvų perijodui, moksliškai darbavosi katalikiškos doktrinos pažan- 


1) De traditione ecclesiastica: „Confitemur fidem tenere et praedicare ab initio 
donatam a magno Deo et Salvatore nostro Iesu Christo sanctis apostolis et ab illis in 
universo mundo praedicatam; quam et sancti Patres confessi sunt, et explanaverunt". 

2) Sess, IV: ,Praeterea ad coercenda petulantia ingenia decernit, ut nemo, suae 
prudentiae inixus, in rebus fidei et morum, ad aedificationem doctrinae christianae 
pertinentium, sacram Scripturam ad suos sensus contorquens, contra eum sensum, 
quem tenuit et tenet sancta mater Ecclesia, cuius est iudicare de vero sensu et 
interpretatione Scripturarum sanctarum, aut etiam contra  unanimem consensum 
Patrum ipsam Scripturam sacram interpretari audeat, etiamsi huiusmodi interpreta- 
tiones nullo unquam tempore in lucem edendae forent". 

3) Encycl. „Providentissimus Deus“, 18 Nov. 1893: „Patribus omnibus et Doctoribus 
persuasissimum fuit, divinas Litteras, quales ab hagiographis editae sunt, ab omni 
omnino errore esse immunes, ut propterea non pauca illa, quae contrarii aliquid vel 
dissimile viderentur afferre ,eademque fere sunt, quae nomine novae scientiae nunc 
obiciunt), non subtiliter minus quam religiose componere inter se et conciliare studuerint; ` 
professi unanimes, libros eos et integros et per partes a divino aeque esse afflatu, 
Deumque ipsum per sacros auctores elocutum nihil admodum a veritate alienum ponere 
potuisse“. 

4) Motu proprio „Sacrorum antistitum“, 1 sept. 1910: „Fidei doctrinam ab Apostolis 
per orthodoxos Patres eodem sensu eodemque semper sententia ad nos usque trans- 
missam, sincere recipio... Scripta Patrum singulorum interpretanda solis scientiae 
principiis, sacra qualibet auctoritate seclusa, eaque iudici libertate, qua profana quaevis 
monumenta solent investigari. Fidem Patrum firmissime retineo et ad extremum 
vitae spiritu retinebo“. 

gai. Iš teologo nereikalaujama, kad jis būtų gyvenęs pirmaisiais krikš- 
čionijos amžiais. 
20. Vieningo teologų žodžio svarumas išplaukia: 


a. Svarbiausiai iš jų ryšio su mokomąja Bažnyčia. 
Teologai dirba labiausiai raštais ir mokykloje. Jei dabar teologai savo 
raštais ir mokyklose vieningai mokytų klaidos, tai būtų suskubę jau visą 
Bažnyčią suklaidinti. Bet čia kaip tik budi Bažnyčios neklaidingumas 


fv 


ir tuos raštus bei tas mokyklas prižiūri. 


b Iš jų pasirengimo, specijalybės. Teologai 
įprastai yra vyskupų ir net popiežių tarėjais. Teologai, dalykų žinovai, 
kviečiami į visuotinius Bažnyčios susirinkimus. Jie padeda paruošti susi- 
rinkimų dekretus. Visa to jie negalėtų tinkamai atlikti, jei nežinotų 
Bažnyčios mokslo. Vienas didesnių skirtumų tarp teologų ir Bažnyčios 
Tėvų liudijimų yra tas, kad pirmųjų liudijimas turi būti patvarus per ke- 
lis ar net daugelį amžių, o antrųjų liudijimas ir vieno amžiaus yra pa- 
kankamas. 

Teologų tarpe labai žymus ir pačios Bažnyčios iškeltas aukštumon 
yra šv. Tomas Akvinietis!). Jo veikalai tikrai svarūs ir Baž- 
nyčios branginami?). 

4. Vienodas ir tvirtas tikinčiųjų sutarimas 
(unanimis consensus fidelium). Jei visais laikais visi ti- 
kintieji vienodai ir tvirtai tikėjo kurią tiesą 
esant apreikštą, tai ta tiesa tikrai turi būti ir 
Tradicijoje; kitaip sakant, visuotinis tikinčiųjų įsi- 
tikinimas yra Tradicijos kriterijus. 

Į tikinčiųjų skaičių čia įeina visi, — tiek Bažnyčios mokytojai, va- 
dai, tiek visi kiti Bažnyčios nariai. Kalbant apie vienodumą ir visuoti- 
numą, turimas galvoje morališkas vienodumas bei visuotinumas. Tik čia 


1) Leonas VIII, encycl. „Aeterni Patris“, 4 aug. 1879; Pijus X, encycl. „Pas- 
cendi", 7 sept, 1907; Pijus XI, encycl. „Studiorum ducem“, 29 junii 1923; C. J. C., can. 
1366, 8 2. 

2) Kaip suprasti Bažnyčios vertinimas šv. Tomo veikalų, Goebel B., Katolische 
Apologetik, 443 šiaip sako: „Sie ist nich exklusiv. Die Kirche will damit nicht andere 
grosse und heilige Lehrer als Führer in der Theologie auschliessen. Sie will nicht 
jede einzelne Lehranschauung des hl. Thomas als die einzig richtige oder auch nur 
als die richtigere, noch viel weniger seine Erklärung und Begründung als die vollkom- 
menste bezeichnen. — Sie ist positiv. Die Kirche bringt damit nur ihre Überzeugung 
zum Ausdruck, dass der hl. Thomas die gesamte katholische Glaubenslehre mit einer 
Reinheit, Tiefe, Klahreit, Einfachheit und zugleich kindlichen Ehrfurcht und Erge- 
benheit gegen die kirchlische Autorität behandelt hat, wie wenig andere. Darum gilt 
er ihr nicht bloss als Vorbild, sondern im allgemeinen auch als einer der besten und 
zuverlässigsten Führer in der theologischen Wissenschaft. Die Kirche will also 
durch die genannte Kundgebungen nicht einen vernünftigen Fortschritt hemmen, 
sondern denselben nur in gesunde Bahnen lenken und unter treffliche Führung 


stellen“, 

reikia žiūrėti, ar tikintieji tą ar kitą dalyką išpažįsta kaipo apreikštą ar 
tik šiaip paprastą tiesą, plaukiančią iš pamaldumo, pietizmo. 

Tas visuotinis tikinčiųjų sutarimas, vieningas manymas yra svarus 
dėl to, kad yra susijęs su mokomąja Bažnyčia ir tuo pačiu su Baž- 
nyčios neklaidingumu. Kuo virstų ir ką bereikštų Bažnyčiai suteiktas ne- 
klaidingumas, jei bent kuriuo momentu visa Bažnyčia apreikštu dalyku 
laikytų tai, kas iš tiesų nėra apreikšta. Tada Bažnyčios neklaidingumas 
tikrai būtų sužeistas, savo uždavinio neatlikęs. 


(B. d.) 


Doc. Dr. Ign. Česaitis 


Nudizmas ir moralė 
(De moralitate nuditatis) 


Nudizmas yra seksualinės dorovės naujas padaras. Kiekvienas reiš- 
kinys turi savo tam tikras priežastis, yra logiškai susijęs su kitomis gi- 
miningomis idėjomis. Nudizmas yra vaisius tos intelektualinės aplinku- 
mos, kurioje veikė liberalizmas ir materijalizmas. 

Pagal liberalizmą didžiausias žmogaus gėris esąs laisvė ir lygybė. 
Visi žmonės turį tą pačią teisę laisvai jieškoti savo kilmės. Ši teisė su- 
puolanti su žmogaus įgimtimi ir žmogus negalįs susirišti su kuria nors 
nelaisvės lytimi visam gyvenimui. Absoliutiškas, visiems žmonėms lygus 
laisvės ir laimės teisės principas, perkeltas į santuokinę dorovę, ir sudaro 
tą mūsų epokos revoliuciją, kurią kelia liberalizmas. 

Šiuo nusistatymu besivaduoją protai negali sutikti su tradicine san- 
tuokos dorove, nes filosofinis optimizmas, pasikliaunąs natūraliniu žmo- 
gaus gerumu, taip įsigalėjęs XIX amž. ir iki mūsų laikų, trūkdo jiems 
pastebėti aistros laisvės spragas. 

Materijalizmas, siautęs naujoviškoje visuomenėje nuo pozityvizmo 
pradžios antroje XIX amž. pusėje, pasireiškia labiausiai marksistiniu so- 
cijalizmu. Jam žmogaus gyvenimo tikslas — ekonominė gerovė, nuosek- 
liai priekyje pastatoma žmonių laimė ir fizinis dZiugesys. Tokia pažiūra, 
pritaikinta santuokinei moralei, yra rimta liberalizmo talkininkė. 

Pagal šias doktrinas formuluojamas labai nuoseklus principas, kurį 
įvedus į santuokos gyvenimą, gaunama laisvosios meilės teisė. Žmonės, 
savo įgimtimi laisvi ir lygūs, turėdami laimės teisę, laisvai apsisprendžia 
meilės teisę, kuri yra esminė laimės lytis. Meilė yra viena žmogaus bū- 
tybės tobulėjimo sąlyga, dėl to yra spontaniška ir nekenčia prievartos. 
Antra vertus, meilė yra visiškai sau pakankamas dalykas, neprivaląs 
niekam subordinuotis. Žmogus čia jieško savo paties gėrio. Rasės gėris 
yra kita vertybė ir turi būti atskirai traktuojama. 

Nesunku suprasti, kur tokia doktrina veda. Kai politinis liberalizmas 
logiškai veda prie anarchijos, laisvosios meilės dorovė nuosekliai veda 
prie seksualinio anarchizmo ir šeimos destrukcijos. 

Meilės teisės dorovė pirmiausia giria divorsą ir laisvąją meilę, pas- 
kui gimimų aprėžimą. Gimimų aprėžimas yra laisvosios meilės padaras, 
nes tėvystė ir motinystė labiausiai prieštarauja meilės laisvei. Ta pati 

dorovė skelbia radikališkąjį feminizmą, kurs identifikuoja moterį ir vyrą 
socijalinėje organizacijoje — liberalinio lygybės principo aplikacija. Skel- 
bia ir tai, kad valstybė auklėtų vaikus, nes vaikai varžą tėvų laisvę. O 
atmetus šeimyninę tradiciją, belieka pakeisti socijalinis organizmas: vai- 
kai naudingi ne tėvams, bet valstybei; juos privalo auklėti ne tėvai, bet 
valstybė. 

Paskutinis šitos doktrinos etapas, vėliausių laikų reiškinys, yra ko- 
va su drovumu. Seksualinis instinktas nedarąs gėdos; seksualiniai orga- 
nai taip pat nedarą giedos. Kodėl negalima esą apie juos kalbėti, kaip 
kalbama apie paprastus natūralius dalykus, kodėl reiktų juos slėpti, kai 
neslepiamos kitos kūno dalys? Drovumas, sudarąs seksualinio gyvenimo 
paslaptį, esąs nesveikos dvasinės padėties padaras. Brutališkas seksualinis 
švietimas, nudizmas ir seksualinis auklėjimas — trys vyriausios šito reiš- 
kinio fazės. 

* 


Suradę rūpimos temos arba nudizmo genezę, bandykime ją charak- 
terizuoti, ir, sugretine su krikščioniškosios moralės dėsniais, įvertinti. 

Nepakanka smerkti nudizmas bendrų tradicinės moralės principų 
vardu, ironiškai pašiepti ir pravardžiuoti ekstravagantiška teorija, kurią 
skelbia nenormalūs žmonės, nepaisą elementarinių sveiko moralinio senso 
dėsnių. Nudizmas iš tiesų yra glaudžiai susijęs su idėjomis, kurios no- 
rimos paversti įpročiais. Jis yra higienos, estetikos, moralės ir net reli- 
gijos tam tikras kompleksas. Jis turi savo pranašus, kurie sveikina jo 
atėjimą, lyg Rojaus gyvenimo pradžią, savo daktarus, kurie jį sistemina, 
savo „kunigus“, kurie įveda jo šalininkus į ritualinius organizacijos pra- 
timus, savo apaštalus, kurie skleidžia jo paslaptis, savo išpažinėjus, kurie 
didžiuojasi pašiepiami ir džiaugiasi, teismų persekiojami. Skandinavijos 
kraštuose, Vokietijoje ypač, prieš įsigalint hitlerizmui, jis turėjo dideli 
pasisekimą.  Nackkultūros sąjunga turėjusi virš dviejų milijonų narių. 

Kuo nudizmas grindžia savo teorinę struktūrą? Nors mums labiau- 
siai rūpi jo moralės dėsniai, bent trumpai užkliudykime kitus jo adeptų 
argumentus. 


* 
KX * 

Nudizmas pirmiausia griebiasi mediciniško argumento. Saulės spin- 
dulių atokaita, sakoma, higienos ir terapeutikos esanti nepaprasta gy- 
dymosi priemonė. Kad gaivinanti jos jėga pasiektų viso kūno dalis ir 
įvairius organus, reikią būti visiškai nuogam. Iš antros pusės, odos pra- 
kaitavimas padedąs plaučiams veikti ir konsekventiškai reikią pašalinti 
visas kliūtis, t. y. drabužius. Jei visi galėtų gyventi be drabužių, ypač 
vaikai, visos ligos išnyktų, džiovininkų nebebūtų. Nors kas ir labiausiai 

švaros paisytų, neįmanomas dalykas turėti visiškai švarūs drabužiai. Jie 
pritraukią ir apgyvendiną milijardus mikrobų, jie kliūdą kūnui vystytis 
ir atrofuoją organus. Per nudistinę praktiką kūnas palaipsniui ap- 
siprantąs su visomis oro atmainomis: šalčiu, šilima, drėgme. Be drabužių 
žmogus įgytų stiprumo, atsparumo, kurio taip trūksta mūsų organiz- 
mams. Įvairios slogos, bronchitai, džiovos esančios padariniai to, kad 
kūnas, perdaug pridengtas drabužiais, nebetekęs atsparumo prieš oro 
atmainas. 

Be to, nudizmas yra pilnutines fizinės kultūros sekėjas: sportas, 
švediška gimnastika, žaidimai ore ir judėjimas, plastiški šokiai, seksuali- 
nio auklėjimo kursai, griežtai vegetariškas rėžimas. Grynas vanduo ir 
daržovės yra mitybos pagrindai tų nudistų, kurie visai supranta savo 
judėjimą. Šie higienos postuliatai, reikalaują kieto asketizmo, nudistams 
sudaro būtiną sąlygą kūnui atsigaivinti ir plastiškam grožiui atstatyti. 

Medikai, stovį šio judėjimo priekyje, vaidina moralistų rolę ir fizio- 
loginės srities argumentaciją remia dorovės mokslo nuostatais. Jų ma- 
nymu, nudizmui skersai kelio stovįs drovumas. Paskutinysis esąs dirb- 
tinis jausmas, visuomenės bendravimo padaras, atgyvenęs prietaras. Pir- 
mieji žmonės buvę visiškai pliki, nežinoję tuščių skrupulų, kilusių iš siau- 
„ro auklėjimo. Reiktų jais pasekti, grįžti į sveiką gamtą.  Apsipratimas 
veikiąs raminančiai: nuolatinis žmogaus kūno ir net skirtingų lyčių or- 
ganų matymas labai greit liausiąsis Zadines juslinį nerimą. Tuo būdu 
žmogus atgysiąs primityvišką ir vaikiškai nekaltą akį. Būsią galima iš- 
vengti drumzlinos vaizduotės veikimo, kurį kelią drabužiai ar spėliojami 
dalykai. Va kur glūdinti tikroji blogybė: dekoltai, lengvos ir permato- 
mos medžiagos, mados gudrumai, net neturėdami tikslo, vis dėlto jau- 
diną akį — žadiną vaizduotės spėliojimus. 

Atvira ir tiesi visiško nuogumo praktika nutraukianti jo žavėsius, 
už akių užbėganti neramioms sugestijoms, obsesijoms, nerviškiems ir psi- 
chiškiems pakrikimams, kurie esą nepatenkintos vaizduotės padariniai. 

Taigi nudizmas dar priskiria sau didelę pedagogišką vertę. Jis norįs 
mokyti vaikus be žodžių, be varžtų to, kas jiems reikalinga, kalbant apie 
seksualinį auklėjimą, kad galėtų laimingai išgyventi kritišką brendimo 
amžių. 

Pasak nudistų, reikią pašalinti nesveiką lyčių smalsumą. Tai pa- 
darius, atpulsiąs reprodukcijos funkcijų nepadorumo charakteris, kaip ir 
kitų labai natūralinių funkcijų drovumas, apsivalysiąs su jomis susijęs 
instinktas, šalindamas kiekvieną iškrypimą. 

Dėl to paties motyvo nudistai energingai priešinasi kiekvienai por- 
nografiškos propagandos restrikcijai: mano, kad visiška laisvė esanti tik- 
riausias vaistas nuo tų ar kitų seksualinių iškrypimų. ,„Devynios dešim- 
tosios pornografiškų pagundų kyla, jungiant su lytimi nepadorumo sa- 

voką, kurią moralistai įkala jaunuomenei. Vos viena dešimtoji teka iš 
grynai fiziologinių šaltinių; ji niekados neišnyks, nepaisant jokių įstaty- 
mų. Štai dėl ko, nors daugelis su manim ir nesutiktų, esu giliau- 
siai įsitikinęs, kad visi įstatymai, kovoją su pornografija, yra nereika- 
lingi“, tvirtina garsus matematikas Russell, kurio moralinės idėjos 
dėl savo įžūlumo sukėlė sensaciją Anglijoje ir kontinente.!) Baigiame 
šią citata, kuri sutraukia visą nudistų argumentaciją: „Viena tėra prie- 
monė nepadorumui išvengti — pašalinti nereikalingas paslaptis“.2) 

Nudizmas dar tariasi esąs estetikos mokytojas. Jis mokąs džiaug- 
tis; geiduliams susijaudinant, mokąs gėrėtis žmogaus kūno grožiu. Tuo 
būdu esąs svarbus veiksnys dvasiai kelti ir buičiai puošti. 


* 
= * 


Visa nudistų argumentacija, kaip netrukus pastebėsime, sukasi ap- 
link vieną centrinį punktą. Tai drovumas ir jo protingas pateisinimas. 
Drovumas yra ta rakštis, kuri neleidžia visumos opinijos įveikti nudizmo 
naudai. Tai čia ir teks plačiau padiskutuoti. Tuo tarpu pažiūrėkime, ko 
verti kitų sričių argumentai. e 

Medikai mums giria helioterapijos ir veiklesnę odos kvėpavimo gera- 
darybę, nedėvint drabužiais. Labai gera. Negalima abejoti saulės spindulių 
sėkmingu veikimu. Bet pilnutinės fizinės kultūros sekėjas nebūtinai turi 
būti nudistas. Sportas, gimnastika, buvimas gryname ore, apsipratimas 
su jo atmainomis, saulės gydyklos — ir, jei norima, vegetariškas rėžimas 
— nebūtinai solidarizuoja su nudizmu. Kai kurie iš šių dalykų kartais visiš- 
kai su juo nesiderina ar bent nesugeba pakankamai išaiškinti nei nudiz- 
mo reikalavimų radikalizmo nei jo sekėjų mistiško entuzijazmo. Visa tai 
gali praktikuoti ir nenudistas. 

Nudizmas apeliuoja į estetinio jausmo auklėjimą, žmogaus kūno grožį, 
kurį sudaro jo kontempliacija. Neneigiant, kad proporcingas harmoningų 
linijų kūnas sudaro labai didelį estetinį vaizdą, tenka pridurti: paveikslai, 
statulos ir graviūros gali padaryti ideališką atvaizdavimą, kurs, lavinda- 
mas grožio skonį, anaiptol nesusikerta su moralės dėsniais. Pamatas — ne- 
galima užmiršti, kad drovumas čia stato taip pat savo reikalavimus, ku- 
rių nedera neigti nereikšmingomis frazėmis. Be to, labai aišku, kad dra- 
bužiais nepridengtas kūnas dažnai parodytų visiškai negražią nuogybę, 
kurios gimnastika ir grynas oras ne tik nesuestetintų, bet dar labiau iš- 
keltų aikštėn visus jo trūkumus. 


1) Malžeūstwo i Moralność (Iš anglų kalbos vertė H. Boloz-Antoniewi- 
czowa), Warszawa 1931, 


2) Ten pat. 

Ar nudizmas sugeba vaidinti pedagogišką rolę? Pertoli neidami į šitą 
plačią seksualinio auklėjimo sritį, pasitenkinsime keliomis pastabomis. 

Pirmiausia, niekados negalima užmiršti, kad vaiko auklėjimas nėra tik 
mokymo, intelektualinio švietimo dalykas. Maža tepadaroma, supažindi- 
nant jį su lytiškais organais ir jų funkcijomis. Esminis dalykas glūdi va- 
lios formacijoje, charakterio ir sąžinės lavinimas pats svarbiausias. Nu- 
dizmas čia nieko nepadeda ir be jo galima naudotis helioterapijos padari- 
niais. Fr. W. Foersteris sako: „UZmirStama, kad pats lyties instink- 
tas yra gatvės vaikezas, kuris ir geriausiame aiškinime ieško to, kas jį 
jaudina ir kursto. Juk aiškinimo klauso ne tik protas, bet taip pat smal- 
sūs geiduliai, kurie už intelektą daug greičiau sugeba pavartoti savo tikslui 
vaizduotę ir valią. Todėl net ir geriausias lyties dalykų aiškinimas stipri- 
na seksualinį jautrumą, jei kūno instinktų įžūlumas nėra tinkamu būdu 
iš anksto sudraustas. Seksualinė pedagogika visų pirma turi būti valios 
pedagogika... Paruošti valią lyties instinktui sutikti yra tūkstantį kartų 
svarbiau, nekaip paruošti intelektą“!), 

Kad dar šis seksualinis švietimas būtų daromas tinkamiausiu tėvų 
ar auklėtojų parinktu metu, bet jis, nudistų nuomone, turįs prasidėti nuo 
pat kūdikystės metų, stebint nuogą tėvą ir motiną. Ar nepavojinga per- 
anksti žadinti geneziškas vaikų instinktas? Taip yra su centralinės Afri- 
kos negrais, kurių vaikai intelektualiniu atžvilgiu prilygsta civilizuotų tau- 
tų vaikams, bet psichiškai neišsivysto. Pažadinus peranksti, prieš fizinį 
pribrendimą, taip staigų ir brutalų reprodukcijos instinktą, atpalaiduoja- 
mos sunkiai nugalimos aistros, prieš išmokstant jas valdyti ir nugalėti. 

Tuo pačiu metu iš bernaičio ar mergaitės atimama biologinė apsigy- 
nimo priemonė — drovumas, nes jis yra, kaip matysime žemiau, tam tikra 
natūralinės funkcijos apsauga. Jis saugo giminės praplatinimo darbą, ša- 
lina didesnę ar mažesnę netvarką, kuri atstumia jį nuo pačios įgimties pa- 
žymėto tikslo. ,,Reikia stebėtis“, sako Fr. W. Foersteris: „kad šiame 
dalyke patys natūralistai visiškai užmiršta biologijos pamokymus, būtent, 
kad taip įsišaknėję instinktai visados turi pagrindinę biologinę funkciją, 
o ją nevisados supranta paviršutinė sveika nuovoka“.2) 

Taip pat visiškai neaišku, kodėl seksualinis smalsumas, kaip ir kiek- 
vienas kitas, turėtų išnykti, jį patenkinus, arba kodėl visiška nuogybė tu- 
rėtų pašalinti ištvirkimą. Reiktų dar paklausti, ką nudistai vadina yda ar 
ištvirkimu, kurs turėtų išnykti, pašalinus drabužius; kuo galutinai jie re- 
mia taip drąsiai nurodomą ryšį tarp nuogybės ir nekaltybės, iš vienos 
pusės, ir tarp drovumo ir ydos, iš kitos pusės. 

Nudistai į šiuos klausimus neduoda aiškiai formuluoto atsakymo. Iš 


1) Sexualethik und Sexualpädagogik?, München 1910. 185. 
2) Ten pat, 202. 

jų tvirtinimų tik aišku, kad nudizmas esąs instinktui dorinti priemonė, nes, 
malšindamas jusles ir patenkindamas smalsumą, nepridengia drabužiais 
ar nenutyli to, kas įprastai žadina ydingus palinkimus. Pakanka pasiskai- 
tyti nudizmo sekėjų pareiškimus ir įspūdžius ir galima konstatuoti šis jų 
tvirtinimas. Pav., Salardenne rašo: „Ka aš mačiau, aiškiai rodo, kad 
visiška nuogybė yra skaisti... Nuogybė nėra nei gėda nei nuodėmė, bet 
skaistybės pasireiškimas, kai tik išmokstamos valdyti savo juslės, kas yra 
labai lengva. Skaistybė mūsų narių tarpe yra vertingesnė už nesveikus 
geidimus, kurie vegetuoja mūsų priešų smegenyse ir kliudo jiems visiškai 
nusirengti, nes jie bijosi ties pagunda suklupti“.1) 

Liberališkai imant nudistų tvirtinimus, išeitų, kad ginčas tarp tradi- 
cinės moralės ir nudizmo nesąs esminis, tik nesutariama dėl priemonės 
instinktui apvaldyti, dorybei išlaikyti, dėl drovumo koncepcijos ir jo do- 
rovinės reikšmės.  Nudistams drovumas yra perversijos šaltinis, mums 
priešingai — yra būtina skaistumo apsauga. Taigi prie šio instinkto ir šios 
dorybės ir veda mus nudistinių argumentų diskusija. Užkliudome centrinį 
debatų punktą. 


* 
* * 


Drovumas galimas nagrinėti dvejopu atžvilgiu, būtent, kaipo instink- 
tas ir dorybė. Pirmiausia instinktas: rezervuotumo instinktas, gynimasis 
nuo viso to, kas galėtų pareikšti kaikurias labai intimiško pobūdžio realy- 
bes, ir savaimingas priešinimasis atskleisti šio realybes, nes jos yra arba 
labai aukštos ir delikatiškos srities, kai liečia sąžinę ir sielos santykius su 
Dievu, arba giliai glūdi jausmuose, arba domina intimišką atskiros grupės 
gyvenimą. Pasidalinti šitomis realybėmis su kitais reikštų save pamesti, 
prieš ką savaimingai ginasi pati žmogaus savigarba. Kitos realybės natūra- 
liškai gaubiasi paslapties šydu: taip, drovimasi išreikšti savo religinio gy- 
venimo intimiški pergyvenimai, praskleisti savo siela, viešai rodyti jun- 
tama meilė ar draugiškumas. 

Kitos realybės, liečiančios drovumo jausmą, yra glaudžiai susijusios 
su gyvuliškojo gyvenimo apraiškomis. Dėl to žmogus, jausdamasis jų pa- 
liestas ir besiartinąs prie gyvuliškumo reiškinių, gėdinasi juos atskleisti, 
refleksyviškai ginasi, kai šių realybių atvirumas gali sužadinti ypač stai- 
gius instinktus, drumsčiančius normalių, aukštesnių sielos galių veikimą. 

Matome, kad drovumas plačia prasme santykiauja su labai įvairio- 
mis realybėmis: jo analizė rodo didelį sudėtingumą, jo objektu gali eiti 
labai kilni jausmai ir labai žemi instinktai. Taigi visus šituos sudėtingus 
elementus sintetina seksualinė sritis. Drovumas čia turi savo specifinę 
reikšmę, kurią įprastai ir supranta šnekamoji kalba ir net techniškas Zo- 


1) Un mois chez les nudistes, Paris, 32 ir 68. 

dynas. Konsekventiškai drovumo instinktas yra neišmoktas judesys, anks- 
tybesnis už kiekvieną refleksiją, racijonalinį darbą, nepareinąs nuo valios 
kontrolės, yra juslingumo refleksas. 

Drovumas, instinktas, reiškiasi antecedentine ir konsekventine for- 
ma. ,,Antecedentinis drovumas“, pasak H. Fahsel'į: „yra savaimingas nu- 
jautimas kilusį pavojų prarasti savivaldą, kai pati įgimtis norėtų, kad 
dvasia įveiktų gyvuliškumo ir juslingumo jėgas. Jis instinktyviškai bijosi 
įvykių, kurie savaime galėtų pažadinti juslingumą taip, jog valia neatsi- 
spirtų juslinėms aistroms. Konsekventinis drovumas yra ta nuovoka, pa- 
žinimas, kad mūsų valios politinė galia tikrai pralaimėjo. Šis pažinimas ne- 
siremia formališkai išreikšta logiška konkliuzija, jis yra tiesioginis ir 
praktinis proto sprendimas, pareinąs nuo aplinkybių, intimiškai gauna- 
mos nuovokos ir keliąs skausmo jausmą dėl netvarkos, įvykusios dvasios 
ir kūno santykiuose. Tas jausmas virsta gėda, kai ne tik mes patys, bet 
taip pat ir kiti, ypač nedalyvaują veiksme, yra šio nuopolio liudytojai“.1) 

Jau minėta, kad tikrasis drovumo objektas yra seksualiniai pasireiš- 
kimai; todėl ne tik seksualinių funkcijų veikimas, bet ir patys organai, per 
kuriuos tai įvyksta, ir net jiems artimos kūno dalys gali eiti drovumo 
objektu.2) Pamatas — gerai yra žinomas psichologijos dėsnis, kad idėja 
normališkai lenkia tam tikrai veikti. Seksualinė aistra turi savo 
vietą geneziniuose organuose. Taigi visiškai normalu, kad jų matymas, 
kontaktas ar atvaizdavimas daugiau ar mažiau veikia žmogaus vaizduotę 
ir patį žmogų stumia atlikti lytišką veiksmą. Dėl to instinktyviškai sten- 
giamasi jie paslėpti ar ginti, susidūrus su kitu. 

Tinkamiausia šiam dalykui priemonė yra drabužiai. Bet reikia paste- 
bėti, kad drovumas, net ir raginamas savaimingai slėpti seksualinius or- 
ganus, nebūtinai šaukiasi drabužių. Yra tautų, labai, tiesa, primityviškų, 
kurios savo drovumą pareiškia ne drabužiais, bet pasišalinant: moterys, 
maudydamosi ir įspėtos sutartiniu šauksmu, pasišalina nuo vyriškių 
žvilgsnio. Bet tai nėra retai. Įprastai drovumo jausmas naudojasi dra- 
bužiais, nors ir labai menkai, kaip yra necivilizuotuose negruose, kurie te- 
perjuosia strėnas. Kad ir labai primityviškas prisidengimas, bet rodo vi- 
suotinį ir tikrai natūralų drovumo pobūdį net žemiausiame šitų tautelių 
civilizacijos ar kultūros laipsnyje. Civilizacijai žengiant į priekį, drabužių 
reikalas vis aiškiau reiškiasi net ir ten, kur krikščioniškoji įtaka nesiekia. 

Labai normalu, kad drovumas plečiasi ir rafinuojasi pagal tai, kiek 
primityvinį gyvuliskumo pobūdį vis daugiau drausmina dvasia, įsigali 
žmoniškumas. Visi instinktai dėl kultūros palaipsniui humanizuojasi ta 
prasme, kad protas deda vis žymesnį savo antspaudą. 


1) Ehe, Liebe und Sexualproblem, Freiburg in B. 1928, 95. 
2) Plg. S. Thomas Aqu. 2, 2 q. 151 a. 4. 


42 Doc. Dr. Ign. Cesaitis 


Negalima vis dėlto neigti, kad ši laipsniška proto supremacija instink- 
to srityje negali virsti didesne ištvirkimo priežastimi, k. a. visos antinatüra- 
linės ydos. Šis ištvirkimas gan dažnas seksualinėje srityje; civilizuoti „kul- 
tūros nešėjai“, išmoko primityviškas tauteles joms net nežinomų ydų. Vis 
dėlto tenka konstatuoti šis faktas: drovumas, palaipsniui besitobulinąs 
instinkto humanizacija, vis labiau plečia ir vertina drabužių vaidmenį, 
dengdamas visą kūną ir pasisavindamas vis rūpestingesnes formas; tik 
veidas lieka atidengtas, nes yra aukštesnių juslių simbolis ir protinio gy- 
venimo svarbiausias instrumentas. 

Analogišką reiškinį matome, kalbėdami apie kitas gyvuliškojo gyve- 
nimo funkcijas. Visos mitybos funkcijos vis labiau stengiasi suZmonéti. 
Dėl to turime vis griežtesnį ir painesnį etiketos kodeksą. 

Nors drovumas ir reikalauja drabužių, bet paskutinieji nevisados reiš- 
kia seksualinių jaudinimų baimę. Dažnai savigarba socijalinio gyvenimo 
santykiuose ragina sušvelninti ar pridengti išvidinės ar fizinės struktūros 
trūkumus. Taip pat reikia apsisaugoti nuo šalčio šiltais ir storais drabu- 
žiais, o nuo šilumos plonomis medžiagomis. 

Antra vertus, drabužiai aiškina simbolizmo reikalą, kurs labai yra 
žmogui natūralus, nes žmogus yra pratęs eiti „per visibilia ad invisibilia". 
Valdžios ar ceremonijų puošnumas reikalauja insignijų. Tam galui tar- 
nauja tam tikri rūbai, nes kūno nuogybė nesugeba pareikšti socijalinių 
skirtumų ir prisiderinti prie kintamų gyvenimo aplinkybių. Pav., teismo 
autoritetas labai nukentėtų, jei publikos akyse pasirodytų visiškai pliki 
teisėjai. 

Galop pasipuošimo, koketerijos ir elegancijos reikalas slepia svarbiau- 
sias drabužių institucijos racijas. Tas reikalas ypač pastebimas moteryse. 
Čia nudizmas turi didžiausią priešą, nors drabužiai, slépdami tai, kas spe- 
cifiškai yra moteriška, ir pabrėždami jo formas, dar vylingiau už nudizmą 
gali įžeisti drovumą. 

Iš to, kas pasakyta, galime padaryti šias išvadas: 

10, Drovumas nėra tam tikras „tabu“ — slėpinių padaras, atžagarei- 
viškas, prievartaująs įgimtį. Priešingai, jis yra visiškai natūralinis instink- 
tas; o jei krikščioniškoji moralė jį iškėlė aikštėn ir išgrynino, anaiptol 
nesužalojo, tenka konstatuoti jo gilią ir intimišką įtaką gyvenimui. 

20, Drovumas savaimingai reikalauja vartoti drabužius. Bet tuo būdu 
jis nesusikerta su kitais natūraliniais palinkimais, kurie taip pat stengiasi 
save pateisinti, pasirenkant drabužius. Taigi, drovumas, kovodamas su 
nudizmu, kviečia ir tokius sąjungininkus, kuriems nelabai rūpi doroviniai 
uždaviniai. 

Reikia pastebėti, kad drovumas, instinktyviškas jausmas, kaip ir visi 
kiti žmogaus instinktai, objekto ir priemonių atžvilgiu yra nepreciziškas 
ir klaikus. Kai gyvulių pasaulyje instinktas yra nuostabiai precizuotas ir 

neklaidingai siekia savo tikslą, žmonėse néra pakankamai aprėžtas, kad 
galėtų vadovauti. Jis sudaro pirmąjį nurodymą, tyluji pageidavimą, ky- 
lantį iš gilių natūros reikalavimų, ir rodo pradžios orientaciją gėrio link. 
Instinktyvus drovumas pasireiškia kiekviename žmoguje, tik skirtingais 
niuansais. Tik kaikurie jo neturi: keista išimtis, kuri, antra vertus, pa- 
tvirtina pačią taisyklę. 

Drovumo instinktas dėl savo kintamo ir neaprėžto pobūdžio lengvai 
iškrypsta ir jo tai trūksta, tai yra perdaug. Pirmuoju atveju jis yra įvai- 
rių laipsnių, jo kraštutinumas virsta begėdiškumu. Antruoju atveju — 
iškrypsta į keistą kuklumą, perdidelę gėdą. Negalima drovumo suplakti 
su vienu ar kitu kraštutinumu. Tai yda. Drovumas stovi viduryje. 

Kadangi drovumo instinktas nepasižymi griežtumu ir lengvai nu- 
krypsta į kraštutinumus, tai turi būti kontroliuojamas, papildomas, tvar- 
komas racijonalinio prado, kurs jį tikrintų ir nustatinėtų. Jis, savaime 
būdamas nei moralus nei nemoralus, yra suėjęs į santykius su dorovin- 
gumo dėsniais ar normomis, kurios turi reguliuoti jo veikimą. Taip yra 
su visomis aistromis, jos gali tarnauti gėriui ar blogiui pagal tvarkingą 
ar netvarkingą jų veikimą. Drovumas tik tada yra dorybė, kai yra tvar- 
komas pagal proto reikalavimus ir dorovės dėsnius. Drovumo dorybė 10- 
tyniškai vadinama „pudicitia“.1) 

Drovumo dorybė priklauso savitvardos (temperantia) dorybės šei- 
mai. Todėl ji turi charakteringą moralinį dorybių savumą, kurį Aristotelis 
laiko racijonaliu viduriu tarp permaža ir perdaug. 

Teisingas drovumo vidurys nėra tas pats visuose žmonėse. Kardina- 
linės tvirtybės, savitvardos ir visos kitos jų giminės dorybės yra reliaty- 
viško charakterio. Kiekvienas susiranda savo dorybės vidurį; nėra abso- 
liutiško vidurio. Vienam pietums pakanka šimto gramų mėsos, kitam dvie- 
jų šimtų neperdaug. Racijonalus drovumo vidurys yra tarp begėdiškumo 
ir nepagrįsto drovumo. O toks vidurys kinta pagal atskirų individų savu- 
mus ir nevienodas socijalines aplinkybes. 

Individų drovumo vidurys kinta pagal amžių, temperamentą, lytį, 
įpratimą, literatūrą, įpročius, idėjų asocijaciją ir t. t. Konsekventiškai vie- 
nam gresia pavojus ir drovumas liepia budėti, o kitam pavojaus visai 
nėra. Nuogybė — indiferentiškas dalykas šaltos įgimties žmogui, bet 
greit erzina ar giliai sudrumsčia pernelyg jautrų organizmą. 

Taip, medikas, liesdamas žmogaus kūną ar jį žiūrėdamas, gali iš- 
vengti tų moralinių nepatogumų, kurių nesugeba išvengti kitos profesijos 
asmuo. Organas, kurį jis žiūrinėja, liečia, jam tėra anatominė kūno dalis. 
Trys veiksniai formuoja jo pasaulėvaizdį, susitikus su savo profesijos 
darbu: 1) išimtinis apsipratimas, ilgų anatomijos studijų, klinikos, paci- 


2) Plg. S. Thomas Aqn., 2, 2 q. 151 a. 4. 

jentų tyrinėjimo padarinys; 2) ta ypatinga jo pozicija, iš kurios jis žiūri 
į pacijentą ir kuri būtinai atitrūksta nuo tų visų atžvilgių, kurie kitose 
aplinkybėse galėtų pažadinti juslingumą; 3) aplinkybės, kuriose yra li- 
gonio kūnas: dažniausiai ekzaminuojamų organų varginga padėtis, besi- 
šaukianti pagalbos. Šiuo galima paaiškinti jo įspūdžių reliatyvišką pobūdį. 
Jie taip pat įrodo drovumo reliatyviškumą. 


Drovumą ir jo vidurį keičia ne tik moraliniai veiksniai, bet dar civi- 
lizacija. Bet šis instinktas, bent jo minimumas, yra visur, kur tik žmonės 
gyvena krūvoje. Jei kaikuriose tautelėse jis ir nepastebimas, tai tik taip 
atrodo, yra keistos draudimo formos, ir jį gaminąs refleksas yra glau- 
džiai sulipęs su mūsų biologine ir psichologine konstitucija. 

Nudistai, kaip jau buvo pastebėta, mielai gina savo tezę, atsišauk- 
dami į pirmuosius žmones, kurie esą buvę kūdikiškai drovūs ir drabužiais 
visiškai nedėvėję. Tai yra bergždžia supozicija, nes nei priešistoriniai 
dokumentai nei etnografiniai išvedžiojimai jų tezės neįrodo. Jie tvirtina 
stačiai, kad jų moralinės teorijos to reikalauja. 

Tikrai tegalima tvirtinti tai, kad tautos, stovinčios arčiausiai primi- 
tyviško žmogaus padėties, pigmėjų ir pigmoydų, centralinės Afrikos, Ma- 
lakos negrai ir Filipinų negritai turi drovumą ir jį ištikimai ir rimtai 
praktikuoja. „Jei kalbėsime apie seksualinę dorovę“, rašo žymus etnogra- 
fijos žinovas G. Schmidt: „reikia pastebėti, kad jie nežino tų iškry- 
pimų, kurių daug yra aukštesnės kultūros ir net civilizacijos tautose. 
Niekas mums nekalba apie slaptas orgijas, toleruojamas ir net įsakytas 
per naktinių šokių šventes, ir ydas prieš įgimtį. Yra drovumo jausmas ir 
net didelis. Jei moterys visur apsirengusios ir daugumo giminių vyrai 
persijuosę, tai tik padorumo ženklas. Klaidinga manyti, kaip daro dauge- 
lis etnologų, drabužiai esą kilę pasipuošimo evoliucijos keliu. Įprotis ne- 
šioti drabužius, brendimo metams sukakus, yra ryškus drovumo vaid- 
mens įrodymas“.!) Sudany ir bantų tautos, gyvenančios milžiniškoje Af- 
rikos plokštumoje, turi drovumą. 

Lilio humanitarinio fakulteto profesorius M. Gand, šiuo reikalu at- 
siklausęs Baltųjų vienuolių nuomonės, kad galėtų kontroliuoti nudistų tei- 
gimus, gavo įdomų atsakymą. „Ne tik“, atsakė jam vienuoliai: „mūsų 
juodukai negyvena nuogi, bet jau prieš atvyksiant misijonieriams nešiojo 
priejuostes, padarytas iš medžio žievės. Mes tik išmokėme daryti jas iš 
tvirtesnės medžiagos. Juodukai turi tokį gerą drovumo jausmą, jog kai- 


1) La rėvėlation primitive, traduction et adaption du P. Lemmonyer, Paris, 164-165. 

kuriose apylinkėse, vyrai, brisdami per upę, sušunka. Jei moteris mau- 
dosi, tai taip pat atsiliepia, kas reiškia: Palauk. Moteris pasišalina ir vy- 
ras turi laisvą kelią. Be to, jūs galite matyti kaukoles prie giminės šefo 
palapinės. Jų tarpe yra tų, kurie buvo nubausti už pažvelgimą į vado 
moterį. Tik vienos Wakikuyu tautelės (Viktorijos Nyanza ežero apy- 
linkės), ypač atsilikusios, negalima buvo pripratinti dėvėti drabužiais. 
Tėve, sako gretimų giminių juodukai, jie gyvena kaip bezdžionės“.1) 


Nudistai gindamiesi nurodinėja graikų įpročius. Jie sako, kad graikai 
stadijonuose ir per Olimpo žaidimus gimnastikos pratimus darydavę vi- 
siškai nuogi visos publikos akivaizdoje. Net Aristotelis ir jo mokiniai 
vaikštinėdavę Licėjaus daržuose ir klausęsi Stagiritos moksliškų paskai- 
tų visiškai pliki. Tokia laki nudistų vaizduotė! 


Bet žinoma, kad plikų kovos težinomos Graikijos istorijos pradžioje. 
Šis įprotis tebuvo kilęs VII amž., kretiečių atneštas. Stadijono pratimuose 
padorios moterys nedalyvaudavo, buvo šalinami ir vėplos. Tik gimnastikos 
profesijonalai ir jų mokiniai buvo įleidžiami. 

Reikia stebėtis, kaip Aristotelis, kurs rodo savo veikaluose labai de- 
likatišką drovumo jausmo supratimą, galėjo pakęsti nudistų skelbiamus 
dalykus. Taigi Aristotelis nieko bendro neturėjo su nudistais. Jo II-oji 
Retorikos ir VII-oji Politikos knygos visai prieštarauja nudistų išvadžio- 
jimams. Pastaroje knygoje, 15 sk. Aristotelis taip kalba: „Įstatymų lei- 
dėjas ypač turi pašalinti kalbos nepadorumą, nes ir labai nežymios begė- 
diškos kalbos veda prie begėdiškų veiksmų. Ypač jaunuomenė neturi jų 
kartoti ir girdėti. — Bet kadangi mes draudžiame nepadorias kalbas, tai 
aišku, kad taip pat esame nusistatę prieš nepadorius paveikslus ar nekuk- 
lų apsiėjimą scenoje. Taigi vyresnieji turi rūpestingai budėti, kad nebūtų 
nei statulų nei paveikslų, vaizduojančių netinkamus veiksmus, išskyrus vis 
dėlto dievybių šventyklas, kuriose įstatymu leidžiama savivaliauti ir ku- 
riose įstatymu nedraudžiama kulto subrendusiems vyrams, jų pačių var- 
du, jų vaikų ir žmonų vardu. Bet įstatymų leidėjas neturi leisti jauniems 
dalyvauti storžieviškose tragedijose ir komedijose, pakol neleidžiama jiems 
atsisėsti už viešų stalų ir gerti stiprų vyną. Iki šio momento auklėjimas 
juos apginkluos prieš blogą šiokių vaidinimų įtaką“. 

Taigi, negalima abejoti, kad drovumas nėra dirbtinis jausmas, kaip 
nudistai norėtų. Jis yra instinktyvus refleksas, įrašytas į biologinės žmo- 
gaus įgimties gilumas, nes atlieka apsaugos vaidmenį nuo pavojų, kurie 
gresia gyvybės propagacijos veiksmo dėsniams. 


1) Que penser du nudisme, 633: „Documents de la Vie intellectuelle", (1930). 

Dabar, morališkai spręsdami nudizmo klausimą, precizuokime drovu- 
mo dorybės reikalavimus nuogybės atžvilgiu. 

Pirmiausia, viena išvada seka iš jąu kalbėtųjų principų: Nuogybė sa- 
vaime nėra nei morališka nei nemorališka. Ji yra natūrališka, Dievo kū- 
rinys ir visiškai būtų iškraipoma krikščioniškoji doktrina, jei būtų ma- 
noma, kad nuogybė pati esanti smerkiama. Kaip krikščioniškoji moralė 
nesako, jog iš esmės blogas esąs seksualinis veiklumas, taip pat nesmerkia 
nė nuogybės. Blogumą sudaro piktanaudojimas, iškrypimai, o moralinis 
nuogybės iškrypimas būtų tada, kai nuogybė įžeistų drovumo dorybę, ne- 
padoriu būdu žadindama kūno aistras, ar rodant seksualinius organus, 
būtų įžeidžiamas žmogaus vertingumo jausmas. Pirmuoju atveju nuogybė 
smerktina, — padaro bloga, yra nuodėmės provokacija; antruoju atveju 
ji smerktina labiau už savigarbos įžeidimą ir kito papiktinimą. Vadinasi, 
morališkai smerktina ne pati nuogybė, bet aplinkybės, kurios įžeidžia dro- 
vumą. Taigi kyla klausimas, kuriose aplinkybėse drovumas yra apdraus- 
tas ar įžeistas nuogybės akivaizdoje. 

Atsakant į šį klausimą, reikia prisiminti jau žinomas psichologinis 
dėsnis: idėja natūrališkai lenkia tam tikrai veikti. Neabejojama, kad stai- 
giausia ir labai nedrausminga yra lytiška aistra. Ji atbunda, prisiminus 
visa, kas ją tik paliečia, ir ją žadina, ypač lytiškų organų matymas ar 
kontaktas, Antra vertus, valia nevisados yra pakankamai atspari sąmo- 
ningai provokuojamų seksuališkų padilginimų akivaizdoje. Štai dėl ko jos 
uždavinys atsispirti ir pavartoti drovumą, normališką apsaugą nuo su- 
klupimo. Konsekventiškai jis diktuoja didelį kuklumą seksualinių pasi- 
reiškimų srityje, ypač reprodukcijos organų. 

Labai gyvai ir precizuotai šiuo klausimu išsireiškia Paryžiaus uni- 
versiteto profesorius E. Gordan: „Savaime aišku, kad nėra begėdiško 
organo. Jei šnekamoji kalba ir vartoja šį išsireiškimą, tai kiekvienas protin- 
gas žmogus žino, kad tai yra netobula kalba. Taip pat nė viena natūralinė 
funkcija nėra begėdiška. Niekas nerausta, turėdamas vaikų, nors visi Zi- 
no, kurio akto vaikas yra padarinys. Tas aktas gali būti ir yra nedrau- 
džiamas ir padorus, kai atliekamas su gera intencija ir nebergždžiai. Bet 
ar galima daryti išvadą, jog tai esą tuščias prietaras, nesą rimto motyvo, ko- 
dėl jo negalima būtų atlikti antrą valandą po piet Konkordijos aikštėje? 
Logiškai galvojant, reiktų pasakyti, kad pagal nudistų principus visa ne- 
begėdiška griežtąja prasme turi teisės įvykti viešai... Seksuališki orga- 
nai yra sodyba to instinkto, kurs, nors ir būtinas, bet pasižymi savo bru- 
tališkumu, savo staigumu, savo egojizmu, piktanaudojimu ir iškrypimais. 
Ne jis yra begėdiškas, bet netvarkingas jo tenkinimas. Jei iš šio patyri- 
mo daroma išvada, kad jam labiau už kitus instinktus reikią energingos 

drausmės, tai teks pripažinti brangintiną drovumo ir jo įpročių pagalbą; 
tai drabužių padorumas, kalbos švarumas, tam tikras rezervas, bendrau- 
jant su kitais, lektūroje, žvilgsniuose, net mintyse; išimtis — būtinas 
reikalas“.1) 

Visa tai sako, kad visiška nuogybė, apskritai, sudaro moralinį pa- 
vojų ir į šį pavojų galima leistis tik tam tikrais atvejais. 

Moralistai tvirtina, kad pateisinamas žmogus, net einąs į artimą nuo- 
dėmės pavojų dėl pakankamai svarbios priežasties. Čia taikoma bendrai 
priimta teorija apie veiksmą, turintį dvejopą padarinį. Jei aktas savaime 
yra geras ar bent indiferentiškas ir turi dvejopą padarinį, vieną gerą, 
antrą blogą, tai nedraudžiamas štai kada: 1) Jei yra pakankamas pama- 
tas ką daryti ir prileisti blogą padarinį; šis pamatas remiasi labiausiai 
tuo, kad ir gero padarinio susilaukiama. 2) Jei veikiančiojo asmens va- 
lia pozityviškai nesiekia blogo padarinio, bet, besiekdama gero padarinio, 
jį toleruoja. 

Šios taisyklės tenka taikinti ir drovumui. Pavojus įžeisti šią dorybę 
sudarytų blogą padarinį. Galima į jį leistis, jei turima pakankamai rimta 
priežastis; geras veiksmo padarinys atsveria galimą pavojų. Tuo būdu 
medikas ar slaugė, menininkas, bedirbdami savo profesijos darbus, gali 
turėti proporcingai rimtą priežastį statyti save į pavojų, nuo kurio sau- 
go drovumas. 


Taikant tą teoriją, helioterapijos leistinumas aiškėja iš jau pasakytų 
dalykų. Gaiviną saulės spinduliai yra tie geri padariniai, kurie pakanka- 
mai duoda racijos naudotis saule, nors iš to kiltų net kaikurie pavojai. 


Užbaigiant tenka pasakyti, kad nudizmas su savo propaganda, konfe- 
rencijomis, knygomis, sugestyviškomis iliustracijomis smukdo ir taip jau 
vargingą mūsų visuomenės moralinę padėtį, nors yra nudistų, kurie, ne- 
turėdami ištvirkimo tikslų, teisina šį judėjimą mediciniškomis, pedago- 
giškomis, estetiškomis ir net morališkomis racijomis. Jiems galima pri- 
taikinti ši garsaus pedagogo Fr. W. Foersterio pastaba: „Bemaž visiš- 
kas drovumo jausmo ir pedagogiškos jo reikšmės pašalinimas, pasta- 
tymas savęs aukščiau amžių patyrimo ir sutarimo šio didžiojo apsaugos 
veiksnio naudai, visa tai remiasi tuo svaikčiojimu moderniškojo žmogaus, 
kurs mano, kad visas sveikas ir tikras gyvenimo pažinimas prasidedąs 
su juo, tuo tarpu kai iš tikrųjų jis savo abstraktišku mąstymo būdu tik- 
rai prarado tiesioginį kontaktą su gyvenimo tiesomis“.2) 


1) Morale et Pudeur, 251: „Documents de la Vie intellectuelle“, (1930). 
2) Sexualethik und Sexualpädagogik3, 224. 

Dr. P. Malakauskis 
Mišių stipendijų istorija 
(Historia stipendiorum missarum) 


Mišių stipendijas duoti ir imti yra senokas Bažnyčios įprotis!). Jos 
yra kilusios iš bendrųjų ir specijalinių mišių aukų. Pirma buvo bendro- 
sios mišių aukos, paskui splecijalines mišių aukos, o iš jų kilo mišių sti- 
pendijos. Tai ėjo evoliucijos keliu. 

Mišios laikomos nuo pat pirmųjų krikščionijos dienų. Tik jos pir- 
maisiais amžiais buvo laikomos ne kasdien ir po vienerias atskiroje baž- 
nyčioje. Todėl bažnyčiose tebuvo po vieną altorių. Jei kurioje bažny- 
čioje (kaip įprasta) buvo keli kunigai, arba vyskupas ir vienas ar keli ku- 
nigai, tai mišias laikydavo visi drauge su celebransu, kaip dabar tebeda- 
roma per kunigų šventimą. 

Krikščionys turėjo klausyti mišias. Tai viena. Antra, krikščionys 
turėjo per mišias eiti komunijos. II amž. komunijos eiti bebuvo įsakyta 
sekmadieniais. Provincijaliniai susirinkimai dar nusileido: komunijos 
eiti bereikalavo po tris kartus per metus, per didžiąsias Éventes?). Late- 
rano IV susirinkimas (1215) dar toliau nužengė, būtent, komunijos citi 
įsakė bent vieną kartą per metus — Velykų metu, kas ir šiandien tebėra. 
Komunijos ėjimo meto trumpinimo ir sutrumpinimo pamatas buvo žmonių 
tikybos atvėsimas ir reikalas prisitaikinti prie laiko atmosferos. Trečia, 
mišių dalyviai turėjo aukoti mišioms. Tai bendrosios miSiyaukos. 

Iš pradžių visi mišių dalyviai turėjo aukoti mišioms. Aukodavo taip 
pasaulininkai, taip dvasiškiai.  Neaukoti tegalėjo labai neturtingi. Bet 
buvo ir tokių, kuriems buvo draudžiama aukoti mišioms. Tai tie, kuriems 
buvo draudžiama dalyvauti visose mišiose. Tai ekskomunikuoti, apgailau- 
tojai, katechumenai ir energumenai. 

Aukojama buvo tai, ko labiausiai reikėjo mišioms laikyti ir mišių da- 
lyvių komunijai, būtent, duona ir vynas. Duona buvo atnešama baltose 


1) Mišių stipendija vadinasi ta auka, kuri duodama kunigui, laikančiam mi- 
šias aukotojo intencija. Ji gali būti piniginė (tai labiausiai įprasta), daiktine ir t. t. 
Be to, mišių stipendijos duodamos ne už pačias mišias, tik kunigui išlaikyti ir, 
galima sakyti, mišių išlaidoms atlyginti, 

2) Pav., conc. Agathense (506), c. 8. 

skarelėse ir sudedama i didelę skarą arba drobės gabalą ar pintinę. Vynas 
buvo atnešamas mažuose indeliuose ir supilamas į didelį indą. 

III ar IV amž., be duonos ir vyno, daugelyje vietų mišioms įprasta 
aukoti kitus daiktus, pav., grūdus, vaisius, alėjų, smilkalą, žvakes, brangias 
medžiagas, papuošalus, brangius metalus, net žiedus ir ginklus. VI amž. 
pradėta duoti pinigus. Bet iki IX—X amž. jie gana retai tebuvo duodami. 

Kai mišioms tebuvo aukojama duona ir vynas, tai mišių aukos buvo 
duodamos bažnyčioje. Dvasiskiai jas dėdavo prie altoriaus, diduomenė 
vadinamajame chore?), o paprasti žmonės jduodavo dijakonams prie įėjimo 
į chorą. Kaikur, pav. Romoje, mišių aukų duoną surinkdavo kunigai, o 
vyną dijakonai. Visos mišių aukos paskui buvo sudedamos ant altoriaus. 

Kai mišioms aukoti pradėta taip pat kitus daiktus, tai vienus iš jų 
tebebuvo leidžiama aukoti bažnyčioje, o kitus įsakyta nešti į vyskupo ar 
kunigų namus. Pav., „Constitutiones Apostolorum" "bažnyčioje teleido 
aukoti duoną, vyną, grūdus, vaisius, alėjų ir smilkalą, o kitus daiktus įsa- 
kė nešti į vyskupo namus. Kartagos sus. (397), kan. 24, bažnyčioje aukoti 
teleido duoną, vyną, vaisius ir grūdus. 

Bendrosios mišių aukos buvo duodamos jau pirmaisiais krikščionijos 
amžiais. Tai, be kitko, įrodo „Constitutiones Apostolorum", kur pasakyta: 
„Eulogias guae in mysticis oblationibus supersunt, diaconi ex voluntate 
episcopi aut presbyterorum ,distribuant clero". Šis rinkinys yra IV—V 
amž. kilimo. „Mysticae oblationes", aišku, yra mišių aukos. Kas yra 
„eulogiae“, kalbésime žemiau. Be to, šv. Ciprijonas peikia vieną 
moterį, kad nieko neaukojusi mišioms: „Locuples et dives es, et domini- 
cum celebrare te credis, guae Corban omnino non respicis, guae dominicum 
sine sacrificio venis, guae partem de sacrificio, guod pauper obtulit, su- 
mis". ) Aleksandrijos vyskupas Teofilis sako: „Quae in sacrificii 
rationem offeruntur, post ea quae in ministeriorum usum consummuntur, 
cierici dividant“.?) 

Tik tikrai nežinoma, ar bendrąsias mišių aukas pradėta duoti I am- 
žiaus gale ar II amžiaus pradžioje. d 

Bendrosios mišių aukos i$ pradžių buvo sunaudojamos pačioms mi- 
šioms laikyti ir mišių dalyvių komunijai. Todėl visos mišių aukos, t. y. 
visa paaukota duona ir vynas, buvo konsekruojamos ir iš jų komunikuo- 
davosi mišių laikytojai ir kita išdalinama einantiems komunijos. Mišių 
dalyviams komunijos buvo duodama tiek, kiek kuris buvo davęs aukos, ir, 


?) Senovėje krikščionių bažnyčioje choras buvo vidurinėje navoje, viduryje, 
prie presbiterijos. Jis buvo aptvertas krotelémis ir iš trijų šonų apeinamas. Se- 
novės bažnyčios choro paveikslą yra įdėjęs Ign. Šlapelis knygoje „K. Bažnyčios 
meno istorija“, Kaunas 1935, 40. 

*) Lib. VIII, c. 31, vz. Mig ne, Patrologia Latina, 4, 612. 

*) Canones, can. 7, vz. Migne, Patrologia Graeca, 65, 42. 

kiek galima, savas paaukotos duonos gabalėlis. Kai ilgainiui prigeso žmonių 
tikėjimo ugnis, žmonės rečiau beidavo komunijos, nebe visi mišių dalyviai 
besiartindavo prie Dievo stalo, tai nebe visos mišių aukos bebuvo konsek- 
ruojamos. Konsekruojama bebuvo dalis jų, o kita dalis palikdavo nekon- 
sekruota. Juo labiau, žinoma, niekados nebuvo konsekruojama visa tai, 
kas nebuvo duona ir vynas. 

Nekonsekruotosios bendrosios mišių aukos buvo apverčiamos kitiems 
Bažnyčios reikalams. 

Visų pirma, iš nekonsekruotųjų mišių aukų buvo keliamos agapės. 
Tai bažnytinės puotos, keliamos bažnyčiose krikščionių meilei ir vienybei 
išreikšti. Agapės praktikuotos nuo apaštalų laikų ir tvėrė iki IV amž. 
galo. Jose dalyvaudavo visi tikintieji, krikščionys. Dalyvaudavo net tie, 
kuriems buvo draudžiama dalyvauti visose mišiose ar eiti mišių komuni- 
jos. Iš pradžių agapių maistas ir gėrimas buvo specijališkai sunešamas 
krikščionių. Ilgainiui agapės buvo keliamos iš nekonsekruotųjų mišių 
aukų. Agapių valgiai ir gėrimas buvo palaiminami, 

Toliau, nekonsekruota dalis mišių aukų buvo apverčiama vadinamo- 
sioms eulogijoms. Tai buvo lyg komunijos erzacas, kur nekonsekruota ir 
palaiminta duona buvo dalinama katechumenams, apgailautojams ir ener- 
gumenams mišių gale. Baigiantis eulogijoms, provincijaliniai susirinkimai 
buvo įsakę visiems mišių dalyviams dalinėti arba duoti po palaimintos duo- 
nos gabalėlį. Eulogijos buvo II amž. kilimo. Jos buvo labai pakilusios 
IV amž., išnykus agapėms. Tvėrė iki VII amž. Šiandien eulogijų pėdsa- 
kai bėra Graikų Bažnyčioje, kur per mišias dalinama palaiminta duona 
mišių dalyviams. 

Dar toliau, visos kitos bendrosios mišių aukos palikdavo Bažnyčiai. 
Dalis jų tekdavo bažnyčiai palaikyti, o kita dalis dvasiškiams išlaikyti. 

IV—V amž. įsikerėjo įprotis kasdien laikyti daug mišių toje pačioje 
bažnyčioje. Iš čia kilo privatinės mišios. Kaikurios mišios buvo iškil- 
mingos, o kitos privatinės. Pirmosiose buvo įsakyta dalyvauti, antrosiose 
ne. Be to, iškilmingų mišių dalyviai po senovei turėjo aukoti mišioms ir 
eiti komunijos, ko nebuvo įsakyta per privatines mišias. 

Nors privatinėms mišioms aukoti, kaip ką tik sakėme, nebuvo įsakyta, 
bet iš pradžių vis dėlto joms buvo bendrai aukojama. Tai buvo daroma 
senu papratimu. Tas pat pasakytina apie bendrą mišių dalyvių komuniją. 
IV—V amž. įprasta per privatines mišias nebeiti komunijos. Todėl pa- 
mažu pradėta vis mažiau ir mažiau, šykščiau aukoti bendrųjų aukų ir 
VII amž. visai liautasi tai darius. Tada reikiamą mišių laikymo medžiagą 
pradėta imti iš bažnyčios turtų ar mišių laikytojas pats jų įgydavo. Pir- 
mieji tokie pėdsakai yra iš VI amž. 

Mišios yra neišsemiamas Dievo malonių šaltinis, neišdžiūstąs fonta- 
nas. na, stačiai neišsekąs vulkanas. Todėl jau pirmųjų amžių krikščionys 

rūpindavosi gauti jų vaisių. Tam dalykui reikėjo dviejų sąlygų, būtent, 
duoti bendrųjų mišių aukų ir per mišias eiti komunijos. 

Mišių aukotojai, duodami auką, galėjo padaryti savo intenciją, pra- 
šyti ko nors Dievą. Prašydavo ko nors sau, kuriems gyviesiems ar miru- 
siems asmenims. O mišių laikytojas per mišias bendrai aukodavo visa 
Dievui ir bendrai melsdavosi už visus. Jis neįvardydavo atskirų auko- 
tojų ir neprimindavo atskirų intencijy. 

Kai krikščionys ilgainiui pradėjo atvėsti tikybos dalykuose ir per mi- 
šias nevisi beidavo komunijos, tai mišių vaisiams gauti bebuvo viena są- 
lyga, būtent, reikėjo mišioms aukoti. Atbulai, nebūtinai bereikėjo eiti ko- 
munijos. Tada bendrųjų mišių aukotojų vardai buvo surašomi tam tikrose 
lentelėse, kurios vadinosi diptichai. Jei mišių auka buvo duodama už mi- 
rusj ar mirusius, tai buvo pažymimi taip pat jų vardai diptichuose. Visa 
tai daryti pradėta IV amž. Diptichai buvo skaitomi per mišias, per jų 
kanoną, ir tuo būdu mišios buvo aukojamos už aukotojus. V—VI amž. 
tik didesnių aukų davėjų vardai bebuvo žymimi diptichuose, o kiti auko- 
tojai buvo bendrai priminami ir už juos pasimeldžiama per mišias. Be to, 
diptichuose, be aukotojų vardų, buvo pažymimi taip pat kaikurių kitų as- 
menų vardai, pav., šv. tėvo, vyskupo ir ciesoriaus. Buvo pažymimi vardai 
net tų tikinčiųjų, kuriems specijališkai reikėjo maldų, pav., ligonių. Taip 
pat mirusių diptichuose buvo surašomi šventųjų ir Bažnčios geradarių 
vardai. Diptichai tvéré iki IX—X amž. 

Greta bendrųjų mišių aukų ilgainiui gimė specijalinės mišių aukos, 
ir vis plito ir plito. Čia mišios ,uZperkamos'") jau vieno aukotojo. Mišių 
laikytojas tam tikrai aukodavo mišias už užpirkėją ir melsdavosi jo in- 
tencija. Už kitus bebuvo meldžiamasi antroje vietoje, nespecijališkai. 
Tai bebuvo daroma už mišių dalyvius, Bažnyčios geradarius ir dar vie- 
ną kitą. 

Specijalinės mišių aukos skiriasi nuo bendrųjų aukų tuo, kad pirmuoju 
atveju mišios buvo aukojamos už daug asmenų, už visus mišių aukotojus 
ir t.t, o antruoju atveju specijališkai aukojamos už vieną asmenį, auko- 
toja. Be to, bendrosios mišių aukos buvo duodamos Bažnyčiai, kuri jas 
apversdavo mišioms laikyti, komunijai ir vėliau savo reikalams, o speci- 
jalinės aukos buvo duodamos mišių laikytojui, buvo mišių laikytojo nuo- 
savybė ir t. t. 

Specijalinės mišių aukos kilo labiausiai iš privatinių mišių. Tai įvyko 
tada, kai privatinių mišių bendrųjų aukų aukotojų skaičius vis mažėjo ir 
mažėjo ir ilgainiui per jas visai liautasi davus bendrųjų aukų. Privatinės 
mišios atsidūrė tokioje padėtyje, kad jų nebebuvo už ką aukoti. Tada ir 
pasišovė atskiri mišių užpirkėjai — gera proga pasinaudoti gausiais mišių 


1) Tai įprastas, bet nekanoniškas ir neteologiškas terminas. 

vaisiais ir patenkinti savo dvasios reikalus. VIII—1X amž. privatinių mi- 
šių klausymas buvo sulygintas su iškilmingų mišių klausymu. Tada pri- 
vatinės mišios visai išpopuliarėjo: buvo trumpesnės už iškilmingas mi- 
šias įr joms nereikėjo aukoti. Iškilus privatinėms mišioms, juo labiau 
buvo norinčių jas uZpirkti. 

Specijalinių mišių aukų praktiką sustiprino mišios už mirusius. Tai 
buvo privatinės mišios, per jas nebuvo einama komunijos ir nebuvo duo- 
dama bendrųjų aukų. Todėl jas jau savaime buvo galima užpirkti skyrium. 
Tas pat pasakytina apie VII amž. visur paplitusias votivos mišias. Jos 
buvo taip pat privatinės mišios ir buvo laikomos iš fundacijų ir vėliau už 
pinigines aukas aukotojo intencija. Jų laikytojai mišias atnašaudavo tam 
tikra formule, kurią lengva buvo pakeisti ir tuo būdu pritaikinti atskiriems 
aukotojų reikalams, intencijoms. 

Negalima nutylėti nė to, kad specijalines mišių aukas šiek tiek pastū- 
mėjo į priekį dar piniginės mišių aukos, nes šios aukos buvo duodamos ne 
bažnyčioje ir pinigus patogiau pritaikinti privatiniame gyvenime. 

Iš specijalinių mišių stipendijų jau kilo tikrosios mišių stipendijos. 
Tai įvyko tuo būdu, kad ilgainiui per užpirktas mišias liautasi meldusiesi 
už visus mišių dalyvius ir Bažnyčios geradarius, mišios bebuvo laikomos 
už jų užpirkėją ir meldžiamasi užpirkėjo intencija. Mišių kanone dipti- 
chų vietoje pradėta minėti tuos, kurie davė mišių stipendiją. Seniau mi- 
šios aukojamos buvo per votivą tam tikra formule, o per kitas mišias tam 
tikra maldele, kolekta. Ilgainiui bet kurioms mišioms atnašauti užteko 
laikytojui padaryti tam tikrą intenciją, nebereikėjo jokios formulės ir t.t. 
Kitaip sakant, kai kalbamuoju būdu pasikeitė mišios, tai specijalinės mišių 
aukos pavadintos stipendijomis. Bent, mano galva, taip galima išsireikšti. 

Mišių stipendijos, kaip ir specijalinės mišių aukos, buvo duodamos pa- 
čiam mišių laikytojui, jam išlaikyti ir t. t. 

Kelinto amžiaus kilimo yra mišių stipendijos, gerai nežinoma. Vienas 
kitas jų pėdsakas randamas jau iš VI amZ. Pav., Reims'o vyskupas šv. R e- 
migijus (mirė 533 m.) testamente paliko vynyną, kad visais sekmadie- 
niais ir šventadieniais „sacris altaribus offeratur oblatio et ludgunensibus 
presbyteris atgue diaconibus annua convivia praebeantur“ jo atminimui 
(pro commemoratione mea)!) Grigalius Turonietis (Tours) rašo, kad 
Prancūzijos karalienė Ultrogota (mirė 558 m.) „mane oblatis muneribus 
multis, in honorem beati confessoris (šv. Martyno), missas expetiit cele- 
brari“ prie šv. Martyno grabo.?) 

Vienas kitas VII amž. raštas taip pat kalba apie mišių stipendijas. 
Pav., Aleksandrijos vyskupo (610—616) šv. Jono gyvenimo aprašyme pa- 
sakyta, jog jis laikęs užpirktas mišias, kad laimingai sugrįžtų vieno tėvo 


1) Vz. Migne, P. L., 65, 973. 
*) De miraculis S. Martini, I c. 12, vz. Migne, t. p. 71, 926. 

sūnus, kas ir jvyke.') Be to, šv. Beda (apie 679 m.) pasakoja, jog tikin- 
tieji kunigams duodavę pinigų, kad kunigai atlaikytų mišias dvasinei ir 
pasaulinei jų naudai.?) 

VIII amž. jau tikriausiai buvo mišių stipendijos. Tai, be kitko, aiš- 
kiausiai liudija Metz'o vyskupo šv. Chrodegango (743—766) , Regulae ca- 
nonicorum“, reg. 42, kur pasakyta: „Si aliguis uni sacerdoti pro missa 
sua... aliguid in eleemosyna dare voluerit, hoc sacerdos vel clericus a tri- 
buente accipiat, exinde quod voluerit faciat“.?) 

Po VIII amž. mišių stipendijos yra dažnesnis reiškinys, o XII amž. 
jau visur paplito. 

Mišių stipendijos iš karto visai neišstūmė bendrųjų mišių aukų. Jos 
ilgai ilgai ėjo greta bendrųjų mišių aukų. Tik bendrosios mišių aukos vis 
mažėjo ir mažėjo, retėjo. Vėliau pasitenkinta jau tuo, kad bendrosios mi- 
šių aukos būtų duodamos bent per parapines mišias, kurios kilo iš iškil- 
mingų senovės mišių. Bet ir čia ilgainiui maža bebuvo bendrųjų mišių 
aukų gyvybės, bendrosios mišių aukos visai merdėjo. Tada Bažnyčia dar 
nusileido, būtent, bendrųjų mišių aukų duoti bereikalavo per sekmadienių 
ir didžiųjų švenčių (Kalėdų, Velykų, Sekminių ir Visų Šventųjų) mišias. 
Kaikur čia pridėtos Šv. Marijos ir vietos globėjo šventojo šventės. Bet ir 
ši priedermė užmiršta vidurinių amžių gale. Jos visai nebemini nė Tri- 
dento susirinkimas. Tuo būdu visai mirė bendrosios mišių aukos ir jų vietą 
užėmė mišių stipendijos. Iš bendrųjų senovės mišių aukų beliko sudėtinės 
mišios ir vyskupų ir klebonų priedermė sekmadieniais ir kaikuriais šven- 
tadieniais laikyti mišias už savo vyskupiją ir respektyviškai parapijonis. 
Bet per paskutiniąsias mišias (vyskupo ir klebono) nebegaunama jokių 
mišių aukų, jos veltui laikomos. 

Bažnyčia iš pradžių nė šaltai nė šiltai žiūrėjo į mišių stipendijas, joms 
buvo lyg abejinga. Iki Tridento susirinkimo net neišleido jokio visuoti- 
nio ir pilno mišių stipendijų įstatymo. Bažnyčia į mišių stipendijas teisi- 
kišdavo, kai pastebėdavo kurį piktnaudojimą, ką negero, kai kas nors ne- 
patikdavo ir t. t. 

Ne vieno būta mišių stipendijų piktanaudojimo. Tik jie vis dėlto, ga- 
lima sakyti, nebuvo visuotiniai, tebuvo atskirose vietose ar kaikurių asme- 
nų; nebuvo atskiros kurios jų sistemos. 

Be kitko, kaikurie kunigai buvo pradėję imti perdaug mišių stipendijų. 
Ju visų nebegalėjo greit atlaikyti. Laukia žmogaus intencija ir nėra galo. 
Dar, sakykime, pusė bėdos, jei mišios atlaikomos iki gyvos laikytojo gal- 
vos. Bet mišių laikytojas anksčiau miršta — nebeišmanoma, ką bedaryti 


') Vz. F. M. Cappello, Tractatus canonico - moralis de sacramentis iuxta 
Codicem Iuris Canonici, Taurinorum Augustae 1921, I n. 661. 

») Vz. Migne, P. L., 95, 205—207. 

3) Vz. Migne, t. p., 89, 1076. 

su likusiomis mišių stipendijomis. Į šią negerovę jau vyskupas šv. Ch r o- 
degangas atkreipė akį ir įsakė: „Ne privatus sacerdos missarum pecu- 
liarum plura suscipiat onera, sed illa tot sacerdotum coetui relinguat, 
a quibus citius et facilius offerentium intentiones possunt compleri“.') 

IX amž. Reims'o vyskupas Hinkmarus gavo išleisti šį įsakymą: 
„Ut nullus presbyterorum se ad anniversariorum capituli diem inebriare 
praesumat; ut nullus convivium occasione accepta pro mortuis adire 
praesumat“.?) p 

Kai X amž. visai išnyko bendras kunigų gyvenimas, tai kunigai labiau 
ir labiau pradėjo žvejoti, grobstyti ir net reikalaute reikalauti mišių sti- 
pendijų, nes nevisi teturėjo iš ko gyventi. Tai Bažnyčia taip pat pasmerkė. 
Pav., Paryžiaus sus. (1212), c. 11, uždraudė versti pasaulininkus kasmet 
užpirkinėti po tam tikrą skaičių mišių. 

Viduriniais amžiais perdaug prišvęsta kunigų. Daug kunigų buvo be 
nuolatinės vietos ir pareigų, net neturėjo savo vyskupijos. Tai kunigai 
perėjūnai. Iš ko gyvensi? Neprotingai padaryta, bet faktas. Ir vėl proga 
piktanaudoti mišių stipendijomis. Pav., IX—X am. visur kunigai kasdien 
laikė po daug mišių. Tai kaikurie kunigai, tiesa, darė iš pamaldumo. To- 
kiu pavyzdžiu gali eiti šv. Ulrichas Augsburgietis (mirė 973 m.), 
kurs dažnai po septynerias mišias laikydavo per dieną Dievo garbei. Bet 
dažniausiai daugelio mišių laikymo svarbiausia priežastis buvo mamonas — 
stipendijos, kuodaugiausia jų gauti ir į kišenę įsidėti. Tam dalykui dar 
buvo prielankios laiko aplinkybės, nes pasaulininkai iš kažkokio dvasinio 
gobšumo ir egojizmo norėjo kuodaugiausia gauti mišių, be galo jas užpir- 
kinėdavo. Laikyk ir laikyk — ir vis nesuskubsi. 

Kunigai perėjūnai sugalvojo traukti, vykti į tas vietas, kur vilėsi dau- 
giau gauti mišių stipendijų: reikia iš ko nors gyventi. Tai buvo vis dėlto 
nenatüralu. 

Kadangi kasdien buvo po daug mišių laikoma, tai pradėta apleidinti 
kaikuriuos mišių dalykus. Be kitko, mišios laikytos be tarnautojo. Tai 
,missa solitaria". Be to, per visas kurios dienos mišias buvo konsekruo- 
jama ta pati ostija. Tai daryta tam, kad mažiau atsieitų mišių laikymas ir t.t. 

Kunigai, grobstydami mišių stipendijas, per pamokslus perdaug į pa- 
danges keldavo mišias ir net per išpažintį įsakinėdavo užpirkti jas, kaipo 
atgailą. Savotiškas biznis?! 


Perdaug bejieškant kunigams mišių stipendijų, patys žmonės pradėjo 
piktanaudoti mišiomis, būtent, jas užpirkinėti blogiems tikslams.  Pav., 
mišios „de requie" buvo užperkamos už gyvus, kad jie greičiau nu- 
mirtų ir t. t. 


1) Regulae canonicorum, reg. 42, vz Migne, P. L., 89, 1076. 
?) Vz. Migne, t. p., 125, 766. 

Bažnyčia toms negerovėms už akių užbėgti uždraudė kasdien laikyti 
po daug mišių.!) 

Sunku buvo neklausyti Bažnyčios. Bet taip pat nelengva buvo iš karto 
atprasti skanaus kąsnelio — daug mišių stipendijų. Bažnyčios įsakymui 
ir savo tendencijoms sutaikinti sugalvotas ne vienas išėjimas, išrastos 
įvairios išimtys po daug stipendijų imti per dieną. 

Be kitko, sugalvota pasinaudoti „missa sicca“. Tai tokios mišios, per 
kurias buvo kalbamos visos mišių maldos, tik praleidžiama konsekracija 
. ir komunija. „Missa sicca" buvo laikoma jau pirmaisiais krikščionijos 
amžiais. Bet tai daroma buvo iš pamaldumo. Tai tebuvo, galima sakyti, 
savotiškos šiaipjau maldos, bet ne tikros mišios, nes trūko esminių mišių 
dalykų, dalių. Uždraudus kunigams kasdien laikyti po daug mišių, sti- 
pendijų grobstytojai kiek gaudavo stipendijų, tiek laikydavo mišių nuo 
pradžios iki ofertorijos, paskui atskaitydavo tiek pat vadinamųjų „secre- 
ta“ maldų, vieną kanoną ir atkalbėdavo daug pokanoninių kitų mišių maldų. 
Čia buvo dedamasi, kad teatlaikytos vienerios tikros mišios, ko buvo rei- 
kalaujama bažnytinėmis teisėmis, ir patenkinti mišių stipendijų davėjai, 
atsimelsta už daug mišių stipendijų. 

Jau Paryžiaus sus. (1212) uždraudė kalbamąsias mišias laikyti fundu- 
šavinių mišių vietoje. Paskiau jas pasmerkė daug provincijalinių susirin- 
kimų, bet visai teišnyko XVII amž. 

Kiek vėliau pradėta manyti, kad galima esą padalinti mišių vaisius, ir 
atnašauti atskiriems mišių užpirkėjams. Todėl buvo tokių kunigų, kurie 
už vieną stipendiją atnašaudavo „fructum satisfactorium“ mirusiesiems, 
o „fructum impetratorium“ gyviesiems, gyvųjų naudai ar intencija. Tai 
Bažnyčia kartkartėmis atmetė, nepripaZino.?) 

Dar buvo sugalvota, kad kunigas galįs imti vieną įprastą stipendiją, 
arba už „fructum medium“ ir antrąją stipendiją už „fructum specialissi- 


mum“. Tai Bažnyčia taip pat pasmerké.?) 


Seniau už teisiai binuotas mišias buvo galima imti atskiras stipendi- 
jas. Tai pirmąjį kartą uždraudė S. C. Concilii 1840 m., kas paskiau kart- 
kartėmis buvo atkartota.*) 


1) C. 53, D. I, de cons.: „Sufficit sacerdoti unam in die una celebrare missam, 
quia Christus semel passus est, et totum mundum redemit. Non modica res est 
unam missam facere, et valde felix qui unam digne celebrare potest. Quidam tamen 
pro defunctis unam faciunt, et alteram de die, si necesse est. Qui vero pro pecu- 
niis aut adulationibus, secularium una die presumunt plures facere missas, non esti- 
mo suadere damnationem". 

?) Pav.: S. C. C., Aretina, 28 apr. 1629; Tridentina, 13 iulii 1630; Clodien., 22 
iulii 1634; 13 dec. 1659; S. C. S. Off., 24 sept. 1665; Innocentius XII, const. „Nuper“, 
23 dec. 1697. 

* S. C. C., Neapolitana, 25 ian., 13 dec., 27 sept. 1659; S. C. S. Off., 24 sept. 
1665. 

*) S. C. C., Cameracen., 25 sept. 1858; Vivarien. 5 mart. 1887; Friburgen., 14 
apr. 1894; S, C. de Propag. Fide, 15 oct. 1863; 24 maii 1870. 

Išimtis — Kalėdų mišios, kur už visas trejas mišias teisiu įpročiu buvo 
galima imti stipendijas.') 

Kaikur buvo laikomos mišios už tą, kurs pirmasis duos stipendiją. 
Tai pasmerkė šv. tėvai Klemensas VIII 1604 m. ir Povilas V 
1614 m.?) 

S. C. S. Officii 1665 m. 24 rugs. paskelbė, jog už daug stipendijų te- 
laikyti vienerias mišias esą nusidedama teisingumui. Šv. tėvas Inocen- 
tas XII, konst. „Nuper“, 1697 m. 23 gruod., paaiškino, jog tiek laikytina 
mišių, kiek paskiriąs mišių davėjas. Jei stipendijų davėjas nepaskiriąs 
mišių skaičiaus, tai mišių skaičius suprastinąs esąs pagal ordinaro taksą; 
jei paskutiniosios nesą, tai nutarti esąs ordinaro dalykas pagal vietos 
įprotį.*) 

Seniau mišių stipendijų taksos nebuvo nutartos ir stipendijos buvo 
imamos pagal vietos įprotį. S. C. Concilii, Romana, 15 ian. 1639, nutarė, 
jog vienuolių mišių stipendijų taksą nutarti esąs ordinaro dalykas pagal 
krašto iproti*) Ta pati Kongregacija, Aprutina, 15 nov. 1698, pareiškė, 
jog laikytinasi įpročio ar diecezijos statutų mišių stipendijų taksos; ne- 
sant jokios stipendijų taksos, vietos ordinaro dalykas esąs ją išleisti“) 

S. C. Concilii, decr. 1625, ir šv. tėvas Inocentas XII, const. „Nu- 
per“, 23 dec. 1697, draudė imti naujas stipendijas, dar neatlaikius senųjų 
stipendijų. Tik paskiau paaiškinta, jog vis dėlto galima esą imti naujas 
stipendijas, jei visos stipendijos būsiančios atlaikytos .infra modicum 
tempus“. S. C. Concilii, decr. „Ut debita", 11 maii 1904, uždraudė pri- 
imti tiek mišių stipendijų, kurių apytikriai negalima atlaikyti per metus. 
Išimtis — stipendijų davėjų sutikimas. Be to, S. C. Concilii tame pa- 
čiame dekrete rašo: „Utile tempus ad manualium missarum obligationes 
implendas, esse mensem pro missa una, semestre pro centum missis, et 
aliud longius vel brevius temporis spatium plus minusve iuxta maiorem vel 
minorem numerum missarum“. Ta pati Kongregacija, paklausta, ar mišių 
stipendijų laikymo metą galima šiaip suprasti: 1—10 mišių — vienas mė- 
nuo, 10—20 mišių — du mėnesiai, 20—40 mišių — trys mėnesiai, 40—60 
mišių — keturi mėnesiai, 60—80 mišių — penki mėnesiai, 80—100 mišių — 
šeši mėnesiai ir kiekvienai tolesnei dvidešimčiai mišių po vieną mėnesį 
daugiau, in causa Leopolien. 1905 m. 27 vas. atsakė: „Rem relingui dis- 
creto iudicio et conscientiae sacerdotum iuxta Decretum et regulas a pro- 
batis doctoribus traditas“. 


1) Kalbamojo įpročio teisumą konstatavo jau šv. tėvas Benediktas XIV, 
const. „Ouod expensis“, 26 aug. 1748, kur šiandien legalizuota net įstatymo keliu, 
būtent, Kodekso I. C. kan. 824, $ 2. 

2) Vz. dar S, C. C., 16 iunii 1635; 30 maii 1643; Alexanen., 23 iunii, 1 sept. 1742. 

*) Vz. dar S. C. de Propag. Fide, 20 ian. 1893. 

*) Vz. dar S. C. C., Taurinen. 20 maii 1752; Ordinis Minorum Conventualium, 
8 maii 1905. 

*) Vz. dar S. C. C., Nullius Serenae, 8 dec. 1675; Larinen., 19 maii 1710. 

S. C. Concilii, decr, „Vigilanti“, 25 maii 1893, įsakė: , Praeterea, cum 
experientia docuerit, mala, quae deplorantur ex eo potissimum origines 
viresque ducere, quod in quorundam privatorum manus maior missarum 
numerus congeritur, quam iusta necessitas exigit, ideo iidem Emi Patres, 
inhaerentes dispositionibus a Romanis Pontificibus, ac praesertim ab Ur- 
bano VIII et Innocentio XII in Const.: „Cum saepe contingat" (Nuper) 
alias datis, sub gravi oboedientiae praecepto decernunt ac mandant, ut in 
posterum omnes et singuli abique locorum beneficiati et administratores 
piarum causarum aut utcumque ad missarum onera implenda obligati sive 
ecclesiastici, sive laici, in fine cuiuslibet anni, missarum onnera, quae re- 
liqua sunt et quibus nondum satisfecerint, propriis Ordinariis trandant 
iuxta modum abs iis definiendum. Ordinarii autem acceptas missarum in- 
tentiones cum adnexo stipendio primo distribuent inter sacerdotes sibi 
subiectos, qui eis indigere noverint, alias deinde aut S. Sedi, aut aliis Or- 
dinariis committent, aut etiam, si velint, sacerdotibus aliarum dioeceseon, 
dummodo sibi noti sint, omnique exceptione maiores et legitima docu- 
menta inter praefixum congruum tempus, quibus de peracta earundem sa- 
tisfactione constet". S. C. Concilii, decr. „Ut debita", 11 maii 1904, pa- 
aiškino, jog ka tik minėtasis mišių davimo metas einąs daugelio fundu- 
šavinių ir kitų su beneficija susijusių mišių nuo atlaikymo meto pasibai- 
gimo ir daugelio šiaipjau mišių nuo priėmimo stipendijos ir t.t.") 

S. C. Concilii, decr. „Ut debita“, 11 maii 1904, pareiškė, jog mišių lai- 
kytojai galį mišių intencijas atiduoti ar perduoti savo ordinarui, Šv. 
Sostui ir savo tikrai pažystamiems ir visai geriems (omni exceptione 
maioribus) kunigams, ir „qui vero missas a fidelibus susceptas, aut ut- 
cumque suae fidei commissas, aliis celebrandas tradiderint, obligatione 
teneri usque dum peractae celebrationis fidem non sint assequuti". 

Bjauriausia ir nuolatinė mišių stipendijų liga buvo vadinamoji mišių 
prekyba. Į ją seniai atkreipta akis, bet ją radikališkiau tepradėta gydyti 
nuo Tridento susirinkimo. 

Taip, Tridento susirinkimas griežtai uždraudė bet kuriuos mišių su- 
sitarimus, kur tik buvo bent panašumo į pasaulinę prekybą ir pelnimasi. 

Štai šio draudimo tekstas: „Atgue et multa paucis comprehendantur, 
in primis, guod ad avaritiam pertinet, cuiusvis generis mercedum condi- 
tiones, pacta et guidguid pro missis novis celebrandis datur, nec non im- 
portunas atgue illiberales eleemosynarum exactiones potius guam postu- 
lationes, aliague huiusmodi guae a simoniaca labe, vel certe a turpi 
quaestu non longe absunt, omnino prohibeant“.*) Tai atkartojo šv. tėvas 
Benediktas XIV, const. „Ad militantis“, 30 martii 1742. Be to, tas pats 
šv. tėvas konstitucijoje „Quod expensis", 1748 m. 26 rugp., pasakė „Quam 


1) Vz. dar S. C. C., Wratislavien., 17 martii 1916. 
2) Sess. XXII, de observandis et evitandis in celebratione missae. 

vero Nobis semper cordi fuerit, ut iuxta Sacrorum Canonum praescriptum 
a celebratione S. sancti missae sacrificii omnem avaritiae speciem omnem- 
que sordidi captandi lucri praetextum longissime arceamus". Propagan- 
dos Kongregacija 1791 m. 25 birž. dar priminė Tridento susirinkimo aukš- 
čiau kalbėtąjį nutarimą. Tai apskritai. 

In specie kalbant, pažymėtina tai, jog vienas iš kalbamųjų piktanau- 
dojimų yra nutraukimas stipendijos, perduodant kam kitam mišių stipen- 
dia, Nesvarbu, ar mišių stipendijos gautos toje pačioje vietoje ar kitur, 
didesnės taksos krašte, ir nuo jų nutraukiama. Tai Apaštališkasis Sostas 
jau seniai ir net kartkartėmis pasmerké.') 

Kiek vėliau manyta, kad mišių stipendiją galima esą nutraukti kuriam 
pamaldžiam tikslui, pav., bažnyčiai taisyti ar papuošti. Tai pasmerkė 
S. C. Concilii 1869 m. 19 sausio.) Ta pati Kongregacija 1898 m. 21 lapkr. 
pareiškė, jog negalima esą nutraukti nė to pelno, kuris gautas, keičiant 
mišių stipendijų pinigus. 

Šv. tėvas Inocentas XII, const. „Nuper“, 23 dec. 1697, paskelbė, jog 
fundušavinėms beneficijos mišioms užtenka perduoti stipendiją pagal vie- 
tos taksą; o pagal S. C. Concilii 1874 m. 28 kovo ir 25 liep. nutarimus tas 
pat pasakytina apie kapelianijos ir t. t. mišias. 

Šv. tėvas Benediktas XIV už mišių stipendijos nutraukimą iš- 
leido šias bausmes: nedeterminuotas ir vyskupo nuožiūra paskirtinas 
bausmes, pasaulininkams įvykio ekskomuniką ir dvasiškiams suspensą. 
Šv. tėvas Pi jus IX, const. „Apostolicae Sedis“, 12 oct. 1869, išleido šv. 
tėvui rezervuotą įvykio ekskomuniką už rinkimą mišių stipendijas dides- 
nés taksos vyskupijose ir siuntimą ju i pigesnės taksos vietas pagal tos 
vietos taksą. S. C. Concilii, decr. „Ut debita“, 11 maii 1904, tokią pat baus- 
mę išleido už neteisų nutraukimą mišių stipendijos bažnyčiai papuošti. 

S. C. Concilii 1875 m. 25 liep. paaiškino, jog į vadinamąją mišių sti- 
pendijų prekybą įeinąs knygynų ir kitų komersantų rinkimas mišių sti- 
pendijų ir davinėjimas jų laikytojams knygomis ar prekėmis, mišių rin- 
kimas stipendijų ir atidavimas knygynams ar krautuvininkams ir jų ati- 
davimas laikyti knygomis ar prekėmis, ir už tai baustina esą bažnytinėmis 
bausmėmis. Ta pati Kongregacija, decr. „Vigilanti“, 25 geg. 1893, už ką 
tik kalbėtuosius nusikaltimus išleido šias bausmes: pasaulininkams — 
vyskupui rezervuotą įvykio ekskomuniką, kunigams — įvykio suspensą 
a divinis ir šiaipjau dvasiškiams — šventimų suspensą ir negalingumą eiti 
kitų šventimų. Tai dar paaštrino Propagandos  Kongregacija 1893 m. 
18 rugp. 


') S. C. C., decr. 1625; Romana, 7 maii 1762; S. C. S. Off., 24 sept. 1661; 
Innocentius XII, const. „Nuper“; 23 dec. 1697; Benedictus XIV, ep. encycl. 
»Quanta cura", 30 iunii 1741. > y 

*) Vz. dar S. C. C., 9 sept. 1874; decr. „Ut debita", 11 maii 1904. 

Mišių stipendijos turėjo ir priešų. Be kitų, Wiklefas ir Jonas 
Huss mišių stipendijas laikė simonija. Tai pasmerkė Konstancijos susi- 
rinkimas (1413—1418), art. 25, kuris šiaip skamba: „Omnes sunt Simoniaci, 
gui se obligant orare pro aliis, eis in temporalibus subvenientibus“. Taip 
pat Kalvinas ir protestantai smerkia įprotį imti mišių stipendijas. 

Be to, Pistoja sinodas (synodus Pistoriensis) mišių stipendijas pava- 
dino šlykščiu piktanaudojimu. Tai pasmerkė šv. tėvas Pijus VI, const. 
„Auctorem fidei“, 28 aug. 1794, kaipo  ,falsa, temeraria, ecclesiastici ac 
pastoralis iuris laesiva, in Ecclesiam eiusque ministris iniuriosa (doc- 
trina)". 

Net pačioje Bažnyčioje buvo tokių vėjo srovių ar dvelkimu, kur buvo 
reikalaujama uždrausti mišių stipendijas ar bent jų nepriimti. 

Savotiškos buvo net kaikurių vienuolijų pažiūros į mišių stipendijas. 
Pav., šv. Pranciškus savo konventualams buvo įsakęs kiekviename 
vienuolyne per dieną telaikyti vienerias mišias.  Pamatas buvo tas, kad 
mišios nenustotų savo vertės ir pavojinga esą kunigui kasdien stoti prie al- 
toriaus. Dėl paskutiniosios priežasties pats šv. Pranciškus net ir kunigų 
šventimų nėjo. Kalbamojo šv. Pranciškaus draudimo vis dėlto neįvykdyta, 
nes pranciškonys gaudavo tiek daug mišių stipendijų, jog nebeatsispyrė 
kietai disciplinai ir visi kunigai pradėjo kasdien laikyti mišias už stipen- 
dijas. Šv. Ignacas Loyola, jėzujitų ordino įsteigėjas, savo regulose 
buvo griežtai uždraudęs imti bet kurias mišių stipendijas. Išimtis tebuvo 
viena, kurią E. Tenbörg šiaip formuluoja: „Der Jesuit darf ein Almo- 
sen für die Gesellschaft nur dann annehmen, wenn jeder Zusammenhang 
mit einer von ihm vermittenten geistlichen Wohltat fehlt") Paskiau 
Šv. Sostas jézujitams dėl neturto leido imti mišių stipendijas. Tai, pav., 
šv. tėvas Pijus IX 1859 m. padarė Vokietijos jėzujitų provincijai. 


') Die Messstipendien nach dem Codex Juris Canonici, Paderborn 1934, 39. 


Biblijografija 
(Bibliographia) 


Apologetika 

Andruška B., Kristus (Jo mesianizmas ir dievybė), Šiauliai 1935, 
336 in 8?, 5 lit. 

Veikalas padalintas į penkius skyrius: I. Mesijo sąvoka prieš Kristaus 
atėjimą ir Jo laikais; II. Kristus Mesijas; III. Kristus Dievas (čia Kris- 
taus dievybė įrodoma, remiantis šiais Šv. Rašto tekstais: Luk. 2, 48—49 
[ar iš šios vietos galima sudaryti visai pakankamą argumentą, argumentum 
peremptorium Kristaus didybei įrodyti, bijočiau tvirtinti, bet, aišku, kitų 
Šv. Rašto tekstų šviesoje jis turi reikšmės], Mat. 11, 25—27 [Luk. 10, 21— 
22], Mat. 16, 13—19, Mat. 21, 33—46 [Mork. 12, 1—2; Luk. 20, 9—19], Mat. 
22, 41—46 [Mork. 12, 35—37; Luk. 20, 41—44], Mat. 26. [Jėzus teismuose], 
Mat. 28, 16—20 [classica formula trinitaria], Jon. 3, 11—13 [nelengva, mū- 
sy manymu, šį vieta pakankamam argumentui sudaryti], Jon. 3, 14—18; 
5, 17; 10, 27—30; 16, 15; 17, 10; 14, 9—12; Jon. 14, 6; 16, 7; ir k.); IV. Jė- 
zus įrodė savo mesianizmą ir dievybę (savo paties asmens kilnumu, ste- 
buklais, pranašavimais ,atsikélimu iš numirusių); V. Kristaus dievybė ir 
gimstanti Bažnyčia (nuo pirmųjų Velykų iki apaštalų amžiaus galo). 

Kalbant apie visą veikalą, reikia pasakyti, jog parašytas rimtai ir su- 
prantamai. Panaudota plati literatūra. Veikalas skirtas daugiau platesnei 
visuomenei (labiau prasilavinusiems žmonėms, inteligentams pasaulinin- 
kams), bet drąsiai galimas rekomenduoti paskaityti teologui, jau nekalbant 
apie teologijos studijuozus. Malonu gale konstatuoti, jog gerb. autorius 
nuo seno jau turtina lietuvių apologetiką. 

Drinkwelder Erhard, Vollendung in Christus, Paderborn 1934, 
264 in 8°, 5 mark. 

Autorius, benediktinas misionierius, čia, pasak jo paties, turi tikslą 
parodyti, kad „der religiose Wert des Lebens Christi und des aus der Ge- 
meischaft mit Christus gelebten Lebens nicht nur relativ hóher steht als 
die Werte der anderen aus der Religionsgeschichte bekannten Formen re- 
ligiósen Lebens, sondern dass dieser Wert auch der absolut hóchste, durch 
keinen weiteren mehr überbietbar ist". 

Autorius įvade kalba apie religiją, visuotinį žmonijos gyvenime feno- 
meną, ir drauge kaikuriuos svarbesnius religinio gyvenimo momentus, pa- 

e 
sireiškusius iki krikščionijos laikų. Toliau jau kalba apie krikščionybę 
tobulą religinio gyvenimo pradą ir formą. Autorius parodo, kad tobulo 
religinio gyvenimo šaltiniu ir pavyzdžiu eina pats Kristaus asmuo; parodo, 
kaip Kristaus pavyzdžiu ir per Kristų gali būti ištobulintas kiekvienas 
atskiras žmogus. Gale paliečia ypatingą klausimą, būtent „kaip, kuria for- 
ma turi būti perteikiama krikščionybė pagonims. Autorius sako: „Sicher 
findet sich auch im chinesischen Denken, zumal im Konfutianismus man- 
ches, dass durch das Christentum nicht vernichtet, sondern gehoben und 
geweicht werden sollte... Kongfutse Kónnte doch auch seinem Volke ein 
Pádagoge zu Christus hin sein“. 

Visas veikalas parašytas giliai, šiltai ir todėl visai rekomenduotinas. 

Der Christ in der Zeit. 

Tai serija knygučių šiandie Vokietijoje aktualiomis temomis. Leidžia- 
ma Paderborne. Iki 1935 m. pradžios išleistos šios knygutės: Lutz H., 
Christentum und Deutschreligion, Teil 1, 0,70 mark.; Hartmann C, 
Christentum und Deutschreligion, Teil 2, 0,70 mark.; Muckermann 
Fr, Warum Konfessionen? 0,60 mark: Breitenstein D., Geist oder 
Blut, 135 mark.; Nillen J. Die religióse Bedeutung des Alten Testa- 
mentes für den katholischen Christen, 0,90 mark: Ruland L., Die 
Euthanasie, 0,50 mark.; Simon P. Mythos oder Religion, 1,60 mark.; 
Bartmann B, Positives Christentum in katholischer Wessensschau, 070 
mark. Kurie tų knygučių tikslai ir uždaviniai ,apie tai pasako patys kny- 
gučių leidėjai. Rinkinys „soll dem religiósen Aufbau des katholischen 
deutschen Volkes dienen. Sie (Sammlung) wird einerseits jene Versu- 
che zurückweisen, das Christentum im deutschen Volke durch andere Re- 
ligionssysteme zu ersetzen, sie wird aber anderseits positiv die katholi- 
schen Glaubenswahrheiten darlegen und sie den Christen unserer Zeit neu 
zum Bewusstsein bringen". 

Lang B. Katholische Männer (Eine Apologie in Lebensbildern. Mit 
20 Portrátzeichnungen), München 1934, 186 in 8°, 4,50 mark. 

Kalbamosios knygos autorius papasakoja dvidešimties žymių žmonių 
vokiečių pasaulininkų gyvenimą, kuris reiškėsi stipriai katalikiška dvasia, 
ėjo gilia katalikiška vaga. 

Knygos vertę galima suprasti jau iš to, kad ginti Bažnyčią ir Jai gero 
padaryti galima dvejopai, būtent, raštu ir pavyzdingu katalikišku gyvenimu. 
Šis pastarasis, ypač žymių žmonių pavyzdingas katalikiškas gyvenimas, rei- 
kia manyti, paveikia žmones daugiau, nekaip rašytinė apologetika. Todėl 
ne be reikalo sakoma, jog žymaus žmogaus katalikiškas gyvenimas sveriąs 
nemažiau už apologetikos didžiules knygas. Atsikartoja senas senas po- 
sakis: „Verba movent, exempla trahunt“. 

Karrer O., Das Religiöse in der Menschheit und das Christentum", 
Freiburg i. Br. 1934, IX +-264 in 8°, 5,20 mark. 


Biblijografija 63 


Veikalo pradžioje nagrinėjama (svarbiausia) religija istoriniu atžvil- 
giu, būtent, religijos kilimas ir plitimas. Toliau įdėta religijų sugretinimai 
ir vertinimai. Šioje vietoje iškeliama krikščionybės vertė ir pranašumas 
kitų religijų tarpe. Geriausiai parašytos yra tos, kur autorius kalba apie 
krikščionybės pranašumą ir apie maldą. Autoriaus etnologiniems išve- 
džiojimams specijalistai, manau, rastų šį tą prikišti (pergreiti apibendri- 
nimai bei išvados). Vargu visi teologai sutiks su autoriaus pareikšta nuo- 
mone apie išganymą ir krikščionybę ir t. t. 

Sertillanges A. D., Katechismus der Ungläubigen, ins Deutsche 
übertragen von Franz Halka Graf Ledóchowski, Graz 1934, I. Urgründe 
des Glaubens 178, II. Die Mysterien, 171, III. Die Kirche, 103; visos trys 
knygos 3,20 mark. 

Knygutės parašytos žinomo prancūzų dominikono Sertillanges. Para- 
šytos dijalogo forma. Jos skirtos tiesos jieškantiems pasaulininkams 
Tiesos jieškąs pasaulininkas klausia, teologas atsako. Atsakymai suglaus- 
ti, aiškūs, nors nevisados pakankamai platūs. 

Schmidt P. W., Der Ursprung der Gottesidee (Eine historisch — 
kritische und positive Studie), 2 Teil: Die Religionen der Urvėlker, 
V Band: Nachtráge zu den Religionen der Urvólker Amerikas, Asiens und 
Australiens, Münster i. W. 1934, XXXVIII--921 in 8°, 29,50 mark. 

Tai veikalo „Der Ursprung des Gottesideen“ penktasis tomas. Jis papil- 
do antrąjį tomą, kurs įvardytas: „Die Religionen der Urvólker Amerikas“. 
Šia tema jis teikia naujos papildomos medžiagos. Iš dalies šis tomas duo- 
da papildomos medžiagos ir trečiajam tomui, kalbančiam apie Azijos ir 
Australijos pirmykštes religijas. 

Autorius yra mokslininkų tarpe plačiai žinomas etnologas P. W. 
Schmidt. Pati pavardė pasako apie veikalo vertę. 

Zeitfragen (Religiós — wissenschaftliche Vortráge der Düssel- 
dorfer Jezuitenpatres, Kevelaer). 

Čia turime 150 išspausdintų paskaitų įvairiomis ir aktualiomis temo- 
mis. Kiekviena paskaita užima 4 spaudos puslapius in 8°; tos išspausdintos 
paskaitos iš eilės sunumeruotos. Dabar jų yra 150 num. Tas rinkinys ga- 
limas gerai panaudoti pamokslams ir paskaitoms draugijų susirinkimuose. 


Dr. Pr. Venckus. 


Dogmatinė teologija 


Deneffe A., Maria die Mittlerin aller Gnaden, Innsbruck 1934, 78 
in 8°, 1,20 mark. 

Rašinys skirtas ne tiek teologams, kiek platesnei visuomenei. Jo tiks- 
las supažindinti visuomenę su tuo, kodėl ir kaip Dievo Motina yra malo- 
nių tarpininke. 

Derckx H., Die Muttergottes die Erfüllung des Weibes der Uroffen- ` 
barung, Übersetzung durch G. van Poppel, Paderborn 1933, 292 in 8°, 
3,60 mark. 

Autorius šį veikalą pradeda žodžiais: „Niemand wird sagen kónnen: 
es mangle uns an guten, ja vorzüglichen sowohl dogmatischen wie asze- 
tischen Abhandlungen über die Marienverehrung... Trotzdem bleibt noch 
immer, wenn auch in geringem Masse, das Wort wahr, das der berühmte 
Oratorianer Faber seinerzeit an seine englischen Glaubensgenossen rich- 
tet, wo er sich darüber bcklagt, dass sie wahre Maria noch zu wenig be- 
kannt sei“. 

Tiesa, kad apie Šv. P. Mariją mes dar nevisa žinome; bet negalima 
sakyti, kad jau taip maža težinotume. Daugelis dalykų, kuriuos mini au- 
torius, teologams yra žinomi. Be to, pas autorių, kaip ir pas kaikuriuos 
kitus rašytojus marijologus, kaikur pasitaiko gal kiek ir perdrąsių posa- 
kių bei perdėjimų. Šiaip veikalas geras; jis parašytas lengvu stilium. 

Dentinger M. Das Reich Gottes nach dem Apostel Johannes 
(Deutsche Klassiker der Kath. Theologie aus neuerer Zeit, IV Bd.), 
Mainz o. J. 1934, XV +498 in 8°, 10 mark. 

Veikalas pasižymi spekuliatyviniu pajėgumu ir drauge giliu autoriaus 
tikėjimu. Jis skaitytojui ne tik padeda giliau pažinti tikėjimą, bet taip 
pat pažadina jo dvasią daryti gera, ją pakelia. 

Feckes C., Das Mysterium der heiligen Kirche (Dogmatische Unter- 
suchungen zum Wesen der Kirche), Paderborn 1934, 222 in 8°, 5,80 mark. 

Autorius kalba apie Bažnyčios pamatus, esmę ir prasmę. Veikalas pa- 
sižymi gilumu, aiškumu ir metodiškumu. Todėl veikalas galimas laikyti 
iš geriausių šios temos veikalų, kurie pasirodė per kelerius paskutinius 
metus. Dar pažymėtina, kad veikalo gale autorius kalba apie socijologinę 
(gal socijalinę?) Bažnyčios struktūrą. 

Geiselmann J. R., Die Abendmahlslehre an der Wende der christ- 
lichen Spátantike zum Frühmittelalter: Isidor von Sevilla und das Sakra- 
ment der Eucharistie, München 1933, XV +288 in 8°, 8,20 mark. 

Sioje knygoje autorius kalba apie tai, kaip Izidorius Sevilietis suprato 
Eucharistiją. Izidorių autorius laiko „der letzte abendländische Kirchen- 
vater und zugleich — der erste mittelalterliche Theologe“. Studija rimta. 

Kreuser M. Laiendogmatik, Einsiedeln 1934, 198 in 8°, 2,50 mark. 

Knygos turinys: 1. Dogma, 2. Gott und sein Werk, 3. Christus und 
sein Werk (čia kalbama ir apie Bažnyčią), 4. Der Hl. Geist und sein Werk 
(maloné, sakramentai), 5. Der Mensche und sein Werk (dorovés mokslas). 
6. Allen Werkes Vollendung (paskučiausieji dalykai). 

Knyga parašyta trumpai ir suprantamai. Bet joje yra ir nevisai vy- 
kusių išsireiškimų. Pav., 7 pusl. paminimi šv. Jonas ir šv. Povilas ir tuoj 
pridėta: „Su šiuo pastarojo mirtimi baigiasi Dievo apreiškimas“; matyti, 

vietoje „pirmojo“ klaidingai pateko žodis „pastarojo“ arba — šv. Povilas 
klaidingai paminėtas po šv. Jono; 31 pusl. autorius sako: „Audros nutil- 
dimas, apsėstųjų žmonių pagydymas ir t.t. nebuvo stebuklai; jie neišeina 
iš gamtos jėgų ribų (es lag noch in der Ordnung der Natur)“; tai kore- 
guotina; 77 pusl. parašyta: „Der Siindenfall, in der Heiligen Schrift in 
die Geschichte von der verbotenen Frucht gekleidet...“; 104 pusl. „Nur 
in den Dingen des Glaubens und des góttlichen Willens kann sie ein 
„Diktat“ des Heiligen Geistes genant werden“; tai perdrąsūs tvirtinimai. 


Rudloff L., Kleine Laiendogmatik, Regensburg 1934, 218 in 8°, 
2,20 mark. 


Autorius knygos pradžioje kalba apie apreiškimą, tikėjimą, autorite- 
tingą mokymą. Toliau yra trys svarbiausios knygos dalys: 1, Ewiger 
Schöpfungs — und Heilsplan, 2. Ausführung des Heilsplans, 3. Zuwen- 
dung der Erlósung. Gale priedas: Dievo buvimo įrodymas, tikėjimo iš- 
pažinimas, pirmųjų trijų pradžios kn. perskyrimų paaiškinimai ir k. 


Dalykai dėstomi trumpai, palyginti , giliai. Bet taip pat yra tokių 
posakių, nuomonių, su kuriomis vargu sutiks visi teologai. Pav., autorius 
62 pusl. rašo: ,, Schrecklich ist nun auch, dass aus dieser Geneigheit zum 
Bósen in jedem in der Erbsünde Geborenen sich ergibt die Unausblei- 
blichkeit persónlicher schwerer Sünden, so dass tatsáchlich, wenn es kei- 
nen Erlöser gäbe, die Menscheit in ihrer Gesamtheit ewiger Verdammnis 
entgegen eilte“; 88 pusl.: ,Einzig durch seine Auferstehung kann unsere 
Rechtfertigung bewirkt werden“; šie posakiai reikalingi yra, mažiausia, 
bent paaiškinimų. 

Rupprecht Pl, Der Mittler und sein Heilswerk: Sacrificium 
Mediatoris (Eine Opferstudie auf Grund einer eingehenden Untersuchung 
der Ausserungen des hl. Thomas v. Aquin), Freiburg i. Br. 1934, 164 in 8°, 
3,40 mark. 


Scheller Emil, Das Priestertum Christi im Anschluss an den hl. 
Thomas von Aquin (Vom Mysterium des Mittlers in seinem Opfer und 
unserer Anteilnahme), Paderborn 1934, 448 in 8°, 7,50 mark. 


Knyga parašyta nuodugniai ir gerai. Ją supras ne tik teologas, bet ir 
pasaulininkas inteligentas. Tiek pirmasis, tiek antrasis gali ją labai nau- 
dingai skaityti. 

Schumacher H., Kraft der Urkirche (Das „Neue Leben“ nach den 
Dokumenten der ersten zwei Jahrhunderte), Freiburg i. Br. 1934, X+172 
in 8°, 3,60 mark. 


Autorius remiasi Šv. Rašto N. Įstatymo knygomis ir kaikurių I—II amž. 
Bažnyčios Tėvų raštais. Dr. Pr. Venckus. 


66 Biblijografija 


Pastoralinė teologija, moralinė teologija, 
humiletika ir t. t. 


Arrghini A., Educazione e medicina della amozioni, Torino 1934, 
208 in 80, lirų; La nuova medicina delle passioni, Torino 1934, 204 in 
89, 12 liry. 

Pirmajame veikale autorius nagrinéja emocijas, ju prieZastis, mecha- 
nizmą, plitimą ir t. t, pažymi išvadas, liečiančias šitų aistrų auklėjimą 
ir gydymą. 

Antrajame veikale studijuoja aistras, jų klasifikaciją, priežastis ir 
t. t. Aistros nėra griežta prasme organiškos ligos, nors kartais ir gali būti 
jų priežastis ar padarinys. Šiuo pagrindu besiremdamas, autorius nagri- 
nėja aistros ligų plitimą. Paskutinis skyrius skiriamas dorovės klausi- 
mams, kurie yra susiję su aistra, ypač jos atsakingumu. 

Veikalai skiriami nuodėmklausiams, auklėtojams. Autorius painiau- 
sias problemas dėsto labai aiškiai. Kas moka italų kalbą, turės rankoje 
rimtą priemonę painiems išvidinio gyvenimo reiškiniams spręsti. 

Asmussen H., Die Seelsorge (Ein praktisches Handbuch über 
Seelsorge und Seelenführung), München 1934, 3,80 m. 

Auric R. Etude sur le service obligatoire de travail, Paris 1934, 
162 in 80, 12 fr. 

Busquet J. et Garcia-Bayon J., Thesaurus confessarii seu 
brevis et accurata summula totius doctrinae moralis?, Madrid 1934, 
942--XVI in 120, 

Veikalélis yra šv. Alfonso de Liguori moralinės doktrinos santrauka. 
Sukrauta visa, kas nauja ir žinotina iš Kodekso I. C., kongregacijų at- 
sakymų, autentiškų Kodekso I. C. aiškinimų. Nepamiršta mūsų laikų 
naujausios moralinės teologijos problemų, k. a. eugenikos, sterilizaci- 
jos, kokaino vartojimo, biržos spekuliacijos ir t. t. Principai statomi aiš- 
kiai, duodant praktiškus kazusų sprendimus. Kunigai, neturį daug laiko 
plačiau susipažinti su sau rūpimais klausimais, bus dėkingi autoriams 
už šį nuodėmklausiams skirtą lobį. 

Civardi L., Manuel d'Action Catholique, traduit de l'italien par 
J. Claex, Bruxelles 1934, 359 in 80. 

Mgr. Civardi yra italų kat. akcijos dvasios vadas ir „L‘assis- 
tente ecclesiastico“ kat. akcijos vadų organo redaktorius. Per kelis me- 
tus jo „Manuale di Azione Cattolica“ susilaukė septynių leidimų ir išvers- 
tas į daug svetimų kalbų. 

Autorius, pakalbėjęs įžangoje apie reikalą pažinti kat. akciją, vei- 
kalą skirsto į dvi dalis. Pirmojoje dalyje aiškina kat. akcijos esmę ir 
dalyką skirsto į penkis skyrius: kat. akcijos sąvoka (I sk.), kat. akcijos 
tikslai (II sk.), kat. akcijos apaštalavimas (III sk.), kat. akcijos organi- 

zacija (IV sk.), kat. akcijos būtinumas (V sk.). Antrojoje dalyje kalba 
apie kat. akcijos santvarką: kat. akcija ir bažnytinė hierarchija (VI sk.), 
kat. akcija ir dvasiškija (VII sk.), kat. akcija ir politika (VIII sk.), kat. 
akcija ir padedamieji veikalai (IX sk.), kat. akcija ir socijaliniai bei 
ekoniminiai veikalai (X sk.). 

Gausi dokumentacija, direktyvų tikrumas. 

Kam neprieinama prancūzų kalba, šio veikalo vertimą gali rasti len- 
kų kalba (Podrecznik Akcji Katolickiej), kuo ypač gali pasinaudoti se- 
nesnioji kunigija. 

Clemens R., Personalitė juridigue, Paris 1935, 272 in 80, 35 fr. 

Cóté L. De la chaire au micro (Causeries evangeligues), Monreal 
1934, 215 in 120, 

Devyni pašnekėsiai prie mikrofono apie Kristaus pamokslą ant kal- 
no, prisikėlimą, greitą krikščionijos paplitimą, pasaulininkų apaštalavi- 
mą ir uždaras rekolekcijas, turtus ir neišvengiamus socijalinius nelygu- 
mus. Doktrina solidiška, forma patraukianti. 

Der katholische Staatsgedanke (Bericht über die 
katholisch - sozialer Tagung der Zentralstelle des Volksbundes der Katho- 
liken Oesterreichs am 29 u. 30 April 1934 in Wien), Wien 1934, 109 in 
80, 1,25 m. 

Donat J., Ethica generalis6 ir Ethica specialis», Oeniponte 1934, 
I—II in 80, VIII4-299 ir VIII-|-367. 

Veikalo medžiaga turtinga, knygos, scholastinés filosofijos principai 
gvildenami nuodugniai ir aiškiai. Nenuostabu, kad bendroji etika per 15 
metų susilaukė šeštojo leidimo, o specijalinė etika per 13 metų penk- 
tajį kartą spausdinama. 

"Naujasis „Ethica“ leidimas turi žymių pakeitimų ir gerokai paplés- 
tas: I tom. 70 psl., o II tom. 64 psl. 

Veikalas rekomenduotinas labiausiai filosofijos ir moralinės teologi- 
jų studentams. 

Eymieu A., Le gouvernement de soi - mėme (Essai de psycho- 
logie pratique, Troisiéme série. L'art de vouloir), Paris 1935, 252 in 
120, 12 fr. 

Tai tretysis praktinés psichologijos autoriaus tomas. Gilus Zmogaus 
sielos pažinimas, jos galių mechanizmo išnarpliojimas ir sudéstymas, stip- 
riai praktiškas protas leidžia autoriui daryti labai gyvenimiškas aplika- 
cijas norėjimo srityje. Norėjimas pats, jo taikymas, kuriant nusiteiki- 
mus, jų įgimtis, sritis, svarba, įtaka valiai ir t. t., visa tai yra įdomu 
ne tik pedagogui ir kiekvienam susirūpinusiam savivalda, bet taip pat ir 
moralistui, nes dorovė ne vien draudimais ir įsakymais tvarko žmogaus 
elgimasi, bet ypač formuoja tuos dorovinius nusiteikimus, kurie leidžia 


68 Biblijografija 


žmogui kilti prie dorovinio idealo. Ne minimalistų, bet maksimalistų pro- 
grama yra tikrai evangeliškoji dorovė. 

Gisguiere E. O. Praem. Tu autem o homo Dei. Instructiones 
de sacerdotio ad diaconos in sacro secessu ordinationi presbyterali praevio 
constitutos, in usum guogue sacerdotum exercitia spiritualia annua aut 
guotidiana instituentium, Averbodii 1934, 348 in 80, 30 fr. 

Veikale yra daug pamokymų apie kunigo pašaukimą, kunigystę, ku- 
nigo gyvenimą, mąstymą, šv. Mišias, brevijorių ir t. t. Veikalas reko- 
menduotinas kandidatams į kunigus ir kunigams: pirmiesiems — kad 
pasiruoštų didžiajai garbei, kurios jie siekia; antriesiems — kad bent 
retkarčiais atsigaivintų ir sustiprėtų šventame pašaukime. Doktrina tik- 
ra, dėstymas aiškus ir lotynų kalba nepersunki. 

Gmelch J., Seelenbrot (Predigten, Anschrachen und Vortráge), 
Rottenburg 1934, I—II in 80, 171 ir 307, 3 m. ir 5,40 m. 

Autorius pasižymi originališkomis idėjomis, viliojančia forma, gyva 
kalba, klausytojus įdomaujančia konstrukcija. II tome įdėti keli pamoks- 
lai sekmadieniams po Sekminių, vėlinių oktavai, komunijai, mokslo metų 
užbaigai ir t. t. III tome yra keturios konferencijos moterims ir jaunoms 
mergaitėms, šešios konferencijos motinų draugijai ir dešimts įvairiems 
susirinkimams. 

Gruber D., Die drei Kreuze auf Golgota (Sieben Fastenpredigten). 
Rottenburg 1935, 21 in 80, 1,40 m. 

Kiekvienas Kalvarijos kryžius pamoko gerai pasiruošti velykinei iš- 
pažinčiai, Gavėnios metui tema parinkta labai vykusiai. Pamokslai tai- 
komi liaudžiai. Autorius gausiai naudojasi Šv. Rašto tekstais ir savo 
misijoniško darbo patirtimi. Pavyzdžiai pavaizduoja dėstymą ir sukaupia 
dėmesį. Jo pamokslai negali nepatikti klausytojams. 

Faidherbe A. J., La justice distributive, Paris 1934, 184 in 
80, 25 fr. 

Autorius savo veikalą pradeda bendrais svarstymais apie teisingumą 
ir distributyvinį teisingumą (I sk.), paskui įrodinėja, kad distributyvinis 
teisingumas yra tikras teisingumas, nes jis taikomas kitam (II sk.), kad 
jo privalomumas ir jo teisė yra griežtos teisės privalomumas (III sk.) ir 
kad proporcijos lygybė, kurią jis nustato, yra tikroji lygybė (IV sk.). Iš 
eilės jis studijuoja šio teisingumo veiksmus (V sk.), ir jam priešingas 
nuodėmes (VI sk.), restituciją (VII sk.) ir santykius tarp baudžiamojo 
ir distributyvinio teisingumo (VIII sk.). 

Ši studija yra teologinis traktatas. Jis rodo, kad net scholastiné 
moralinė teologija turi dar neeksplotuotų klodų. 

Kadangi distributyvinis teisingumas yra administracinės teisės pra- 
das, valdžios dorybė ir apie jį labai maža tekalbama ir terašoma, tai vei- 
kalas labai naudingas. 

Funk A, Film und Jugend (Eine Untersuchung über die psychi- 
schen Wirkungen des Films im Leben der Jugendlichen), München 1934, 
174 in 80, 4,80 m. 

Jorio Th. A. Compendium theologiae moralis iuxta methodum 
I. P. Gur y, S. I, ad normam Codicis Iuris Canonici redactum a R. Tum- 
mulo S. I. (Editio quinta, recognita, emendata et aucta), Neapoli 1934, 
I 649. 

Autorius neapvilia savo skaitytojų. Apaštalų Sosto nauji atsakymai, 
bažnytiniai ir civiliniai įstatymai sužymėti savo vietoje. Naujųjų laikų 
klausimai sprendžiami, toki kaip „elementum subiectivum imputabilitatis 
actus humani a variis causis petitum, neoterica guaedam postulata inco- 
lumitatem vitae tam individualis tam speciei inficientia, non sine lamen- 
tabili iactura matrimonii christiani et ipsius societatis“ ir kiti. 

Iš to, kad veikale atsižvelgiama tik į „ius italicum“, suprantama, kad 
visų pirma jis skiriamas Italijos studijuozams. 

Šitame tome turime šiuos traktatus: De actibus humanis, De conscien- 
tia, De peccatis, De virtutibus, De praeceptis Decalogi, De praeceptis 
Ecclesiae, De iustitia et iure et De contractibus. Trūksta galutinio žmo- 
gaus tikslo traktato. Tuo tarpu, pasak šv. Tomo Akv. (1, 2, q. 1), „primo 
considerandum occurrit de ultimo fine humanae vitae, et deinde de his 
per quae homo hunc finem pervenire potest, vel ab eo deviare: ex fine 
enim oportet accipere rationes eorum, quae ordinantur ad finem“. 

Vadovėlis pasižymi dėstymo aiškumu, doktrinos solidiškumu. 

Kassiepe M., Die katholische Volksmission in der neuen Zeit 
(Grundsützlichten und Praktisches für den Seelsorger), Paderborn 1934, 
200 in 89, 2,80 m. 

Krajewski J. Christus bei den Kindern (Neue Kinderpredig- 
ten), Freibung i. Br. 1934, XV-+157 in 89, 2m. 

Levaud B., Le monde moderne et le mariage chrétien, Paris 1935, 
438 in 89, 20 fr. 

Sis veikalas kilo i$ konferenciju, kurias autorius yra sakes Friburgo 
katedroje. Spaudai jas ruošdamas, žymiai praplėtė ir pamokslišką formą 
pakeitė dėstomąja forma. 

Veikalas skirstomas į tris dalis. Pirmojoje dalyje (bendrojoje) au- 
torius kalba apie pasaulio ir Bažnyčios konfliktą dėl santuokos. Jis čia 
dėsto naująsias antikrikščionybės doktrinas ir praktikas santuokos sri- 
tyje: Sovietų santuokos legislacija ir jos padariniai, šios legislacijos pir- 
matakus, būtent, Normano Haire, Lindsey ir Russell'io klaidas (I sk.). 
Paskui jis traktuoja krikščioniškosios santuokos idėją ir jungtuvių tris 
gėrybes: kūdikį, ištikimybę, sakramentą (II sk.). Antroji dalis specijali- 
nė; įvardinta: Katalikų Bažnyčia saugo santuokos gėrybes nuo antikrikš- 
čioniškų ir nemorališkų teorijų. Ši dalis padalinta į tris sekcijas pagal 

tris santuokos gėrybes. Pirmojoje sekcijoje ginama pirmoji gėrybė — 
kūdikis, ypač dėstoma Bažnyčios pozicija, kalbant apie gimimų aprėžimą 
(III sk.), pasikėsinimą ant vaiko gyvybės ir abortą (IV sk.) ir pasikė- 
sinimą ant reproduktyvinės galios arba sterilizaciją (V sk.). Sekcijoje, 
kuri kalba apie antrąją santuokos gėrybę — ištikimybę, yra du skyriai: 
meilė pasaulio ir Bažnyčios supratimų (VI sk.), ir tikra ir klaidinga mo- 
ters emancipacija (VII sk.). Trečiojoje sekcijoje, kur kalbama apie tre- 
čiąją santuokos gėrybę — sakramentą, pirmiausia aiškinamas santuokos 
sakramentas (VIII sk.) „paskui divorsas ir nesuardomumas (IX sk.). Tre- 
čioje dalyje yra du skyriai: ar santuokos krizis išsprendžiamas ( Xsk.) 
ir Pijaus XI programa santuokinei dorovei atnaujinti. Priede kalbama 
apie įgimtosios teisės moterystę pagal šv. Tomą Akv., komunistų ir mies- 
tiečių (buržujų) amoralizmą, perijodiško susilaikymo santuokoje, doro- 
vingumą, atsižvelgiant į Ogino - Smulders metodą, ir apie moterų darbą 
pramonės įstaigose ir Japonų vaikų darbą (sweating - system redivivus). 

Iš šio turinio aiškėja, kad autorius santuokos klausimą nagrinėja 
visa plotme. Planas remiasi „Casti connubii“ enciklikos planu ir yra jos 
platus komentaras. 

Kunigai ir pasaulininkai, besidomį dabarties santvarkos klausimais, 
ras šioje knygoje tikrą vadovą; specijalistas rašo ir meistriškai parašė. 

Muckermann H., Eugenik, Berlin 1934, VIII+173 in 89, 5,85 m. 

Turinys: I. Ursprung und Entwicklung der Eugenik, IL. Eugenisch 
wertfolle Ergebnisse der menschlichen Erforschung, III. Erbbiologische 
Differenzierung des Nachwuchses, IV. Eugenische Erziehung, V. Euge- 
nische Auslese zur Hemmung des Nachwuchses erblich Belastetes, VI. 
Eugenische Auslese zur Fórderung der erbgesunden Familie. Nachtrag: 
Aus den eugenischen Schrifttum. 

Müncker Th. Die psychologischen Grundlagen der katholischen 
Sittenlehre, Düsseldorf 1934, IV+340 in 89, 10,80 m. 

Oberhammer C., Nouveau recueil d'exemples à l'usage, des 
prėdicateurs, confėrencier, catechistes, traduit de l'allemand par l'abbé 
M. Grandclaudon, Tournai 1934, 320 in 20X14, 22,50 fr. 

Kad klausytojai, labiausiai vaikai, jaunuomenė ar maža išsilavinę 
žmonės suprastų religijos dėstymą, viena iš priemonių yra konkretizuoti 
patį dėstymą. Ši idėja įkvėpė autorių surinkti daugiau už 300 pavyzdžių, 
sugrupuoti į 40 antraščių. Pavyzdžiai taikomi apaštalų išpažinimo doktri- 
nai, įsakymams, malonei ir sakramentams dėstyti. 

Oddone A. Teoria degli atti umani, Milano 1933, VII -262 in 
80, 15 lirų. 

Veikalas turi dvi dalis. Pirmojoje dalyje traktuojama apie išvidinius 
žmogiško veiksmo pradus, kur keturiuose skyriuose šis veikimas nagri- 
nėjamas psichologiniu, moraliniu ir antgamtiniu atžvilgiais. Antrojoje 

dalyje dėstoma apie išorinius žmogiško veiksmo pradus. Čia įeina: fizi- 
niai ir moraliniai įstatymai, amžinoji ir natūralinė tesė, Moizės teisės, 
Evangelijos įstatymas, bažnytinis ir pasaulinis įstatymas, sąžinė. 

Medžiagos suskirstymas labai savotiškas. Veikalas skiriamas prasi- 
lavinusiai publikai. 

Pelz J., Kinderpredigten (Neue Folge), München 1934, 207 in 80, 
3,20 m. 

Pfarrgemeinde und Laienapostolat, Freiburg i 
Br. 1934. 

Tai brošiūrų serija po 16—24 psl. Kaina po 0,15 m. Heft 1: W. Wie- 
sen, Die Pfarrgemeinde als Betätigunsfeld des Laienapostolates; Heft 
2: W. Wiesen, Die Pfarrgemeinde Grundlage und Pflanzstäte des 
Laienapostolates; Heft 3: W. Wiesen, Die katholische Aktion das grosse 
Programm des Laienapostolates; Heft 4: R. Svoboda, Das Kind im 
Kreuzzug des Laienapostolates; Heft 5: R. Svoboda, Jungmann und 
Laienapostolat; Heft 6: R. Haas, Der Mann und das Laienapostolat; 
Heft 7: M. Ruchmich, Die Frau und das Laienapostolat. 

Prümmer D. M. Vademecum theologiae moralis in usum exa- 
minandorum et confessariorum?, Friburgi Brisgoviae 1934, XXXIV -|-586 
in 129, 2,50 m. 

Sis ketvirtasis leidimas daug pataisytas,  atsiZvelgia j naujausius 
Vatikano kürijos sprendimus. Visiems yra žinomi „Manuale theologiae 
moralis“ savumai. Minimasis „Vademecum“ ir yra kondensuotą pasta- 
rojo veikalo santrauka. 

Raab K., Das Katechismusproblem in der katholische Kirche, 
Freiburg im Br. 1934, XX--266 in 89, 5 m. 

Regout R., La doctrine de la guerre juste de saint Augustin à nos 
jours d'aprés les théologiens et les canonistes catholiques, Paris 1935, 350 
in 80, 50 fr. 

Rieger J. Reifende Saaten (Auf Gottes Ackerfeld. Neue Folge: 
Sontagsfredigen), Erster Teil: von Advent bis Pfingsten, Rottenburg 1934, 
XII--235 in 89, 4,50 m. 

Pamokslų sakymai yra padarę didelę pažangą. Sis rinkinys yra nau- 
jas įrodymas. Amžinosios tiesos dėstomos nauja forma, pritaikinta mū- 
sy laikams. Ko daugiau benorėti? Pasirodo, kad apie sakyklą, iš kurios 
Rieger skelbdavo Dievo žodį, susibūrdavo kartais po 3.000 klausytojų. 
Todėl galima eiti į jo mokyklą. Pamokslininkas nesigailės suėjęs į pa- 
žintį su šiais pamokslais, o klausytojai džiaugsis, girdėdami kalbant taip, 
kaip Rieger yra kalbėjęs. 

Riche H., Pour la paix entre les peuples, Liége 1934, 164 in 80, 

Vis gyvas ir nervinąs taikos klausimas tautose. Šioje knygoje na- 
grinėjami šie klausimai: I. Patrijotizmas: teisingos ir klaidingos doktri- 

nos (kraStutinis nacijonalizmas ir antipatrijotizmas arba revoliucijonie- 
riškas internacijonalizmas), II. Tarptautinė kooperacija, III. Tarptautinė 
pacifikacija: tikroji doktrina (karas, taika, pasiruošimas karui, taikos 
organizacija) ir klaidingos doktrinos (kraštutinis militarizmas, sentimen- 
talus pacifizmas). Priedai: Hagos konvencija, Lokarno traktatas, Pary- 
žiaus paktas (Briand-Kellog), Londono traktatas (1933 m. liepos m. 3 d.), 
nusiginklavimo konferencija. 

Rommen H. Der Staat in der katholischen Gedankenwelt, Pader- 
born 1935, 372 in 80, 6,30 m. 

Šis šiandien taip aktuališko veikalo turinys: Idee des Menschen, 
Organische Staatsauffassung, Naturrecht, Ursprung des Staates, Wesen 
des Staates, Ziel des Staates, Lehre von der Staatsgewalt, Staat und 
Kirche, Völkerrecht. 

Schubert F. Grundzüge der Pastoraltheologie, I: Homiletik, 
Graz 1934, XII+97 in 80, 5 s. 

Seipel J. Von der sozialen Liebe (Priesterworte gesprochen bei 
den Monatsversammlungen der „Caritas socialis“), Wien 1933, 222 in 80, 

Garbingas ir mokytas valstybės vyras šiame veikale matomas nau- 
joje šviesoje, kaipo šventas kunigas ir įžymus pamokslininkas. 

Kiekvieną ketvirtą mėnesio sekmadienį „Caritas socialis“ po šv. mi- 
šių klausėsi šio garsaus praloto pamokslų labdaringomis ir socijalinėmis 
temomis. Jo pamokslai buvo stenografuojami ir dabar išspausdinti. 

Šis rinkinys daug padės šv. Vincento a Paulio draugijos vadams. 

Seraphinus a Loiano P., Institutiones Theologiae moralis, 
I: Theologia fundamentalis, Taurini 1934, 492 in 21/5x14, 20 lir. 

Sio veikalo autorius pasiryZo sukondensuoti dorovés moksla ir savo 
trisdešimties metu profesoriavimo patyrimą į moralinės teologijos Suma. 
Mirtis jį užklupo, pabaigus, bet dar neišspausdinus savo darbo. Šį fun- 
damentalinės teologijos veikalą išleidžia jo bendrabrolis Maur de 
Grizzana. Doktrina dėstoma aiškiai ir su griežta dijalektika. Tai gi- 
lus veikalas ir tik tipografiškoji dispozicija, leidžianti atskirti esminius 
dalykus nuo antraeilių, šį veikalą daro prieinamą ir tiems, kurie nesidomi 
smulkesniais išaiškinimais, nemėgsta didesnės analizės. 

Sertillange A. D., Nos serviteurs, Paris 1933, 48 in 120, 3 fr. 

Tai moralinės šeimininkų priedermės tarnams. 

Sinėty R., Psychopathologie et direction, Paris 1934, 258 in 80, 
15 fr. 

Pirmasis ir antrasis šios knygos skyriai skiriami vyriausioms psicho- 
patijos formoms, būtent, psichozėms ir psichonevrozėms (histerija, psi- 
chastenija, neurastenija). Trečiasis sk. traktuoja neurastenijos išskaidy- 
mą, ketvirtasis sk. — histeriją, penktasis sk. — religinę psichopatiją, 

šeštasis sk. — praktiškus patarimus, vadovaujant psichopatams, septinta- 
jame sk. kalbama apie pirmuosius kunigų psichopatijos reiškinius. 

Veikalas labai kondensuotas. Jame randame daug mokslo žinių 
ir kompetentiškų patarimų liguistoms sieloms vadovauti. 

Stockums W., Der Beruf zum Priestertum (Gedanken und Er- 
wägungen für Theologen und Priester), Freiburg im Br. 1934, VIII +-260 
in 89, 3,50 m. 

Po kelių įžanginių pastabų apie pašaukimo žodžio prasmę vysk. Stoc- 
kums iš eilės traktuoja 15 sk. apie pašaukimo reikalingumą, jo esmę, die- 
viškąjį pašaukimą, į kunigystę pašaukimų rūšis, pašaukimo žymes, tiesią 
intenciją, blogą ir nepakankamą intenciją, palinkimą į kunigystę, laisvę 
pasirenkant kunigystę, sugebėjimus ir reikalingą formaciją, dorinius sa- 
vumus, sveikatą ir namiškius, bažnytinį celibatą. Nedaug tėra tokių vei- 
kalų, kurie taip vispusiškai nagrinėtų pašaukimą. 

Storr R., Erlósung (6 Fastenpredigten und eine Karfreitagspre- 
digt), Rottenburg 1935, 80 in 89, 1,60 m. 

Nuodėmė ir išganymas, išganymas ir Išganytojas, Jėzus Kristus — 
mūsų Išganytojas, išganymas ir Dievas, išganymas ir žmogus, nuolatinė 
Auka, naujas gyvenimas Kristuje — štai šios gavėnios pamokslų antraš- 
tes. Pagrindinė mūsų religijos dogma dėstoma su dideliu teologisku 
tikslumu, aiškia forma, kuri yra prieinama ir paprastai auditorijai. 

Ter Haar F., Casus conscientiae de praecipuis huius aetatis pec- 
candi occasionibus, Taurini 1934, VIII--184 in 80, 10 lirų. 

Veikalas turi dvi dalis. Pirmojoje dalyje yra nuodémés pavoju prak- 
tiški kazusai, bendros pavojų rūšys. Antrojoje dalyje (svarbiausioje ir 
ilgesnėje) sprendžiamos atskiros nuodėmių progos, k. a., netinkamos 
mokyklos, knygos, pasilinksminimai, teatrai, kinai, privatiški vizitai, mo- 
terų drabužiai ‚radio, barai ir t.t. 

Dalykai traktuojami sistematiškai, medžiaga ir argumentai gausūs, 
dėstymas aiškus ir nenukrypstąs į nereikalingą griežtumą bei laksišku- 
mą. Tai geri šio leidinio savumai. 

Veikalas rekomenduotinas klebonams, nuodėmklausiams ir pamoks- 
lininkams. 

Tihamér Tóth, Le Symbole des Apötres, II partie: Dieu. La 
Providence. Sermons traduits du hongrois per l'abbé Marcel Granclau- 
don, Tournai 1934, 346 in 20X13, 22,50 fr. 

Įžangoje autorius kalba apie pamokslų sakymo paslaptį ir ju sėk- 
mingumą, duoda praktiškų patarimų, kurie laiduoja, kad pamokslas bus 
klausomas ir klausytojas pasinaudosiąs. 

Mgr. Tihamėr Tóth yra veigrų centrinės seminarijos rektorius ir 
Budapešto universitete yra bažnytinės iškalbos profesorius. Jo pamoks- 

lai turi didelį pasisekimą dėl naujo dėstymo būdo, tono aktuališkumo, 
vaizdų, kurie kalba į žmogaus vaizduotę ir į širdį. 

Be tikiu į Dievą (I t.), turime jau ir tikiu į Jėzų Kristų (II t.). O 
taip pat turime du tomus Dešimts Dievo įsakymų, vieną t. Kristus kan- 
čioje ir garbėje (Gavėnios pamokslai), vieną t. Kristus ir mūsų laikų 
problemos. Jie yra vokiškai ir lenkiškai išversti. 

Tiha m ér Tóth, Jaunos sielos auklėjimas, Kaunas 1935, 264, 
5 litai. 

Autorius kreipiasi į jaunuomenės auklėtojus ir su jais dalinasi savo 
patyrimo ištekliais, įgytais per dvidešimtį metų sėkmingo darbo su jau- 
nuomene. Jis nesitenkina, kaip labai dažnai daroma, dabartinių įpročių 
kritika, bet pozityviškai dirba darbą ir religiniam auklėjimui taiko mo- 
derniškosios pedagogikos ir metodologijos duomenis. 

Platesnį šio veikalo vertinimą žiūr. „Soter“, n. 2 (1933), kur kal- 
bama apie vokišką vertimą 

Šią knygą turi turėti visi tie, kurie doriškai ir religiškai formuo- 
ja jaunuomenę. Ji yra turininga savo naujais atžvilgiais. Mes čia gir- 
dime mistro žodį, pašaukimo auklėtojo žodį, skiriamą savo broliams. 

Tymczak A. Nauka św. Augustyna o Wierze, Przemyśl 1933, 
XX--244. 

Autorius nagrinėja tikėjimo objektą, įgimtį ir savumus, jo reika- 
lingumus ir santykius su protu ir teologinėmis ir moralinėmis savybė- 
mis, tikėjimo laipsnius ir šaltinius. 

Autorius konstatuoja, ko mokė Šv. Tėvai prieš šv. Augustiną ir ką 
naujo į šį klausimą įnešė Hiponos vyskupas šv. Augustinas. 

Gera šv. Augustino tikėjimo doktrinos sintezė bei monografiška 
studija. 

Valensin A. et de Montcheuil Y., Maurice Blondel, Paris 
1934, 310 in 120, 20 fr. 

Dr. Ign. Česaitis 


Bažnytinės teisės 


Michiels G., De delictis et poenis, I: De delictis, Lublin 1934, 358 
in 89, 12 belgų. 

Labai platus veikalas. Greit bus išleistas antrasis tomas. 

Yoyce N., Christian marriage, London 1934, 632 in 89, 21 šil. 

Platokai išdėstyta istorinė dalis. Čia net paliečiamas, pav., Napo- 
leono I moterysčių tikrumas ir t. t. Be to, gera, kad kalbama apie Šv. 
Marijos ir Šv. Juozapo moterystę. Čia ji teisingai laikoma tikra. Visai 
laikas jau būtų liautis kalbėjus, jog kalbamoji moterystė tebuvusi susi- 
žiedavimas ir t. t. 

Kienitz E. Die kirchliche Weiheprozess systematisch darge- 
stellt und kritisch gewürdigt, Freiburg in. Br. 1934, 130 in 89, 4 mark. 

Rašinys suskirstytas į tris dalis. 1 dal. kalbama apie šventimų pro- 
ceso parengiamuosius veiksmus, 2 dal. — apie paprastąjį šventimų pro- 
cesą ir 3 dal. — apie administratyvinę paties šventimų proceso formą. 

Veikalas parašytas pagal Kodeksą I. C. ir S. C. de Sacramentis tai- 
sykles, 1931 m. 9 saus. 

Lipp K., Elternrecht im katholischen Kirchenrecht, Langensalza 
1934, 123 in 80, 2,40 mark. 

Tėvai turi tam tikrų teisių — teisių įgimtų, Dievo, bažnytinių ir pa- 
saulinių. Čia kalbama apie tėvų teises, kurios yra Kodekse I. C. 

Doms H., Vom Sinn und Zweck der Ehe, Breslau 1935, 199 in 80, 
4,80 mark. 

Perugini A, Concordata vigentia notis historicis et iuridicis 
declarata, Romae 1934, 344 in 89, 25 lir. 

Restrepo I. M. Concordata regnante Sanctissimo Domino Pio 
P. P. XI inita (Latine et gallice reddita et notis illustrata), Romae 1934, 
120 in 89, 40 lir. 

Wenner I, Reichskonkordat und Länderkonkordate?, Paderborn 
1934, 80 in 160, 75 fen. | 

Po Pasaulinio karo labai daug sudaryta konkordatų. Jie sudaryti 
prie Šv. Tėvo Pijaus XI. Todėl šis Šv. Tėvas galimas pavadinti konkor- 
datų Tėvu. 

Labai geras yra prieškarinių konkordatų rinkinys: Ang. Mercati, 
Raccolta di concordati su materie ecclesiastische tra la Santa Sede e le 
autorità civili, Roma 1919. Mūsų kalbamieji autoriai surinko pokari- 
nius konkordatus ir net juos pailiustravo pastebėjimais ir t. t. Todėl 
šios knygos yra Mercati konkordatų rinkinio papildymas ir šiandie- 
nykščių konkordatų aiškinimas. Tai svarbu. 

Sartori C, Enchiridion canonum seu Sanctae Sedis responsio- 
nes post editum Codicem I. C. dataet, Vicetiae 1934, 275 in 120, 6 lir. 

Tai Sv. Tėvo Komisijos Kodekso I. C. kanonams autentiškai aiškinti 
ir kongregacijų atsakymai, duoti ar išleisti po Kodekso I. C. Prie jų pri- 
dėti aiškinimai. Todėl ši knyga labai naudinga šiandienykščiams kano- 
nistams. 

Tenbórg E., Die Messstipendien nach dem Codex Iuris Canonici, 
Paderborn 1934, 199 in 80. 

Veikalas padalintas į keturias dalis, būtent: I. Geschichtiches, II. 
Die Glaubenslehre der Kirche über Messopfer und Messaplikation, III. 
Das auf der Parteiautonomie aufgebaute Recht der Missstipendien, IV. 
Das kirchliche-disziplinäre, zwingende Recht des Messstipendien. 

Tai labai plati mišių stipendijų monografija. Reikia pasakyti, kad 
nedaug ir tėra mišių stipendijų monografijų. Po Kodekso I. C. man te- 
žinoma: Del Giudice Vincenzo, Stipendia Missarum, Roma 
1922. 

Knyga verta perskaityti. 

Fr. Wernz-Vidal P., Ius canonicum, IV: De rebus, Romae 
1934, 786 in 80, 40 lir. 

Turinys: sacramenta, sacramentalia, cultus divinus, coemeteria et 
sepultura ecclesiastica ir priede — šventimų proceso taisyklės. 


Dr. P. Malakauskis 


Įvairios knygos 


Der grosse Herder, Nachschlagewerk für Wissen und Leben, 
Freiburg in Br. 1934, X* 1728 fracta pagina: Reue - Sipo. 

Keletas dalykų yra lituanistikos, pav., Šauliai, Seimas ir t. t. 

Rahmenartikel yra šie: Rokoko, Romanik, Romantik, Rontgenstrah- 
len, Rundfunk, Sakramente, Sängling, Schach, Schauspielkunst, Schick- 
sal, Scholastik, Schópfertum, Schulkind, Schulreform, Schwangerschaft, 
Schwimmen u. Schwimmsport, Seele, Segeln, Selbstbildung, Selbsterzie- 
hung, Siedlungswesen ir t. t. : 

Ir šiame tome, kaip ir kituose tomuose, labai daug paprastų, spal- 
votų ir kitokių atvaizdų, žemėlapių ir t.t. 

Suvažiavimo darbai, red. J. Eretas, Kaunas 1935, 532 in 80. 

Tai pirmojo lietuvių katalikų mokslininkų ir mokslo mėgėjų 1933 m. 
27—28 vas. suvažiavimo paskaitų rinkinys ir L. K. Mokslo Akademijos 
antrasis leidinys (pirmasis: Al. Dambrauskas, Užgesę Žiburiai, 
Kaunas 1930). 

Rinkinio turinys: J. Eretas, Katalikai ir mokslas, 1—288; J. P a n- 
kauskas, Svarbesniosios srovės naujojoj psichologijoj, 291—320; K. 
Kochas, Profesinė atranka, 321—329; J. Ambrazevičius, Mairo- 
nio vieta lietuvių religinėj literatūroj, 333—348; K. Jasėnas, Esteti- 
kos reikšmė etiniame žmogaus gyvenime, 349—356; Pr. Penkaus- 
kas, Lietuvos istorijos versmių leidimas, 359—392; Pr. Žadeikis, 
Kasinėjimai Apuolėje; Ed. Turauskas, Valstybės ir Bažnyčios su- 
verenumas, 405—417; Pr. Valančius, Idealistiné socijologija, 418— 
432; K. Ambrozaitis, Asmuo ir visybé Othmaro Spanno universa- 
listinéj socijologijoj, 433—451; M. Ruginienė, Vidurinių amžių mo- 
terų būklė ir moterų emancipacija, 452—466; J. Urm an as, Dabartinės 
ūkio sistemos krizis ir nauji bandymai, 469—484; Pr. B. Šivickis, 
Dabartinės biologijos mokslo bendroji kryptis, 487—495; Al. Dam- 

brauskas, Ratilai sferoje ir E. Barthelio poliaré geometrija, 496— 
500; Pr.Samulionis, Aleksandras Dambrauskas — mokslininkas, 
503—518; Redakcija: Pirmas Lietuvių Katalikų mokslininkų ir 
mokslo mėgėjų suvažiavimas, 521—532. 

Nevisi čia įdėti rašiniai buvo skaityti lietuvių katalikų mokslininkų 
ir mokslo mėgėjų 1933 m. suvažiavime. Tai Dr. J. Ereto studija „Kata- 
likai ir mokslas“. Kaikurie rašiniai po suvažiavimo buvo galutinai pa- 
rašyti ir gerokai papildyti, pav., doc. Pr. Penkausko „Lietuvos istorijos 
versmių leidimas“. Pasigendama kaikurių aname susirinkime skaitytų 
referatų, pav., prof. Pr. Dovydaičio „Šių dienų mokslinių minčių kryptis 
ir mokslininkų pasaulėžiūra“, A. Tūmėno „Katalikų teisininkų intelek- 
tualinio darbo programa ir organizacija“, Dr. Ruginienės „Katalikių mo- 
terų moksliniai uždaviniai“ ir t. t. Nevisi taip pat rašiniai vienodai di- 
delės mokslinės vertės, bet daugelį jų su didžiausiu įdomumu perskaitai ir 
dar nori iš naujo skaityti. Tokiu rašiniu labiausiai eina Dr, J. Ereto 
studija „Katalikai ir mokslas“. Ją pataisius reikėjo skyrium išleisti (tie- 
sa, jos atspaudas padarytas, bet tėra privatinė autoriaus nuosavybė ir 
nepardavinėjama). 


Leidinys labai vertas perskaityti. 


Redakcijai atsiųstos knygos 


Dergrosse Herder, Nachschlagewerk für Wissen und Leben, 
Freiburg in Br. 1934, X^ 1728 facta pagina: Reue-Sipo. 


Suvažiavimo darbai, red. J. Eretas, Kaunas 1935, 532 in 80, 
Andruška B. Kristus, Šiauliai 1935, 336 in 80, 5 lit. 


"Redaktorius e. o. prof. Dr. P. Malakauskis 

Teol.—Filosofijos Fakulteto leidiniai: 


I. KNYGOS 


P. Malakauskis, Moterystės teisės, Kaunas 1923, I 1, 114; Kaunas 21932, 
I—XII--511 in 80, 15 lit. 

Pr. Būčys, Teologijos enciklopedijos kursas, Marijampolė 1925, 246 in 80 (nebėra). 
Al. Grigaitis, Senojo Įstatymo problemos, Marijampolė 1925, 1 dal. 174 in 80, 
5 lit.; Kaunas 1925, 2 dal. 108 in 80, 3 lit. 

J. Eretas, Henrich Seuse, Kaunas 1929, 64 in 80, 3 lit. 

J. Eretas, Meister Eckehart, Kaunas 1930, I-VII+146 in 80, 4 lit. 

J. Eretas, Jonas Tauleris, Kaunas 1930, 128 in 80, 5 lit. 

J. Grinius, O. V. Milašius — poetas, Kaunas 1930, I-IV+196 in 80, 7 lit. 
Pr. Kuraitis, Pagrindiniai gnoseologijos klausimai, Kaunas 1930, 104 in 80, 
3,50 lit. 

P. Malakauskis, Viešosios bažnytinės teisės, Kaunas 1931, I—X +268 in 80, 
7 lit. 

Ant. Maliauskis, Teodiceja, Kaunas 1931, 180 in 80, 5 lit. 

J. Eretas, Vokiečių literatūros istorija, Kaunas 1931, I tom. I—XII--250 in 80, 
10 lit. 

Pr. Venckus, Fundamentalinės teologijos paskaitos (įvadas), Kaunas 1932, 
40 in 80, 1 lit; Kaunas 1931, 1 dal. I—VII--192 in 80, 6 lit.; Kaunas 1935, 4 dal, 
64 in 80, 1,50 lit. 

Pr. Kuraitis, Ontologija, Kaunas 1931, I 207 in 80, 6,50 lit.; Kaunas 1933, II 
168 in 80, 6 lit. 

P. Malakauskis, Bažnytinių teisių šaltiniai, Kaunas 1931, I—X--117 in 80, 
4 lit. 

J. Grinius, Putino lirika, Kaunas 1932, 108 in 80, 3 lit. 

P. Malakauskis, Bažnytinės teisės (įvadas), Kaunas 1932, I—VIII--120 in 
80, 4 lit. 

J. Eretas, Goethe, Kaunas 1933, I—VIII--263 in 80, 8 lit. 

P. Malakauskis, Baudžiamosios teisés?, Kaunas 1934, I-XII+335 in 80, 10 lit. 
P. Malakauskis, Įgimtoji teisė, Kaunas 1934, I-VI+116 in 80, 2 lit. 

Z Ivinskis, Lietuvos prekyba su Prüsais, Kaunas 1934, 1 dal. 208 in 80, 6 lit. 
St. Šalkauskis, Įvedamoji pedagogikos dalis, Kaunas 1935, 53 in 80, 2 lit. 
St. Gruodis, Negimusios gyvybės panaikinimas, Kaunas 1935, 130 in 80, 3 lit. 


IL ŽURNALAI 


1. „Soter“ (religijos mokslų žurnalas): 2. „Logos“ (filosofijos žurnalas): 


1924 
1925 
1926 
1927 
1928 
1929 
1930 


m. — 5— lit. 1 (1932) — 4,— lit. 1922 m. — 5— lit. 1929 m. — 7,50 lit. 
2 (1932) — 3,50 , 1923, — 5— „ 1930, — 9— 
1 (1933) — 3,— „ 1924, — 550 „ 1931, — 6— 
» — 750 „ 2 (1933) — 4— „ 1925, — 750 „ 1932, — T7— 
1 (1934) — 4— , 196, — 15—, 1983, — 5— 
2 (1934) — 3— , 1927, — 8— „ 1 (1934) — 4— 
1 (1935) — 1928 , — 850 „ 2 (1934 — 4— 


„ST a 


1 (1931) — 5 lit. 4 
2 (1931) — 5 lit. 


3. „Athenaeum“ (kalbos, literatūros ir istorijos žurnalas): 
1 (1930) — 5 lit, 


2 (1930) — 4 „ 

1 981) ge 

2:098) — AL, 
1933: — 8 
1958-36 12 
1934 — 8 

Visų Teol. - Filosofijos Fakulteto leidinių komisijonierius yra Šv. Kazimiero Drau- 


gijos Centralinis Knygynas Kaune. 


| pr Malakauskio. rašiniai: = | 
SÉ Se kelis: (vertimas is Antanavičiaus), Pink 1912 (nebėra): Es 
rà Le Ar moteris Joanna. kadaise buvo papa?, Kaunas 1913; Kaunas 21930; 


; Kaunas 91931, EI An. 169. 
3 ` Krikščionijos laimėjimas 313; Kanon 1913. 


AU „Vyskupų rinkimai, Kaunas MI eere 2 A Dre o 
WE „ Moterystės teisės?, Kaunas 1932, Let in, gu VC Sepa DO 
/6.. Diecezinis sinodas, Kaunas 1926, 16 in 80. ` V HEC: U^ ium 


2d m Civilinės. jungtuvės, „Kaunas 1926, 32 in 160. ei 
8. Baudžiamosios teisės, Kaunas 1928; Kaunas 21934, TAI 05 in: a. Se 
ES Konkordatai. ir Lietuvos „konkordatas, Kaunas 1928, 40 in 8» Ka 
lu Katalikiska: mokykla; Kaunas 1929, 46 in 89. ia Or a 
“| | 11. "Katalikiškos draugijos, Kaunas 1930, 52 in 80. 0.0. 
s Pon m. “Bažnytinė: cenzūra ir draudžiamosios knygos, Kaunas 1031, 30 in: E At 
| 13. Viešosios bažnytinės teisės, Kaunas 1931, I-X-[208 in 89. — ^. 
Me "Dvasiškių teisės, privilegijos: ir priedermės, Kaunas 1931, 35 in ES 7 

: 15. Bažnytinių teisių Šaltiniai, Kaunas“ 1931, 117 in 80.) 

| 16. Bažnytinės teisės (įvadas), Kaunas 1932, Iva i in d 


PAP "Moteryste; Kaunas 1933, 66 in 247. VIE a ka d RUNE 

